দলে তামিম সাকিবের অনুপস্থিতিতে আশরাফুলকে যে বোমা ফাটালেন মাশরাফি - Notunshokal.com\nদলে তামিম সাকিবের অনুপস্থিতিতে আশরাফুলকে যে বোমা ফাটালেন মাশরাফি\nঅাশরাফুল বাংলাদেশ ক্রিকেটের প্রথম তারকার চেয়েও বেশি কিছু। বর্তমানে বাংলাদেশ যে কোনো দেশের বিপক্ষেই বেশ শক্ত প্রতিপক্ষ। জয়ের জন্যই এখন মাঠে নামে বাংলাদেশলাল-সবুজের দলকে এই জয়ের অভিজ্ঞতা পাইয়ে দিতে আশরাফুলের ব্যাটের কিন্তু বড় অবদান। আন্তর্জাতিক অঙ্গনে বাংলাদেশকে ‘জায়েন্ট কিলার’ হিসেবে উপস্থাপন করেছিলেন মোহাম্মদ আশরাফুলই।\nম্যাচজয়ী একেকটা ইনিংস সাবেক এই অধিনায়ককে জনপ্রিয়তার কতোটা শীর্ষে তুলেছিল সেটা আন্দাজ করা গেছে তার বিরুদ্ধে পাঁচ বছরের নিষেধাজ্ঞা আরোপের পর। সেই জনপ্রিয়তা আকুল হয়ে ডাকছে এখন আশরাফুলকে!\nস্পট ফিক্সিংয়ের যে কালো দাগ লাগিয়েছিলেন শরীরে তা ঝেড়ে মুছে এখন পরিষ্কার। নিষেধাজ্ঞা কাটিয়ে ফিরে ঘরোয়া ক্রিকেটে রানও পেয়েছেন। কদিন আগে আশরাফুলের আশ্চর্য্য রকমের ফিটনেস উন্নতির খবরও জানা গেল।\nএদিকে, সম্প্রতি বাংলাদেশের ব্যাটিং ইউনিট বাজে একটা সময় পার করছে। বিশেষ করে তরুণরা একেবারেই ব্যর্থ। চলতি এশিয়া কাপেও একই হাল। তামিম ইকবাল কব্জির ইনজুরির কারণে এশিয়া কাপ খেলতে পারবেন না।সাকিব ও হাতের ইনজুরিতে দেশে চলে এসেছেন।\nতামিমকে ছাড়া খেলতে নেমে সাকিব আল হাসান, মুশফিকুর রহিম, মাহমুদুল্লাহ রিয়াদ ব্যর্থ হলে পুরো মুখ থুবড়ে পড়ার হাল বাংলাদেশের। সিনিয়রদের সঙ্গে তাল মিলিয়ে চলার কাজটাও করতে পারছেন না দলের তরুণরা।\nএই যখন অবস্থা তখন আশরাফুলকে দলে ফিরিয়ে আনার দাবি দিন দিন রীতিমতো ‘বিক্ষোভে’ রূপান্তরিত হচ্ছে! নিষিদ্ধ থাকা অবস্থাতেই আশরাফুলকে ফিরিয়ে আনার দাবি জানাচ্ছিলেন অনেকে। এবার নিষেধাজ্ঞা শেষ হওয়ার সময়টাতে যখন তরুণরাও ভালো খেলছেন না তখন আশরাফুলকে ফেরানোর দাবি আরো জোরালো হয়েছে।\nনির্বাচকরা জানিয়েছেন, আশরাফুল তাদের ভাবনায় ভালো করেই আছেন। কদিন আগে তার প্রমাণও মিলল। বিসিবির এইচপি দলের আণ্ডারে একটি চার দিনের ম্যাচে দলে আশরাফুলকে রাখা হয়েছে।\nআশরাফুল বলেছিলেন, পুরনো ধারে মরচে পড়লেও এই ম্যাচে তা উঠিয়ে দেওয়ার প্রমাণ রাখতে চান তিনি। যাতে নির্বাচকদের দৃষ্টি আকর্ষণ করা যায়। কিন্তু আশরাফুলকে এখনই দলে জায়গা দেওয়ার দাবিতে সামাজিক যোগাযোগমাধ্যম ঝড় শুরু হয়ে গেছে। গতকাল দেখা মিলল তার একটা ভালো উদাহরণ।\nতামিম ইকবালকে ছাড়া ইনিংসের শুরু করতে নেমে পরপর দুই ম্যাচেই সুবিধা করতে পারেননি বাংলাদেশের দুই তরুণ ওপেনার লিটন কুমার দাস ও নাজমুল হোসেন শান্ত।\nএই ব্যর্থতার কারণে কাল হুট করেই সৌম্য সরকার ও ইমরুল কায়েসকে এশিয়া কাপের দলে অন্তর্ভূক্ত করা হয়। এই সংক্রান্ত সংবাদটি টোয়েন্টিফোর লাইভ নিউজপেপারের অফিসিয়াল ফেসবুক পেজে পোস্ট দিলে কমেন্টের ঝড় উঠে যায়। যাদের মধ্যে বেশিরভাগই আশরাফুলকে দলে ফিরিয়ে আনার দাবি জানান।\nঅনেকের দাবি, দলের এই অবস্থায় অভিজ্ঞ ওপেনার ইমরুল কায়েস দলে জায়গা পেতে পারেন। তবে সৌম্য সরকারের বদলে আশরাফুলকে দলে অন্তর্ভূক্ত করার দাবি তাদের।\nমিডল অর্ডারে বাংলাদেশের ভরসা হতে পারেন আশরাফুল, বলেছেন অনেকে। আশরাফুলকে আরও আগে দলে নেওয়া দরকার ছিল বলেও মন্তব্য করেন অনেকে। আশরাফুলের পাশাপাশি কেউ কেউ আবার শাহরিয়ার নাফীসকেও দলে ফেরানোর দাবি জানিয়েছেন।\nমাশরাফি বিন মতুর্জামোহাম্মদ আশরাফুলShare0


Snapchat introduces Snap Map that lets you see the location and activities of your friends - Bengali Gizbot\nনতুন ফিচার নিয়ে এলো Snachat। নাম Snap map। এর মাধ্যমে যেমন একটি ম্যাপের উপর দেখা যাবে বন্ধুরা কোথায় আছে তেমনি দেখে নিতে পারবেন কি করছে বন্ধুরা।\nএর জন্য আপনাকে App এর ক্যামেরা ট্যাবে গিয়ে পিঞ্চ আউট করে জুম আউট টু ভিউ দ্যা ম্যাপ অপশানে যেতে হবে। এরপর আপনি যেকোন বন্ধুর উপর ট্যাপ করে চ্যাট শুরু করতে পারেন অথবা দেখে নিতে পারেন তাদের লাস্ট আপডেটেড লোকেশান।\nএছাড়াও যদি বন্ধুদের Account তাদের bitmoji account এ লিনক করা থাকে তবে লাইভ দেখে নিতে পারবেন তারা হাঁটছেন বা দৌড়চ্ছেন নাকি গাড়ি চালাচ্ছেন। তাদের অফিসিয়াল Youtube চ্যানেলে একটি ভিডিওতে দেখে নেওয়া যাবে কিভাবে কাজ করে এই ফিচার।\nযদি কেউ Our Story তে কোনো ইভেন্ট পোস্ট করেন তবে সারা বিশ্বেSnap Map মাধ্যমে দেখা যাবে সেই ইভেন্ট। এছাড়াও উপরে সার্চবারে বন্ধুদের নাম লিখে খুঁজে নিতে পারবেন বন্ধুদের।\nএখন পড়ে মনে হচ্ছে Snapchat এ যে কেউ দেখে নিতে পারবে আপনার Activity আর লোকেশান? রইলো না কোনো Praivacy? ব্যাপারটা একদমই তেমন নয়। আপনিই ঠিক করে দিতে পারবেন আপনার ঠিক কোন বন্ধুরা দেখতে পারবেন আপনার Activity।\nম্যাপটি খুলে ডানদিকে উপরে settings অপশানে গিয়ে ঠিক করে দিতে পারবেন কে আপনাকে ফলো করবে Snap Map এ। Settings এ গিয়ে তিনটি অপশান পাবেন। Ghost Mode সিলেক্ট করলে কেউ আপনার Activity বা Location দেখতে পারবে না। My Friends সিলেক্ট করলে সব বন্ধুরাই দেখতে পারবেন আপনার Activity বা Location। আর Select Friends এর মাধ্যমে বেছে নিতে পারবেন কোন বন্ধুদের সাথে আপনি শেয়ার করবেন আপনার Activity বা Location।\nSnapchat এর প্রায় সব ফিচার বাজারে এনে সম্প্রতি জনপ্রিয়তা কুড়িয়েছে Instagram, Facebook। আশা করা যায় এই নতুন ফিচারের মাধ্যমে আবার ঘুরে দাঁড়াবে Snapchat।


প্রকাশ: ১১ জুন ২০২১, ০৯:৪০ AM\nআপডেট: ১১ জুন ২০২১, ১১:০৯ AM\nউপহার তুলে দিচ্ছেন প্রাথমিক ও গণশিক্ষা প্রতিমন্ত্রী © টিডিসি ফটো\nছেলেদের মতো মেয়েদেরকে উচ্চশিক্ষা দিতে সব বাবাদের প্রতি আহ্বান জানিয়েছেন প্রাথমিক ও গণশিক্ষা প্রতিমন্ত্রী মো. জাকির হোসেন।\nবৃহস্পতিবার (১০ জুন) আরডিআরএস চিলমারী অফিস চত্বরে এক সভায় প্রধান অতিথির বক্তব্যে এ কথা বলেন প্রতিমন্ত্রী।\nসিডা ও প্ল্যান ইন্টারন্যাশনালের সহযোগিতায় বিল্ডিং বেটার ফিউচার ফর গার্লস (বিবিএফজি) প্রকল্পের উদ্যোগে চ্যাম্পিয়ন বাবাদের শিখন ও অভিজ্ঞতা বিনিময় করতে সভার আয়োজন করা হয়। অনুষ্ঠানে চিলমারী উপজেলার ৫৪জন চ্যাম্পিয়ন বাবাদের ব্যাগ ও ছাতা উপহার দেয়া হয়।\nআরো পড়ুন রাত ৩টায় ক্লাস নিলেন ভিসি কলিমউল্লাহ\nছেলেদের মতো করে মেয়েদের স্বাধীনভাবে বেড়ে ওঠার সুযোগ দিতে হবে উল্লেখ করে প্রতিমন্ত্রী বলেন, মেয়ে শিক্ষিত হলে সব জায়গায় নিজেদের স্থান করে নিতে পারবে। মেয়েদেরকে উচ্চশিক্ষা দিতে তিনি সব বাবাদের প্রতি আহ্বান জানান।\nসভায় সভাপতিত্ব করেন উপজেলা নির্বাহী কর্মকর্তা (ইউএনও) মো. মাহবুবুর রহমান। অনুষ্ঠানে বিশেষ অতিথি হিসেবে উপস্থিত ছিলেন উপজেলা পরিষদ চেয়ারম্যান শওকত আলী সরকার বীরবিক্রম। এতে আরও বক্তব্য রাখেন মহিলা বিষয়ক কর্মকর্তা সখিনা খাতুন, বিবিএফজি প্রকল্পের সমন্বয়কারী মো. আব্দুল্লাহ আল মামুন, প্রজেক্ট অফিসার রেদওয়ান সাথিল,উপজেলা সমন্বয়কারী ফারজানা ফৌজিয়াসহ অনেকে।


বিশ্বজুড়ে ইন্টারনেট বৈিচএ্র oDesk প্ল্যাটফর্ম – TunerPage\nঅন্তরীণ পথ মানুষের কােজ এনেছে পরিবর্তন। অতীতে অধিকাংশ মানুষের কোন ধারনা িছলনা েয তারা পরের শতাব্দীতে িক েদখতে যােচ্ছ। ইন্টারনেট ছিল মানুেষর সবচেয়ে বেশি কল্পনা যা আগের প্রজন্মের থেকেই চলে আসচে। যদিও ইন্টারনেট এর আগে হাইলাইট কিছু দেখিয়েছে কিভাবে উপায় কোনো সীমা এবং দূরত্বের সীমা ছাড়া বিশ্বজুড়ে তথ্য ব্যবহার করা সম্ভব পরিবর্তন করা েযেত পারে। এটা কিভাবে এটি একটি জায়গায় কাজ হতে পারে তা দেখিয়েছে। oDesk এবং আছে Elance মত ওয়েবসাইটের সঙ্গে মানুষের কর্মচারী এবং নিয়োগকর্তার অবস্থার মধ্যে সংযোগ প্ল্যাটফর্ম করে মানুষের জীবনে এনেছে বৈিচএ্র।\nআপনি যদি oDesk সম্পর্কে আপনি না জেনে থাকেন তাহলে আমার এই পোস্ট তাদের জন্য কি oDesk? oDesk একটি ফ্রিল্যান্স প্ল্যাটফর্ম যেখানে ক্লায়েন্ট ঠিকাদার জন্য অনুসন্ধান করে থাকে। ঠিকাদার মানে একজন ফ্রীলান্সার তাদের ক্লায়েন্টদের বর্ণনার ঠিক পরে নিজের মান পরযালোচনা করে থাকে। ক্লায়েন্ট সব নির্দিষ্ট কাজের বিবরণ পরে সে তার হার, প্রকল্পের খরচ এবং তার আবরণ চিঠি স্টেটের সঙ্গে সাড়া করবে.গ্রাহকদের মুহুর্তে তারা oDesk প্রদর্শিত দর পাবেন। ক্লায়েন্ট তারপর সাক্ষাৎকারের জন্য ঠিকাদার যদি তারা কি তাদের ডাকা দেখতে আমন্ত্রণ জানাতে পারেন।\n২ পরবের ধারাবাহিক…\nট্যাগ সমূহ: ইন্টারনেটক্লায়েন্টফ্রীলান্সার\nএন্ড্রয়েড গেম,এপ্লিকেশানের মেগা প্যাকেজ...4000+কালেকশান\nit isavery good tipis\nসুন্দর। আপনি তো আপনার সাইট এর লিঙ্কদিয়া ভরাইয়া ফালছেন\nলিখুন ! আমি এই তা সম্পর্কে তেমন কিছু জানিনা! ধন্যবাদ ! :)\nধন্যবাদ ভাইয়া. আসোেল আমি এতটাই নতুন বাংলা বলগ এ যে আমাকে অভ্র দিয়ে লিখতে হয়। তারপরও আমি খুব চেসটা করব ভাল কিছু দেওয়ার.\nসুন্দর পোস্ট। নতুন্দের জন্য কাজে দেবে। পরেরটা লিখে ফেলুন।\nফেসবুক সিক্রেট ইমো নিয়ে এখন পর্যন্ত সবথেকে মেগা পোস্ট


গ্রাহক অসন্তোষে ১৬ লাখ ব্যাংক হিসাব বন্ধ\nজ্যেষ্ঠ প্রতিবেদক ৬:১৬ অপরাহ্ণ, মে ৩১, ২০১৮\nব্যাংকিং সেবায় অসন্তুষ্ট গ্রাহক সংখ্যা বাড়ছে। ২০১৪ সালে মোট গ্রাহকের ৮ দশমিক ৬০ শতাংশ অসন্তুষ্ট হয়ে ব্যাংক হিসাব বন্ধ করে দেয়। ২০১৫ সালে এ ধরণের গ্রাহক সংখ্যা বেড়ে দাঁড়ায় ৯ দশমিক ৪২ শতাংশ। ২০১৬ সালে এ সংখ্যা আরও বেড়ে দাঁড়ায় ১১ দশমিক ৬৪ শতাংশ।\nসর্বশেষ ২০১৭ সালে ১৬ লাখ ৫২ হাজার ৮৮১ টি ব্যাংক হিসাব বন্ধ হয়ে অসন্তুষ্টি জনিত কারণে। যা দেশের মোট ব্যাংক হিসাবের সাড়ে ১২ শতাংশ।\nবৃহস্পতিবার রাজধানীর মিরপুরে বিআইবিএম অডিটোরিয়ামে‘ সাসটেইনেবিলিটি ইন সার্ভিস কোয়ালিটি অ্যান্ড কাস্টমার্স কনফর্মিটি: ড্রাইভার্স অব কাস্টমার্স লয়েলিটি টু ব্যাংকস’ শীর্ষক জাতীয় সেমিনারে গবেষণা প্রতিবেদনটি উপস্থাপন করা হয়।\nসেমিনারে মূল প্রবন্ধ উপস্থাপন করেন বিআইবিএমের সহযোগী অধ্যাপক ড. মোহাম্মদ তাজুল ইসলাম।\nঅনুষ্ঠানে সভাপতিত্ব করেন বিআইবিএমের মহাপরিচালক ড. তৌফিক আহমদ চৌধূরী। তিনি গ্রাহকদের ব্যাংকিং সেবার মান আরও বাড়ানোর ওপর গুরুত্বারোপ করেন।\nমূল প্রবন্ধে বলা হয়েছে, প্রতিবছর গ্রাহকরা ব্যাংক হিসাব বন্ধ করলেও ৫৬ শতাংশ ব্যাংকে এ বিষয়ে গ্রাহকদের কোনো সাক্ষাৎকার নেয়ার ব্যবস্থা নেই। এমনকি বন্ধ হয়ে যাওয়া এসব ব্যাংক হিসাবধারীর কোনো রেকর্ডও সংরক্ষণ করা হয় না। এ অবস্থা থেকে উত্তোরণের জন্য বাণিজ্যিক ব্যাংকগুলেকে ব্যাংকিং সেবায় গ্রাহকদের আরও ভালো সেবা দিতে হবে। একই সঙ্গে কেন ব্যাংক হিসাব বন্ধ হচ্ছে তা জেনে সে অনুযায়ী ব্যবস্থা নিতে হবে।\nবাংলাদেশ ব্যাংকের সাবেক ডেপুটি গভর্নর এবং বিআইবিএমের সাবেক চেয়ার প্রফেসর খোন্দকার ইব্রাহিম খালেদ বলেন, ফাউন্ডেশন প্রশিক্ষণেই ব্যাংকিং খাতে কর্মীদের কিছু সৌজন্যতা শিখিয়ে দিতে হবে।\nসম্প্রতি বাণিজ্যিক ব্যাংকগুলোর কর্মকর্তাদের একটি বড় অংশ গ্রাহকদের সঙ্গে সৌজন্যমূলক ব্যবহার করে না। ব্যাংকারদের গ্রাহকদের আস্থা অর্জন করতে হবে। একজন ভালো ব্যাংকার হবেন একজন ভালো জনসংযোগ কর্মকর্তা।\nবাংলাদেশ কৃষি ব্যাংকের ব্যবস্থাপনা পরিচালক মো: আলী হোসেন প্রধানিয়া বলেন, ব্যাংকিং খাতের গ্রাহকদের চাহিদার পরিবর্তন হয়েছে। সুতরাং বিষয়টি বিবেচনায় নিয়ে ব্যাংকের কৌশল প্রণয়ন করতে হবে। গ্রাহকদের মধ্যে ক্যাটাগরি করে পরিকল্পনা করলে সেটি ইতিবাচক ফল নিয়ে আসবে। তিনি বলেন, বাংলাদেশ কৃষি ব্যাংকে কোনো অভিযোগ আসলে তা গুরুত্বের সঙ্গে দেখা হয়।\nট্রাস্ট ব্যাংকের ব্যবস্থাপনা পরিচালক এবং প্রধান নির্বাহী কর্মকর্তা ফারুক মঈনুদ্দিন আহমেদ বলেন, গ্রাহকদের সন্তুষ্টি এবং দ্রুত সেবা দেয়ার জন্য ব্যাংকের কর্মকর্তাদের প্রশিক্ষণের ব্যবস্থা করতে হবে।\nঢাকা বিশ্ববিদ্যালয়ের মার্কেটিং বিভাগের অধ্যাপক ড. মো: মিজানুর রহমান বলেন, যে ব্যাংকের কৌশল যত উন্নত তারা বেশি মুনাফা করে। গ্রাহককে উত্তম সেবা দিয়েই কৌশল বাস্তবায়ন করতে হবে। ব্যাংকিং খাতে অসুস্থ্য প্রতিযোগিতা চলছে।


আমার প্রিয় বিশ্ববিদ্যালয়টি ভালো নেই : সংবাদ অনলাইন সংবাদ অনলাইন » আমার প্রিয় বিশ্ববিদ্যালয়টি ভালো নেই\n: শনিবার, ২২ জানুয়ারী ২০২২\nএখন রাত দুইটা বাজে। একটু আগে টেলিফোন বেজে উঠেছে। গভীর রাতে টেলিফোন বেজে উঠলে বুকটা ধক করে উঠে, তাই টেলিফোনটা ধরেছি। শাহজালাল বিশ্ববিদ্যালয়ের একজন ছাত্র ফোন করেছে। পত্রপত্রিকার খবর থেকে জানি সেখানে ছাত্রছাত্রীরা আন্দোলন করছে। মোটামুটি নিরীহ একটা আন্দোলন একটা বিপজ্জনক আন্দোলনে মোড় নিয়েছে। ছাত্রটি ফোনে আমাকে জানাল অনশন করা কয়েকজন ছাত্রকে হাসপাতালে নেওয়া হয়েছে, একজনের অবস্থা খুবই খারাপ, ডাক্তার বলেছেন কিছু না খেলে ‘কোমায়’ চলে যেতে পারে। ফোন রেখে দেওয়ার আগে ভাঙ্গা গলায় বলেছে, ‘স্যার কিছু একটা করেন’।\nআমি তখন থেকে চুপচাপ বসে আছি, আমি কী করব? আমার কি কিছু করার আছে? আমার বিশ্ববিদ্যালয় জীবনে আমি অনেকবার অনেক ধরনের আন্দোলন হতে দেখেছি, কাজেই আমি একটি আন্দোলনের ধাপগুলো জানি। প্রথম ধাপে যখন হলের মেয়েরা তাদের দাবি-দাওয়া নিয়ে ভাইস চ্যান্সেলরের কাছে গিয়েছে সেটি সেখানেই শেষ হয়ে যেতে পারতো। আমি খুব ভালো করে জানি একটুখানি আন্তরিকতা দিয়ে ছাত্রছাত্রীদের কঠিন দাবি দাওয়াকে শান্ত করে দেওয়া যায়। কেউ একজন তাদের ভালো-মন্দ নিয়ে মাথা ঘামায়, তারা শুধু এটুকু নিশ্চয়তা চায়। সাধারণ ছাত্রছাত্রীদের আন্দোলন যদি একটুখানি জনপ্রিয়তা পায় তখন সাথে সাথে রাজনৈতিক সংগঠনগুলো সেখানে ঢুকে পড়ে সেটাকে নিজেদের নিয়ন্ত্রণে নিয়ে সেটাকে জিইয়ে রাখার চেষ্টা করে। সাধারণ ছাত্রছাত্রীরা যদি সতর্ক না থাকে তখন নেতৃত্ব তাদের হাতছাড়া হয়ে যায়। আন্দোলন যদি থেমে না যায় তখন সরকারি ছাত্রদের সংগঠন (এখানে ছাত্রলীগ) তাদের ওপর হামলা করে। প্রায় সব সময়ই সেটা হয় বিশ্ববিদ্যালয়ের হর্তাকর্তাদের শলাপরামর্শে। তারপরও যদি আন্দোলন চলতে থাকে তখন কর্তৃপক্ষকে পুলিশ ডাকতে হয়, পুলিশ এসে পেটানোর দায়িত্ব নেয়।\nএ আন্দোলনে আমি এর প্রত্যেকটি ধাপ ঘটতে দেখেছি। প্রচলিত প্রক্রিয়ার বাইরে যেটা হয়েছে সেটা হচ্ছে পুলিশের অবিশ্বাস্য নিষ্ঠুরতা। যতবড় পুলিশ বাহিনীই হোক তারা ছাত্রছাত্রীদের গায়ে হাত তোলার আগে একশবার চিন্তা করে। এখানে সেটা হয়নি, শটগান দিয়ে গুলি পর্যন্ত করা হয়েছে, বিষয়টি আমি এখনো বিশ্বাস করতে পারছি না। পুলিশের চৌদ্দ পুরুষের সৌভাগ্য যে, সেই গুলিতে কেউ মারা যায়নি। বোঝাই যাচ্ছে সিলেটের পুলিশ বাহিনীর তেজ এখনো কমেনি, তারা দুইশ থেকে তিনশ ছাত্রছাত্রীর বিরুদ্ধে মামলা করে রেখেছে। যখন প্রয়োজন হবে কোনো একজনের নাম ঢুকিয়ে তাকে শায়েস্তা করা যাবে! হয়রানি কতপ্রকার ও কী কী শাহজালাল বিশ্ববিদ্যালয়ের কমবয়সী ছাত্রছাত্রীরা সেটা এবারে টের পাবে।\nতবে একটি ব্যাপার আমি এখনো বুঝতে পারছি না। পুলিশের এ অবিশ্বাস্য আক্রমণটি ঘটার কারণ হচ্ছে ভাইস চ্যান্সেলর মহোদয়কে তালাবদ্ধ বিল্ডিং থেকে উদ্ধার করা। বাংলাদেশের বিশ্ববিদ্যালয়ের ভাইস চ্যান্সেলরদের জন্য একটা বিল্ডিংয়ে তালাবদ্ধ হয়ে আটকে পড়া এমন কোনো বড় ঘটনা নয়। একাডেমিক কাউন্সিল কিংবা সিন্ডিকেট মিটিং চলার সময় দাবি আদায়ের জন্য বাইরে থেকে তালা মেরে বিশ্ববিদালয়ের সিনিয়র শিক্ষকদের আটকে রাখার ঘটনা শাহজালাল বিশ্ববিদ্যালয়েই একাধিকবার ঘটেছে। তারা তখন গল্প গুজব করে সময় কাটিয়েছেন, সোফায় শুয়ে রাত কাটিয়েছেন, গোপনে কিছু খাবার আনিয়ে ভাগাভাগি করে খেয়ে হাসি তামাশা করেছেন; কিন্তু পুলিশ ডাকিয়ে ছাত্রদের গায়ে হাত তুলে মুক্ত হওয়ার জন্য কখনো ব্যস্ত হননি। এবার ভাইস চ্যান্সেলরকে উদ্ধার করার জন্যে ছাত্রছাত্রীর ওপর একটি অবিশ্বাস্য নিষ্ঠুরতা করা হলো, এর চাইতে বড় অমানবিক কাজ কী হতে পারে আমি জানি না। স্বাভাবিক নিয়মেই আন্দোলনটি এখন ভাইস চ্যান্সেলরের পদত্যাগের দাবিতে রূপ নিয়েছে। তবে বাংলাদেশের বিশ্ববিদ্যালয়ের জন্য এটা এমন কিছু বিচিত্র দাবি নয়, আমরা প্রায়ই নিয়মিতভাবে বিভিন্ন বিশ্ববিদ্যালয়ের ভাইস চ্যান্সেলরদের পদত্যাগ দাবি শুনে আসছি।\nছাত্রছাত্রীদের আন্দোলন বাড়াবাড়ি পর্যায়ে চলে গেলে বিশ্ববিদ্যালয় বন্ধ ঘোষণা করে ছাত্রছাত্রীদের ক্যাম্পাস থেকে সরিয়ে দেয়া হয়। এবারেও সেই চেষ্টা করা হয়েছে কিন্তু ছাত্রছাত্রীরা ক্যাম্পাস ছেড়ে যায়নি। এটিও নতুন একটি ঘটনা- তারা এখন কোথায় থাকে, কী খায় আমি জানি না।\nআন্দোলন যতক্ষণ পর্যন্ত স্লোগান, মিছিল, উত্তপ্ত বক্তৃতা এবং দেশাত্মবোধক গানের মাঝে সীমাবদ্ধ থাকে সেটাকে ভয় পাওয়ার কিছু নেই; কিন্তু সেটি যদি শেষপর্যায়ে চলে যায়, যখন ছাত্রছাত্রীরা আমরণ অনশন করার সিদ্ধান্ত নেয় তখন সেটি খুবই বিপজ্জনক। তাদের প্রচ- ক্রোধ এবং ক্ষোভ তখন একটা গভীর দুঃখবোধ এবং অভিমানে পাল্টে যায়। হঠাৎ করে তারা টের পায় তারা আসলে একা, তাদের পাশে কেউ নেই। ‘আমরণ’ কথাটি থেকে ভয়ংকর কোনো কথা আমি জানি না, বড় মানুষেরা সেটাকে কৌশলী একটা শব্দ হিসেবে ব্যবহার করেন, কিন্তু এই বয়সী ছাত্রছাত্রীরা তাদের তীব্র আবেগের কারণে শব্দটাকে আক্ষরিক অর্থে ব্যবহার করে। শাহজালাল বিশ্ববিদ্যালয়ের ভবনগুলোর নামকরণ করা নিয়ে একবার বিশ্ববিদ্যালয় দীর্ঘদিন বন্ধ ছিল তখন আমাদের ছাত্রছাত্রীরা শহীদ মিনারে অনশন করে বিশ্ববিদ্যালয়টি খোলার ব্যবস্থা করেছিল। অভুক্ত ছাত্রছাত্রীদের দুর্বল শরীরে যখন খিচুনি হতে থাকে সেই দৃশ্য সহ্য করার মতো নয়। (পরে তারা আমাকে তাদের অভিজ্ঞতার গল্প শুনিয়েছে, দিনরাত তারা বোধ-শক্তিহীনভাবে পড়ে আছে, অন্য কোনো অনুভূতি নেই, শুধুমাত্র এক প্লেট খাবারের স্বপ্ন দেখছে! আমি তাদের সেই কষ্টের কথাগুলো কখনো ভুলতে পারি না)। যে কারণেই হোক, আমার এককালীন ক্যাম্পাসে ছাত্রছাত্রীরা আবার সেই অভিজ্ঞতার ভেতর দিয়ে যাচ্ছে বিষয়টি চিন্তা করে আমি খুবই অশান্তি অনুভব করছি।\nপ্রায় তিন বছর আগে অবসর নিয়ে শাহজালাল বিশ্ববিদ্যালয় ছেড়ে আসার আগের মুহূর্তে আমি বর্তমান ভাইস চ্যান্সেলরকে তিন পৃষ্ঠার একটি লম্বা চিঠি লিখে এসেছিলাম। শাহজালাল বিশ্ববিদ্যালয়ের একজন শিক্ষক হিসেবে তাকে সেই চিঠিতে বেশ কয়েকটি উপদেশ দিয়েছিলাম। তিনি যদি আমার উপদেশগুলো শুনে সেভাবে কাজ করতেন তাহলে আজকে বিশ্ববিদ্যালয়টি এরকম বিপজ্জনক একটা জায়গায় পৌঁছাতো না।\nকিছুদিন আগে আমার ওপর জঙ্গি হামলার বিচারের শুনানিতে সাক্ষী দেওয়ার জন্য আমাকে ডেকে পাঠানো হয়েছিল। আমি একদিনের জন্য সিলেটে গিয়েছিলাম এবং বহুদিন পরে ক্যাম্পাসে পা দিয়েছিলাম। শাহজালাল বিশ্ববিদ্যালয়ে এখন আমার সাথে সম্পর্ক রাখা রীতিমতো অপরাধ; তাই সবাই দূরে দূরে থাকলেও ছাত্রছাত্রীরা মন খুলে আমার সাথে কথা বলেছে। আমি বেশ দুঃখের সাথে আবিষ্কার করেছি আমার পরিচিত শাহজালাল বিশ্ববিদ্যালয়ের চরিত্রটি পাল্টে যাচ্ছে। আমাদের দেশের বিশ্ববিদ্যালয়ে লেখাপড়া বিশেষ হয় না (এখানে শুধু পরীক্ষা হয়)। কাজেই ভালো ছাত্রছাত্রীরা চেষ্টা চরিত্র করে নিজেরা যেটুকু পারে শিখে নেয়। কিন্তু বিশ্ববিদ্যালয়ের বৈচিত্র্যময় পরিবেশে অন্য সবার সাথে সময় কাটিয়ে তাদের এক ধরণের মানসিক গঠন হয়, সেটার মূল্য কম নয়। সেজন্য আমি যখন এই বিশ্ববিদ্যালয়ে ছিলাম, সবসময় তাদের সব রকম সংগঠন করে নানা ধরনের কাজকর্মে উৎসাহ দিয়ে এসেছি। ছাত্রছাত্রীরা জানাল এখন তাদের সাংস্কৃতিক অনুষ্ঠানেও বাধা-নিষেধ। গণজাগরণ মঞ্চের আন্দোলনের সময় আমাদের ছাত্রছাত্রীরা ক্যাম্পাসের রাস্তায় পৃথিবীর সবচেয়ে সুন্দর ও সবচেয়ে দীর্ঘ আলপনা এঁকেছিল। ছাত্রছাত্রীরা জানাল- এখন তারা রাস্তায় আলপনাও আঁকতে পারে না। তাদের দুঃখের কাহিনী শোনা ছাড়া আমার কিছু করার ছিল না। আমি শুধু তাদের ভেতরকার চাপা ক্ষোভটি অনুভব করেছি। সেই ক্ষোভটি এখন বিস্ফোরণে রূপ নিয়েছে।\nকিছুদিন আগে লন্ডনের একটি ওয়েবিনারে আমাকে আমন্ত্রণ জানানো হয়েছিল। সেটি ছিল বাংলাদেশের শিক্ষাসংক্রান্ত একটি ওয়েবিনার। আমি বক্তব্য দেওয়ার পর সঞ্চালক উইকিপিডিয়া থেকে বাংলাদেশের বিশ্ববিদ্যালয়ের ভয়ংকর দুরবস্থার বর্ণনা পড়ে শোনালেন; তারপর এ ব্যাপারে আমার বক্তব্য জানতে চাইলেন। আমি বললাম, ‘আমি এ ব্যাপারটি খুব ভালো করে জানি এবং চাইলে সেটি সম্পর্কে বলতেও পারব; কিন্তু নীতিগতভাবে আমি দেশের বাইরের কোনো অনুষ্ঠানে দেশ সম্পর্কে খারাপ কিছু বলি না। কাজেই আমি এটা নিয়ে কোনো মন্তব্য করব না। আপনি যদি সত্যিই জানতে চান ব্যক্তিগতভাবে যোগাযোগ করলে বলতে পারি।’\nসঞ্চালক বললেন, ‘তাহলে অন্তত এর সমাধান কী হতে পারে সেটা বলেন।’ আমি বললাম, ‘সমাধান খুব কঠিন নয়। যেহেতেু বাংলাদেশে ভাইস চ্যান্সেলররা হচ্ছেন বিশ্ববিদ্যালয়ের হর্তাকর্তা-বিধাতা, তাই রাজনীতি করা শিক্ষকদের নিয়োগ না দিয়ে খাঁটি শিক্ষাবিদদের ভাইস চ্যান্সেলর হিসেবে নিয়োগ দিলেই বিশ্ববিদ্যালয়গুলোর চেহারা পাল্টে যাবে।’\nসেই ওয়েবিনারে আমাদের শিক্ষামন্ত্রীও ছিলেন। তিনি তার বক্তব্য দেওয়ার সময় বললেন, একজন ভাইস চ্যান্সেলরকে যেহেতু বিশ্ববিদ্যালয়ের প্রশাসনিক অনেক কাজ করতে হয় তাই শুধু শিক্ষাবিদ সেই দায়িত্ব পালন করতে পারেন না- তার ভেতর নেতৃত্ব দেওয়ার গুণ থাকতে হয়। সেজন্য নেতৃত্ব দিতে পারেন সেরকম ভাইস চ্যান্সেলর নিয়োগ দিতে হয়।\nবলা যেতে পারে- আমি তখন প্রথমবার বুঝতে পেরেছি আমাদের দেশের বিশ্ববিদ্যালয়গুলোতে কেন সবসময় দলীয় রাজনীতি করা শিক্ষকদের নিয়োগ দেওয়া হয়। এটি আকস্মিক ঘটনা নয়, সেটি একটি সুচিন্তিত কিন্তু বিপজ্জনক এবং ভুল সিদ্ধান্ত! একজন শিক্ষক যদি শিক্ষাবিদ হন তাহলে তার ভেতর নেতৃত্ব দেওয়ার গুণাবলী থাকবে না- সেটি মোটেও সত্যি নয়। তাছাড়া এ দেশে দলীয় রাজনীতি করা শিক্ষক সব সময় আদর্শের জন্য রাজনীতি করেন সেটিও সত্যি নয়। যিনি এক সময় ‘জিয়া চেয়ার’ স্থাপনের প্রস্তাবক, সাদা দলের রাজনীতি করেছেন তিনি সময়ের প্রয়োজনে নীল দলের রাজনীতি করে অবলীলায় পাবলিক বিশ্ববিদ্যালয়ের ভাইস চ্যান্সেলর হতে পারেন। সেরকম উদাহরণ কী আমাদের সামনে নেই?\nকাজেই আমাদের দেশের বিশ্ববিদ্যালয়গুলো নিয়ে আশাবাদী হওয়ার কিছু নেই। বিশ্ববিদ্যালয়ের অন্য শিক্ষকরা যদি আদর্শবাদী হতেন ভাইস চ্যান্সেলরদের স্বেচ্ছাচারী কিংবা একগুঁয়ে না হতে দিতেন, ভুল কিংবা অন্যায় করলে প্রতিবাদ করতেন- তাহলেও একটা আশা ছিল; কিন্তু সেগুলো হয় না। ভাইস চ্যান্সেলর যেহেতু বিশ্ববিদ্যালয়ের হর্তাকর্তা-বিধাতা তাই তাকে সন্তুষ্ট করার জন্য বিশ্ববিদ্যালয়ের শিক্ষকদের ‘জী হুজুর’ করার একটি প্রতিযোগিতা শুরু হয়ে যায়। শাহজালাল বিশ্ববিদ্যালয়ে যখন পুলিশ ছাত্রছাত্রীদের ওপর নির্দয় আক্রমণ শুরু করেছিল তখন একজন শিক্ষকও ছুটে গিয়ে পুলিশকে থামানোর চেষ্টা করেননি! ছাত্রছাত্রী এখন শিক্ষকদের শত্রুপক্ষ। আমাদের শিক্ষকরা সব ধোয়া তুলসিপাতা এবং ছাত্রছাত্রীরা বেয়াদব এবং অশোভন- আমি সেটা বিশ্বাস করি না। শিক্ষক হওয়ার প্রথম শর্ত হচ্ছে ছাত্রছাত্রীদের জন্য সম্মানবোধ থাকতে হবে, তাদের জন্য ভালোবাসা থাকতে হবে। সেটি এখন নেই। ভর্তি পরীক্ষার জন্য ছাত্রছাত্রীদের কী পরিমাণ কষ্ট করতে হয় সেটি সবাই জানে- সম্মিলিত ভর্তি পরীক্ষা নিয়ে সেটি চোখের পলকে দূর করে দেওয়া যায়। বহুকাল আগে একবার উদ্যোগ নিয়ে সেই সময়কার শিক্ষামন্ত্রী সব ভাইস চ্যান্সেলরকে ডেকেছিলেন। আমি সেখানে প্রস্তাবটি ব্যাখ্যা করেছিলাম এবং তখন আবিষ্কার করেছিলাম আমাদের বিশ্ববিদ্যালয়ের শিক্ষকদের ভেতরে রয়েছে সর্বগ্রাসী লোভ! সেটি প্রকাশ্যে ঘোষণা করতেও তারা সংকোচ অনুভব করেন না! সেই সভায় তারা এক কথায় ছাত্রছাত্রীদের জীবনকে সহজ করার সেই উদ্যোগটিকে বাতিল করে দিয়েছিলেন!\nএ মুহূর্তে শাহজালাল বিশ্ববিদ্যালয়ে খুবই জটিল অবস্থা। আমি এক মাস দেশের বাইরে ছিলাম বলে পত্রপত্রিকার খবরের বাইরে কিছু জানি না। খবরের বাইরেও খবর থাকে এবং আজকাল সামাজিক নেটওয়ার্কে বিষ উগলে দেওয়ার ব্যবস্থা থাকে, আমি সেগুলোও জানি না। যখন একটি নিরীহ আন্দোলন একটি বিপজ্জনক আন্দোলনে পালটে যাচ্ছে আমি তখন প্লেনে বসে আছি, দেশে এসে প্রায় হঠাৎ করে জানতে পেরেছি আমার প্রিয় বিশ্ববিদ্যালয়টি ভালো নেই।\nএকদিকে ছাত্রছাত্রী অন্যদিকে ভাইস চ্যান্সেলরের নেতৃত্বে সব শিক্ষক। ছাত্রছাত্রীদের দাবি খুবই চাছাছোলা। এটাকে মোলায়েম করার কোনো উপায় নেই। যেহেতু নির্দয় পুলিশি হামলা করার লজ্জাটুকু কেটে গেছে, তাই যদি দ্বিতীয়বার সেটাকে প্রয়োগ করে ছাত্রছাত্রীদের আন্দোলন বন্ধ না করা যায় এটার একটা শান্তিপূর্ণ সমাধানের কোনো উপায় নেই।\nসরকারের নিয়োগ দেওয়া ভাইস চ্যান্সেলরকে প্রত্যাহার করা সরকারের জন্য খুবই অপমানজনক একটা ব্যাপার- তাই সরকার কখনই সেটা করবে না। ভাইস চ্যান্সেলর মহোদয়ের সাথে যেহেতু বিশ্ববিদ্যালয়ের সব শিক্ষক আছেন, শুধু তাই নয় দেশের অন্যান্য বিশ্ববিদ্যালয়ের গুরুত্বপূর্ণ ভাইস চ্যান্সেলররাও আছেন, কাজেই তার নিজ থেকে পদত্যাগ করার প্রশ্নই আসে না।\nমনে হচ্ছে বিশ্ববিদ্যালয়ের ছাত্রছাত্রীদের অনির্দিষ্টকাল হাড়-কাঁপানো শীতে অনশন করে খোলা রাস্তায় শুয়ে থাকতে হবে, কেউ তাদের সাহায্য করতে এগিয়ে আসবে না। যে ছাত্রজীবনটি তাদের জীবনের সর্বশ্রেষ্ঠ সময় হতে পারতো; সেই সময়টি তাদের জন্য অপমান আর অবহেলার সময় হয়ে যাচ্ছে- সেজন্য আমি তাদের কাছে ক্ষমা চাই।\nভাইস চ্যান্সেলর মহোদয় আমার এ লেখাটি পড়বেন কিনা জানি না। যদি পড়েন তাকে বলব- বিশ্ববিদ্যালয়ে আমার শেষ দিনটিতে আমি তাকে যে চিঠিটি লিখে এসেছিলাম সেটি যেন আরও একবার পড়েন, সম্ভব হলে তার আশপাশে থাকা শিক্ষকদেরও পড়তে দেন।\nএখন যা ঘটছে সেটি যে একদিন ঘটবে আমি সেটি তিন বছর আগেই তাকে জানিয়ে রেখেছিলাম। তিনি আমার কথায় বিশ্বাস করেননি।\n২১ জানুয়ারি ২০২২।\n[লেখক : শিক্ষাবিদ]


Girl Chin: ৬ কোটি টাকায় অপহরণ ও খুন! by শরিফুল হাসান ও আসিফ হোসেন fromনারায়ণগঞ্জ @প্রথম আলো\n৬ কোটি টাকায় অপহরণ ও খুন! by শরিফুল হাসান ও আসিফ হোসেন fromনারায়ণগঞ্জ @প্রথম আলো\nর‌্যাবের বিরুদ্ধে গুরুতর অভিযোগ করেছেন অপহরণের পরে নিহত নজরুল ইসলামের শ্বশুর শহীদুল ইসলাম। তিনি বলেছেন, নারায়ণগঞ্জ সিটি করপোরেশনের কাউন্সিলর নজরুল ইসলামকে র‌্যাব তুলে নিয়ে হত্যা করেছে। এর জন্য আরেক কাউন্সিলর নূর হোসেনসহ কয়েকজনের কাছ থেকে ছয় কোটি টাকা নিয়েছেন র‌্যাবের কয়েকজন কর্মকর্তা। নারায়ণগঞ্জের রাইফেল ক্লাবে গতকাল রোববার সাংবাদিকদের কাছে এই অভিযোগ করেন শহীদুল ইসলাম ওরফে শহীদ চেয়ারম্যান। এ সময় নারায়ণগঞ্জ-৪ (ফতুল্লা-সিদ্ধিরগঞ্জ) আসনের সাংসদ শামীম ওসমান সেখানে উপস্থিত ছিলেন। অভিযোগের ব্যাপারে জানতে চাইলে র‌্যাবের মহাপরিচালক মোখলেছুর রহমান প্রথম আলোকে বলেন, কেউ অভিযোগ করলেই তা সত্য হয়ে যায় না। ঘটনাটি খুবই স্পর্শকাতর। এখনো তদন্ত চলছে। তদন্ত আগে শেষ হোক, তারপর সব জানা যাবে। এর আগে কোনো মন্তব্য করা ঠিক হবে না।\nশহীদুল ইসলাম বলেন, 'কাউন্সিলর নূর হোসেন ও সিদ্ধিরগঞ্জ থানা আওয়ামী লীগের সাধারণ সম্পাদক ইয়াসিন মিয়ার কাছ থেকে ছয় কোটি টাকা নিয়ে র‌্যাব আমার জামাতা নজরুলসহ সাতজনকে খুন করেছে। ২৭ মে দুপুরে যখন নজরুলকে দুটি গাড়িতে করে অপহরণ করা হয়, ঘটনার প্রত্যক্ষদর্শী কয়েকজন আমাদের জানিয়েছেন, দুটি মাইক্রোবাসে করে ওদের তুলে নিয়ে যাওয়া হয়েছে।' আপনি কী করে নিশ্চিত হলেন যে তাঁরা র‌্যাবের সদস্য? উত্তরে তিনি বলেন, র‌্যাব-১১ লেখা একটি গাড়ি সকাল থেকেই সেখানে ছিল। শহীদুল বলেন, 'ঘটনার পরপরই আমরা বিষয়টি এমপি শামীম ওসমানকে জানাই। শামীম ওসমান আমাকে সিদ্ধিরগঞ্জের আদমজীতে র‌্যাব-১১-এর সিও তারেক সাঈদের সঙ্গে দেখা করতে বলেন। আমি সেখানে গেলে সিও আমাকে কয়েক ঘণ্টা আটকে রেখে নানা রকম জিজ্ঞাসাবাদ করেন।'\nশহীদুলের ব্যবসায়ী ছেলে সাইদুল ইসলাম প্রথম আলোকে বলেন, 'আমরা বিকেল পাঁচটা-সাড়ে পাঁচটা নাগাদ র‌্যাবে পৌঁছাই। কিন্তু আমাদের ঘণ্টার পর ঘণ্টা বসিয়ে রাখা হয়। রাত নয়টায় র‌্যাবের সিও আমাদের দেখা দেন। তিনি এ সময় আমাদের বলেন, শামীম ওসমানের সঙ্গে আপনাদের কি কোনো ঝামেলা আছে? আপনারা শামীম ওসমানের কাছে যান। এরপর আমরা রাতে শামীম ওসমানের সঙ্গে রাইফেল ক্লাবে দেখা করতে যাই। তিনি আমাদের সামনেই নানা জায়গায় ফোন করেন।' এসব অভিযোগের ব্যাপারে জানতে চাইলে ওই ঘটনার পর সেনাবাহিনীতে ফেরত যাওয়া র‌্যাবের সাবেক অধিনায়ক লে. কর্নেল তারেক সাঈদ মাহমুদ কোনো মন্তব্য করতে রাজি হননি। পুলিশকে কেন ঘটনা জানালেন না? এ প্রশ্ন করা হলে শহীদুল ইসলাম বলেন, 'অপহরণের ঘটনার পরদিন আমি র‌্যাব-১১-এর সিও, মেজর জাহাঙ্গীর, মেজর রানা এবং নূর হোসেন, ইয়াসিনসহ ১৩ জনের বিরুদ্ধে মামলা করতে পুলিশ সুপারের কাছে যাই। কিন্তু পুলিশ সুপার আমাকে বলেন, সরকারি কর্মকর্তাদের বিরুদ্ধে মামলা দিলে মামলা হালকা হয়ে যাবে। এরপর তাঁরা ছয়জন আসামির নাম বাদ দিতে বললে আমরা সাতজনের বিরুদ্ধে মামলা দিই।'\nমামলার এজাহার লেখার কাজটি করেছিলেন সাইদুল ইসলাম। তিনি প্রথম আলোকে বলেন, 'এসপি ও ডিসি ফতুল্লা থানার ওসিকে মামলা নিতে বলে দেন। আমরা দুপুরে থানায় যাই। কিন্তু পুলিশ মামলা লিখতে লিখতে রাত ১০টা বাজিয়ে দেয়।' শহীদুল ও তাঁর ছেলে সাইদুল দুজনেই অভিযোগ করেন, মামলা হলেও পুলিশ কোথাও অভিযান চালায়নি। অভিযান চালালে অবশ্যই নজরুলকে জীবিত উদ্ধার করা যেত। বাবা ও ভাইয়ের এই অভিযোগের সঙ্গে একমত কি না, জানতে চাইলে নিহত নজরুলের স্ত্রী সেলিনা ইসলাম বলেন, 'নূর হোসেন আর ইয়াসিনরাই যে আমার স্বামীকে খুন করেছে, সেটা নিয়ে আমার কোনো সন্দেহ নেই। তাদের হাত অনেক লম্বা। তাদের অনেক টাকা। তারা সব করতে পারে।'\nসাংসদ শামীম ওসমানের সামনেই নজরুলের শ্বশুর র‌্যাবের বিরুদ্ধে এসব অভিযোগ করেন। পরে একই স্থানে শামীম ওসমান বলেন, 'প্রশাসনের অনেকেই অপরাধের সঙ্গে জড়িত। আমি বিশ্বাস করি, প্রধানমন্ত্রী এটা জানেন না।' তিনি বলেন, 'পুলিশের দারোগা যদি অপরাধ করে, আইজির ওপর তা বর্তায় না। সমস্ত বাহিনী সেই দায় বহন করে না। তাই আমি মনে করি, আইনশৃঙ্খলা রক্ষাকারী বাহিনীর কেউ যদি জড়িত হয়ে থাকে, তাহলে তা তদন্তের মাধ্যমে চিহ্নিত করে ব্যবস্থা নেওয়া হোক।' এক প্রশ্নের জবাবে তিনি বলেন, নূর হোসেন দল করলেও তাঁর লোক নয়। কেউ অন্যায় করলে তিনি তাকে অন্যায় কাজে প্রশ্রয় দেন না।\nএরপর বিকেলে রাইফেল ক্লাব থেকে সিদ্ধিরগঞ্জে নজরুল স্মরণে আয়োজিত আলোচনা সভায় শামীম ওসমান বলেন, 'এই হত্যায় নূর হোসেন জড়িত। এর আগে ইকবাল এক কোটি টাকায় র‌্যাবকে দিয়ে নজরুলকে তুলে নিয়ে গিয়েছিল। আমি গিয়ে তাকে বাঁচিয়ে নিয়ে এসেছি। কাজেই এ ঘটনায় ইকবালও জড়িত। মামলার অপর আসামি হাসু হলো বোবা ডাকাত। যাদের নামে মামলা হয়েছে, তারা সবাই জড়িত। তাদের সবাইকে গ্রেপ্তার করতে হবে।' নারায়ণগঞ্জের আইনজীবীরাও এ ঘটনার সঙ্গে র‌্যাব জড়িত বলে দাবি করেছেন। জেলা আইনজীবী সমিতির সভাপতি সাখাওয়াত হোসেন খান প্রথম আলোকে বলেন, নজরুলের সঙ্গে আইনজীবী চন্দনের কোনো দিন দেখাও হয়নি। কিন্তু সেদিন চন্দন সরকার হয়তো দেখে ফেলেছিলেন কারা নজরুলকে অপহরণ করেছে। আর এ কারণে তাঁকেও হত্যা করা হয়েছে। হত্যাকারী কারা জানতে চাইলে তিনি বলেন, 'চন্দন সরকার নিখোঁজ হওয়ার পর আমরা র‌্যাবের কার্যালয়ে গিয়ে তাঁর ব্যাপারে জানার চেষ্টা করি। কিন্তু র‌্যাব আমাদের ঢুকতেই দেয়নি। র‌্যাবই এ কাজ করেছে। জড়িতদের বদলি করলেই হবে না, খুনের অভিযোগে তাদের বিচারের ব্যবস্থা করতে হবে।'\nPosted by Unknown at 5/04/2014 11:58:00 PM


কোভিড ১৯ এর টিকা বাজারে আসলেও এটি শতভাগ কার্যকর হবে না! ড: এন্হনি ফাউসি! - Hollywood Bangla News\nকোভিড ১৯ এর টিকা বাজারে আসলেও এটি শতভাগ কার্যকর হবে না! ড: এন্হনি ফাউসি!\nAugust 9, 2020, 11:23 AM, Hits: 669\nহ-বাংলা নিউজ, হলিউড থেকে: করোনা ভাইরাসের টীকা আবিষ্কারে সারা বিশ্বে অনেক কোম্পানীই আপ্রাণ চেষ্টা চালিয়ে যাচ্ছে। আমেরিকার মডার্না, যুক্তরাজ্যের অক্সফোর্ড ইউনিভার্সিটি এবং চীনের তিনটি কোম্পানী এব্যাপার অনেকটাই এগিয়ে আছে।এ বছরের শেষ নাগাদ তারা ভাইরাসের টীকা বাজারে আনতে পারবে বলে আশাবাদী।কিন্তু যুক্তরাষ্ট্রের সংক্রামক ব্যাধি বিশেষজ্ঞ ড. অ্যান্থনি ফাউসি মনে করেন, কোভিড-১৯ এর টিকা বাজারে আসলেও এটি কার্যকর হতে পারে কেবল আংশিক। এ জন্য স্বাস্থ্য বিষয়ক সতর্কতা অব্যাহত রাখার ওপর গুরুত্ব দেন তিনি। তার মতে, করোনা ভাইরাসের টিকা অনুমোদন দেয়া হলে, সেই টিকা শতকরা মাত্র ৫০ থেকে ৬০ ভাগ কার্যকর হতে পারে। ফলে এই টিকা শতভাগ সুরক্ষা দেবে বলে মনে করেন না তিনি। তাই করোনা মহামারি নিয়ন্ত্রণে রাখার জন্য তিনি জোর আহ্বান জানিয়েছেন। সুত্র: বার্তা সংস্থা রয়টার্স। এতে বলা হয়, ব্রাউন ইউনিভার্সিটি কর্তৃক আয়োজিত একটি ওয়েবিনারে যোগ দিয়েছিলেন ফাউসি। সেখানে তিনি বলেন, যদি টিকার কার্যকারিতা শতকরা ৯৮ ভাগও হয় তবু তিনি একে ‘গ্রেট’ বলবেন না।\nউল্লেখ্য, করোনা ভাইরাস এরই মধ্যে যুক্তরাষ্ট্রের আক্রান্ত করেছেন ৫০ লাখেরও বেশী মানুষকে। আর মারা গেছেন কমপক্ষে এক লাখ ৬০ হাজার এর উপর। ওদিকে করোনা ভাইরাসের বিস্তার রোধ করতে নেয়া লকডাউন কর্মসূচি বিশ্বজুড়ে অর্থনীতিকে ধ্বংস করে দিয়েছে। বলা হয়, মহামন্দার পর এটাই অর্থনীতিতে সবচেয়ে বড় আঘাত। এর ফলে কমপক্ষে ৭৩ বছরের মধ্যে জাতীয় প্রবৃদ্ধির দ্রুত পতন হয়েছে। এমন অবস্থায় যুক্তরাষ্ট্রের অনেক রাজ্য সবকিছু খুলে দিচ্ছে। ড. অ্যান্থনি ফাউসি সহ জনস্বাস্থ্য বিশেষজ্ঞরা জোর দিয়েছেন গুরুত্বপূর্ণ বিভিন্ন পদক্ষেপের ওপর। তার মধ্যে প্রতিজন মার্কিনিকে সামাজিক দূরত্ব বজায় রাখতে হবে। হাত ধুতে হবে। পরতে হবে মাস্ক। তিনি শুক্রবার বলেন, মডার্না কোভিড-১৯ এর যে টিকা নিয়ে কাজ করছে তার সুনির্দিষ্ট তথ্য এ বছর নভেম্বর বা ডিসেম্বরে পাওয়া যাবে। এ সপ্তাহের শুরুতে তিনি রয়টার্সকে বলেছেন, ২০২১ সালের শুরু নাগাদ কোটি কোটি কোভিড-১৯ টিকা পর্যাপ্ত আকারে পাওয়া যাবে। আগামী বছরের শেষ নাগাদ এই টিকা পাওয়া যাবে শত শত কোটি ডোজ।\nতবে প্রেসিডেন্ট ডনাল্ড ট্রাম্প মনে করেন করোনার টিকা নভেম্বরের নির্বাচনের আগেই বাজারে আসবে।গত বৃহস্পতিবার তিনি সাংবাদিকদের একথা বলেন।


ঝুঁকিপূর্ণ ঘোড়াশাল পুলিশ ফাঁড়ি নিরাপত্তাহীনতায় | Current News\nঝুঁকিপূর্ণ ঘোড়াশাল পুলিশ ফাঁড়ি নিরাপত্তাহীনতায়\nপ্রকাশের সময়: ৯:২৭ পূর্বাহ্ণ - বৃহস্পতিবার | ফেব্রুয়ারি ২, ২০১৭\nঢাকা / নরসিংদী / শিরোনাম / সারা বাংলা / স্পটলাইট |\nনরসিংদী: নরসিংদী পলাশে ঝুঁকিপূর্ণ রেলওয়ের পুরাতন কোয়াটারে আইন শৃঙ্খলার কার্যক্রম চালাতে হচ্ছে ঘোড়াশাল ফাঁড়ি পুলিশকে।\nস্থায়ী ভাবে পুলিশ ফাঁড়িটি তৈরি না হওয়ায় ঘনঘন স্থানান্তর নিরাপত্তাহীনতায় ভুগছে পুলিশ ফাঁড়ির ১৭ জন পুলিশ। জানা যায়, দুই যুগ পূর্বে ঘোড়াশাল পৌরসভাটি ইউনিয়ন থাকা অবস্থায় পরিষদের বাসিন্দাদের নিরাপত্তায় অস্থায়ী ভাবে চালু হয় পুলিশ ফাঁড়ি। ঘোড়াশালের শীতলক্ষ্যা নদীর পাড় একটি পুরাতন টিনসেটের ঘরে চলে এর কার্যক্রম। নিরাপত্তাজনিত কারণে এখানে বেশিদিন থাকতে পারেনি পুলিশ সদস্যরা। স্থানান্তর করা হয় ঘোড়াশাল চরপাড়া এলাকার একটি দুতলা ভবনে। দীর্ঘদিনের পুরাতন এই ভবনে ফাটল দেখা দিলে ফাঁড়িটি পূণরায় স্থানান্তরিত করা হয় ঘোড়াশাল পৌর এলাকার রেলওয়ের ৬০ বছরের পুরাতন কোয়াটারে। ঘোড়াশাল একটি শিল্প এলাকা। এখানে দেশের বৃহৎ তাপবিদ্যুৎ কেন্দ্র, ২টি সারকারখানা, ৩টি জুটমিল, ২টি প্রাণ ফুট ফ্যাক্টরী, সামরিড্রাইং, ওমেরা এলপি গ্যাস ফ্যাক্টরী, পিএসপি রড ফ্যাক্টরী সহ অসংখ্য কলকারখানা এখানে অবস্থিত। প্রায় এক লক্ষ লোকের এখানে বসবাস। ঘোড়াশাল শিল্প এলাকাটি অতি গুরুত্বপূর্ণ হওয়ায় ঘোড়াশাল মহিদ ময়েজ উদ্দিন সেতু, ঘোড়াশাল রেলওয়ের ১ম শ্রেণি কেপিআই ২টি ব্রিজ এর পাশে ফাঁড়িটি ৫ বছর পূর্বে স্থানীয় সাবেক এমপি ডা. আনোয়ারুল আশরাফ খান দিলিপের সহায়তায় এখানে স্থানান্তর করা হয়। কিন্তু ভবনটি অতি পুরাতন হওয়ায় বর্তমানে জরাজীর্ণ অবস্থায় অনেকটা ঝুঁকি নিয়ে পরিচালিত হচ্ছে পুলিশ ফাঁড়ির কার্যক্রম। ভবনটির দরজা জানালা ভাঙা থাকায় পুলিশ সদস্যরা রাতে মাথার নিচে অস্ত্র রেখে ঘুমাতে হয়। যার ফলে অনেকটা নিরাপত্তাহীনতায় ভুগতে হচ্ছে তাদের। ফাঁড়িটিতে নেই কোন ভাল বাথরুম, নেই খাবার পানির সুব্যবস্থা। পুলিশ সদস্যদের পোশাক রাখার জন্যও কোন ব্যবস্থা না থাকায় চৌকির উপর পোশাক এলোমেলো করে রাখতে হচ্ছে। এছাড়া এখানে হাজতখানার ব্যবস্থা না থাকায় আসামীদের গ্রেফতারের পর রাখতে হয় খোলা আকাশের নিচে। ঘোড়াশাল পুলিশ ফাঁড়ির আইসি মো. গোলাম মোস্তফা জানান, ভাঙা টিনসেট ভবনের মধ্যে খুব কষ্টের মধ্যে আমাদের কার্যক্রম চালাতে হচ্ছে ভবনটির বেহাল অবস্থার কথা কর্তৃপক্ষকে জানানো হয়েছে।\nএ ব্যাপরে পলাশ থানার ভারপ্রাপ্ত কর্মকর্তা আবুল কালাম আজাদ জানান ফাঁড়িটি রেলওয়ের পুরাতন ভবনে থাকায় পুলিশদের ঝুঁকির মধ্যে থাকতে হচ্ছে। ফাঁড়িটির সমস্যা দুরিকরণে উর্ধ্বতন কর্তৃপক্ষের সহযোগিতা কামনা করে আবেদন করেছি।\nআল আমিন মুন্সী


বন্ধু বজলুর অকালমৃত্যু এবং আমাদের করণীয় - RED TIMES\nবন্ধু বজলুর অকালমৃত্যু এবং আমাদের করণীয়\nপ্রকাশিত: ৫:৪৭ অপরাহ্ণ, মে ৩১, ২০২০\nবজলুল করিম চৌধুরী আর নেই। করোনা মহামারীর শিকার হয়ে তিনি ছেড়ে গেলেন এই দুনিয়া। তিনি সরকারের সাবেক সচিব এবং ঢাকার সাবেক বিভাগীয় কমিশনার। টাঙ্গাইলের জেলা প্রশাসক ছিলেন। তিনি আমার ব্যাচমেট এবং বন্ধু। আমরা বেশকিছুদিন প্রাথমিক ও গণশিক্ষা মন্ত্রণালয়ে একসাথে কাজ করেছিলাম। নিষ্ঠাবান, নিরহংকার এবং অমায়িক। তিনি যখন গণপূর্ত মন্ত্রণালয়ে এবং পরে রাজউকে, দু’অফিসেই ওর কাছে গেছি অফিসের কাজে। ওর আন্তরিক সহযোগিতায় আবারও মুগ্ধ হয়েছি।\nতিনি ২২ মে ২০২০ তারিখ থেকে করোনা ভাইরাসে আক্রান্ত হয়ে মুগদা হাসপাতালে ভর্তি ছিলেন। অবস্থার অবনতি হলে তাকে আইসিইউতে ভেন্টিলেশন দেয়া হয়। কিন্তু তিনি আর সুস্থ হয়ে উঠতে পারেননি। আজ ১১-৪০ মিনিটে তাকে মৃত ঘোষণা করা হয়। তার অকাল মৃত্যুতে আমি গভীরভাবে শোকহত। তিনি জান্নাতবাসী হউন, এই-ই প্রার্থনা।\nকরোনায় আরও অনেক মৃত্যুর মতো বজলুর মৃত্যুও আবার জানিয়ে গেল, করোনায় আক্রান্ত হলে বাঁচা না বাঁচা একেবারেই অনিশ্চিত যেহেতু এর আজ পর্যন্ত এর কোনো মেডিসিন নেই। চিকিৎসকদেরও তেমন কিছু করার নেই। ‘প্রতিরোধ’-ই মূল উপায়। সেই লক্ষ্যে নিজস্ব সতর্কতা ও সাবধনতার ওপর সবখানি জোর দিতে হবে। আসুন, আমরা সাধ্যমতো সতর্ক হই! যতখানি সম্ভব হয়, করোনা-সংক্রান্ত নির্দেশনা মেনে চলি!\nআমিনুল ইসলাম ঃ কবি ও কর্মকর্তা\nজন্মদিন পালন করলেন সাব্বির আহমেদ খান\nবাল্যবিবাহ : প্রসঙ্গ পুরুষ ও সহায়ক শক্তি\nশীত আসছে, নিউমোনিয়া বাড়ছেঃ প্রতিরোধে করণীয়


TMC - Prothom Kolkata\n।। প্রীতম সাঁতরা ।। বাংলায় নির্বাচনী আবহে এখনও প্রাসঙ্গিক একটি প্রশ্ন, সংখ্যালঘুদের মধ্যে কতটা জনপ্রিয় বিজেপি? এ ব্যাপারে এন্টালির বিজেপি...\n।। সুদীপা সরকার ।। উত্তরবঙ্গে কালিম্পংয়ে প্রচারে গিয়ে দেশের স্বরাষ্ট্রমন্ত্রী অমিত শাহ বলেছিলেন তৃণমূল মিথ্যাচার চালাচ্ছে। এনআরসি করলে গোর্খাদের তাড়িয়ে...\n।। বাপি মন্ডল ।। বিধানসভা নির্বাচনে হিংসা ও হুমকির বিভিন্ন ঘটনাকে কেন্দ্র করে উত্তপ্ত হয়েছে রাজ্য রাজনীতি। সেই পরম্পরা থেকে...\n।। সুদীপা সরকার ।। রাজ্য জুড়ে করোনার ঢেউ তার ওপর ভোটের পারদে উত্তপ্ত বাংলা। সময়ের সাথে সাথে পেরিয়ে গেল আরও...\n।। ময়ুখ বসু ।। অসমে যেই ভোট হয়ে গিয়েছে অমনি ডেটেনশন ক্যাম্পের নোটিশ ধরাতে শুরু করেছে বিজেপি। এটাই বিজেপির আসল...\n।। প্রীতম সাঁতরা ।। নির্বাচন কমিশনের দ্বারস্থ হল তৃণমূল কংগ্রেস। বুধবার ঘাসফুল শিবিরের একটি প্রতিনিধি দল গিয়েছিল নির্বাচন কমিশনের দফতরে।...\nদেখুন বিজেপি আসলে কী? টুইট সুজিত বোসের\n।। সুদীপা সরকার ।। রাজ্যে নির্বাচনী প্রচারে তৃণমূল নেতৃত্ব বারবার এনআরসি প্রসঙ্গ তুলে আনছেন। তাঁরা দাবি করছেন, এনআরসি হলে ভোটার...\nআক্রান্তেই সাফল্যের গন্ধ, ‘ব্যাকফায়ার’ হতে পারে তৃণমূলের\n।। প্রথম কলকাতা ।। ঘাটাল থেকে খাস কলকাতার কাঁকুড়গাছি অঞ্চল। দুবরাজপুর থেকে আমহার্স্ট স্ট্রিট। কেশপুর থেকে ডায়মন্ড হারবার। তালিকা শেষ...\nবিজেপির সঙ্গে সমঝোতা করেছিল তৃণমূল, বাংলায় ভোট প্রচারে এসে বললেন রাহুল\n।। প্রীতম সাঁতরা ।। অবশেষে ভোট প্রচারে রাহুল গান্ধী। রাজ্যে চতুর্থ দফার নির্বাচন মিটে যাওয়ার পর এলেন তিনি। বক্তব্যে সুর...


ডা. লেলিন চৌধুরী: করোনাকালে চট্টগ্রামে ইন্টার্নি ডাক্তারদের ধর্মঘট ও জবাবদিহিতা | আমাদের সময়.কম – AmaderShomoy.com\nডা. লেলিন চৌধুরী: করোনাকালে চট্টগ্রামে ইন্টার্নি ডাক্তারদের ধর্মঘট ও জবাবদিহিতা\nপ্রকাশের সময় : April 29, 2021, 7:47 pm\nআপডেট সময় : April 29, 2021 at 7:47 pm\nডা. লেলিন চৌধুরী: গত ২৮এপ্রিল সকাল থেকে চট্টগ্রাম মেডিকেল কলেজ হাসপাতালের ইন্টার্নি চিকিৎসকদের ধর্মঘট শুরু হয়। গণমাধ্যমে প্রকাশিত এই খবরে দেশবাসী চমকে উঠেছে। তারা একইসঙ্গে ব্যথিত এবং ক্ষুব্ধ। চিকিৎসক সমাজের সকল সদস্য বিরক্ত ও বিক্ষুব্ধ হয়েছে। তারা মনে করছে, এমন একটি ঘটনায় চট্টগ্রাম মেডিকেল কলেজ হাসপাতালে করোনা রোগীর চিকিৎসায় বিঘ্ন তৈরি হয়েছে। করোনার মতো বিপর্যয় সৃষ্টিকারী অতিমারীর সময়ে হুট করে এরকম ধর্মঘট ডাকা জনস্বার্থের বিরুদ্ধে যায়। এতে কর্তব্য-কাজে অবহেলার পাশাপাশি ডাক্তারদের সামাজিক মর্যাদার অবনতি ঘটে। কতিপয়ের দায়িত্বজ্ঞানহীন আচরণের জন্য চিকিৎসক সমাজকে লজ্জিত হতে হয়। করোনার এই মহাদুর্যোগের সময় আর্ত মানুষের জন্য অত্যন্ত প্রয়োজনীয় ও জরুরি হচ্ছে ডাক্তারদের সেবা। চট্টগ্রাম মেডিকেল কলেজ হাসপাতালে কি এমন ঘটলো যার কারণে ইন্টার্নি ডাক্তারদের কাজ বন্ধ করে ধর্মঘটে যেতে হলো ?\nপত্রিকায় প্রকাশিত সংবাদে বলা হয়েছে, চট্টগ্রাম মেডিকেল কলেজ ক্যাম্পাসে বাংলাদেশ ছাত্রলীগের দুইটি বিবদমান অংশ রয়েছে। সদ্য ছাত্রত্ব শেষ করা ইন্টার্নি ডাক্তাররাও এই গ্রুপিংয়ের সঙ্গে যুক্ত। তাদের এক গ্রুপ সাবেক মেয়র আওয়ামী লীগ নেতা আ জ ম নাছির উদ্দীন এবং অন্য গ্রুপ শিক্ষা উপমন্ত্রী মহিবুল হাসান চৌধুরীর অনুগত। গত ২৭ এপ্রিল বিকেল ও রাতে দুই গ্রুপের মধ্যে দফায় দফায় মারামারি হয়। এতে বেশ কয়েকজন আহত হয়। ২৮ এপ্রিল সকাল থেকে ইন্টার্নি ডক্টরস অ্যাসোসিয়েশন ধর্মঘটের ডাক দেয়। মোদ্দাকথা এই ধর্মঘট করা হয়েছে আধিপত্যকামী দুই গ্রুপের মারামারির ফল। এর সাথে চিকিৎসার মানোন্নয়ন, চিকিৎসকদের প্রতি সংগঠিত কোনো অবিচারের প্রতিকার দাবি, চিকিৎসক সমাজের স্বার্থরক্ষা বা চিকিৎসকদের মর্যাদার মতো কোনো বিষয় যুক্ত নেই। এটা চরদখলকারী দুইটি দলের আধিপত্য বজায় রাখার প্রয়াস মাত্র। ধর্মঘট আহ্বানের যে নিয়মতান্ত্রিক প্রক্রিয়া রয়েছে এখানে সেটাকেও অনুসরণ করা হয়নি। করোনাকালের দুর্যোগে ডাক্তারদের নাম ব্যবহার করে এরকম দায়িত্বজ্ঞানহীন ধর্মঘট কেবলমাত্র চিকিৎসকদের মর্যাদাহানি ঘটাবে। বাংলাদেশ মেডিক্যাল অ্যাসোসিয়েশন( বিএমএ)-র পক্ষ থেকে দেশবাসীর সামনে বিষয়টি খোলাসা করা দরকার।\nধাওয়া পাল্টা-ধাওয়া থেকে মারামারি, আহত হওয়া, থানায় কেস করা ইত্যাদি স্তর পার হয়ে ঘটনাটি ধর্মঘটে গড়ায়। চট্টগ্রামের স্বাধীনতা চিকিৎসক পরিষদ (স্বাচিপ), বিএমএ (চট্টগ্রাম মেডিকেল কলেজ ও হাসপাতাল), বিএমএ, চট্টগ্রাম জেলা বিবাদটি সমাধানের দায়িত্ব নিতে পারেনি- এটা দেশবাসীকে বিশ্বাস করতে হবে? দুই নেতা তাদের অনুসারীদের ধর্মঘট থেকে বিরত রাখতে এবং বিবাদ মিটাতে পারেনি? মেডিকেল কলেজ এবং হাসপাতাল কর্তৃপক্ষ সম্মিলিতভাবে কী করেছে? জানি এসব প্রশ্নের জবাব দেশবাসী কখনোই পাবে না। একটি স্বাস্থ্য-জরুরি অবস্থার ভেতর দিয়ে দেশ চলছে। দেশে সংক্রামক ব্যাধি নিয়ন্ত্রণ ও নির্মূল আইন ২০১৮ বলবৎ রয়েছে। এমতাবস্থায় চিকিৎসা পেশার সঙ্গে যুক্ত ডাক্তাররা ধর্মঘটে যেতে পারে? এমনিতেই বিনা নোটিশে ধর্মঘট ডাকা অন্যায়। করোনার মতো মহামারীর সময়ে চট্টগ্রাম মেডিকেল কলেজ হাসপাতালের ইন্টার্নি চিকিৎসকরা এভাবে ধর্মঘট ডাকতে পারেনা। এটা অগ্রহণযোগ্য। ডাক্তার হয়ে ডাক্তারের মর্যাদা ও সুবিধার দাবিদার হবে অথচ অর্পিত দায়িত্ব যথাযথভাবে পালন করবে না সেটা হতে পারে না।\nমাসুদ রানা: ইসলামো-লেফটিজম প্রসঙ্গে ≣  দোল পূর্ণিমার দিন হরতাল প্রত্যাহারের আহ্বান জানিয়েছে হিন্দু বৌদ্ধ খ্রিস্টান ঐক্য পরিষদ ≣  আদমদীঘিতে অজ্ঞান পাট্টির দেওয়া সেভেনআপ খেয়ে শ্রমিকের মৃত্যু, অসুস্থ ৪\nকরোনার দ্বিতীয় ঢেউয়ের ছোবলে দেশের মানুষ বিধ্বস্ত। জীবন এবং জীবিকা দুটোই হুমকির সম্মুখীন। করোনাকালে দেশের প্রতিটি মানুষ একধরনের গভীর মানসিক চাপের মধ্যে জীবন কাটাতে হচ্ছে। এই দুর্দিনে রোগাক্রান্ত মানুষের পাশে চিকিৎসক এবং স্বাস্থ্যকর্মীরা তাদের সমস্ত শক্তি নিয়ে দাঁড়িয়েছে। ইতোমধ্যে ১৬০-র মতো চিকিৎসক করোনাতে প্রাণ দিয়েছে। করোনাকালের প্রথমদিকে দেশের স্বাস্থ্যসেবা কিছুটা বিঘ্নিত হয়। কিন্তু সেটার জন্য চিকিৎসকরা নয়, দেশের স্বাস্থ্য-ব্যবস্থাপকদের পরিকল্পনার অভাব ও সমন্বয়হীনতা দায়ী ছিল। দেশের মানুষ খুব দ্রুত সেটা অনুধাবন করতে সমর্থ হয়। করোনার বিরুদ্ধে চলমান লড়াইয়ের সম্মুখসারির প্রধানযোদ্ধা চিকিৎসকেরা। দেশের মানুষ তাদের এই ভূমিকাকে স্বীকৃতি জানিয়েছে, ভালোবাসা ও শ্রদ্ধায় অভিষিক্ত করেছে। কতিপয় অপরিণামদর্শী চিকিৎসকের অগ্রহণযোগ্য আচরণের জন্য চিকিৎসকদের মহান অর্জনকে ভূলুণ্ঠিত হতে দেওয়া যায় না।


নোয়াখালীতে করোনা ভাইরাসে ২ জনের মৃত্যু,১৯ জনের আক্রান্ত নোয়াখালীতে করোনা ভাইরাসে ২ জনের মৃত্যু,১৯ জনের আক্রান্ত – এন.কে. টেলিভিশন\nনোয়াখালীতে করোনা ভাইরাসে ২ জনের মৃত্যু,১৯ জনের আক্রান্ত\nপ্রতিবেদক: নোয়াখালীতে করোনা ভাইরাসে আরো ২ জনের মৃত্যু হয়েছে। এছাড়া নতুন করে আরও ১৯ জনের করোনা ভাইরাসে আক্রান্ত হয়েছে। এছাড়া চব্বিশ ঘন্টায় সুস্থ হয়েছেন ৬৮ জন। এনিয়ে জেলায় মোট আক্রান্ত ১ হাজার ৮২৮ জন, মৃত্যু ৪২ জন ও সুস্থ হয়েছেন ৭৪৮ জন।\nবৃহস্পতিবার বিষয়টি মুঠোফোনে নিশ্চিত করেছেন জেলা সিভিল সার্জন ডা. মাসুম ইফতেখার।\nতিনি বলেন, ২২ ও ২৩ ই জুন তাদের শরীরের নমুনা সংগ্রহ করে পরীক্ষা জন্য আব্দুল মালেক উকিল মেডিক্যাল কলেজে ও নোয়াখালী বিজ্ঞান ও প্রযুক্তি বিশ্ববিদ্যালয় (নোবিপ্রবি) করোনা ল্যবে পাঠানো হয়। পরে বুধবার রাতে তাদের রিপোর্ট আসলে তাতে করোনা পজিটিভ আসে। গত চব্বিশ ঘন্টায় ল্যাবে স্যাম্পল প্রেরণ করা হয় ১৪৩ জনের, ফলাফল আসে ১১৩ জনের। এযাবৎ দুইটি ল্যাবে মোট স্যাম্পল প্রেরণ-১০০৪২ জনের, ফলাফল এসেছে- ৮৯৪৬ জনের।\nএদিকে করোনার ভাইরাসের সংক্রমন ও মৃত্যু বেড়ে যাওয়ায় নোয়াখালীর কোম্পানীগঞ্জ উপজেলায় লকডাউন চলছে। নোয়াখালীতে করোনা সংক্রমণ প্রতিরোধে প্রশাসনের ঘোষিত নির্দেশাবলী অমান্য করার অপরাধে জেলার বিভিন্ন থানা এলাকায় ব্যক্তি ও প্রতিষ্ঠানকে ৬ হাজার ৬শ টাকা জরিমানা এছাড়া ৬টি গাড়ী আটক করেছে মোবাইল কোর্ট


থানাভবনে আলী নদবি: হাকীমুল উম্মতের স্মৃতিচারণ | ইসলাম টাইমস\nUncategorized থানাভবনে আলী নদবি: হাকীমুল উম্মতের স্মৃতিচারণ\nথানাভবনে আলী নদবি: হাকীমুল উম্মতের স্মৃতিচারণ\nআশরাফ আলী থানবি রহঃ। হাকিমুল উম্মত তাঁর উপাধি। গত শতকের ভারত উপমহাদেশের আধ্যাত্মিক রাহবর। হাজী ইমদাদুল্লাহ মুহাজিরে মক্কি রহ.-এর নির্দেশে তিনি থানাভবনে খানকায়ে এমদাদিয়ায় অবস্থান গ্রহণ করেন। থানাভবনকে কেন্দ্র করে ভারতে তখন ইসলাহ ও তারবিয়তের নতুন ধারা শুরু হয়। সুলুক ও তরিকতের নামে সমাজে অনৈসলামিক যেসকল কার্যকলাপ প্রচলিত ছিল তার সংস্কার করেন। সেজন্য তাকে মুজাদ্দিদুল মিল্লাত বলা হয়।\nতবে এ মহান মনীষীর কর্মজীবন শুধু ইসলাহ ও তারবিয়াত এবং তাসাউফেরর ‘তাজদীদেই’ সীমাবদ্ধ ছিল না। তিনি ছিলেন তিনশতেরও অধিক গ্রন্থের রচয়িতা। তাঁর ইলমি মাকাম অনুধাবনের জন্য তাফসিরে বয়ানুল কুরআন অধ্যয়নই যথেষ্ট। ১৯৪৩ সালে ২০ জুলাই মতান্তরে ১৯ জুলাই হাকিমুল উম্মত রহঃ ইনতিকাল করেন।\nবিশ শতকের অন্যতম ইতিহাসবিদ আবুল হাসান আলী নদবি তার পুরানে চেরাগ গ্রন্থে থানাভবনে গমন এবং হাকীমুল উম্মতের সাথে সাক্ষাতের স্মৃতিচারণ করেছেন। ইসলাম টাইমসের পাঠকদের জন্য তা অনুবাদ করে দেওয়া হলো।\nআবুল হাসান আলী নদবি ।।\nপরিশেষে থানাভবনে হাযিরা দেওয়ার সৌভাগ্যের দিন সমাগত হল। যে স্থানের উপখ্যান গমন-প্রত্যাগমনকারীদের যবানে দীর্ঘদিন যাবত শুনে আসছিলাম নিজ চোখে তা প্রত্যক্ষ করে অন্তর বলে উঠল – ফুল, বাগানের গাছেই দেখতে সুন্দর। ( অর্থাৎ থানবি রহ.- এর সাথে লেখকের আগেও সাক্ষাত হয়েছিল। তবে থানাভবনের সাক্ষাত ভিন্নরকম ছিল)\nসম্ভবত, ১৯৪২ সালের মে মাস তখন। প্রচণ্ড গরম ছিল। জায়গায় জায়গায় লু হাওয়াও বইছিল। আমি মাওলানা ইলিয়াস কান্দলভির সাথে তাবলীগ জামাতের এক সফরে সাহরানপুর যাচ্ছিলাম। পথিমধ্যে কান্দালা, থানাভবন, নানুতা, রামপুরসহ এমন সব স্থান অতিক্রম করছিলাম যেসকল স্থান ছিল দেওবন্দের বুযুৃর্গদের বরকতে বরকতময়।\nপ্রোগ্রাম ছিল, কান্দলা থেকে মাওলানা ইলিয়াস সাহেবের সাথে রামপুরে যাওয়ার। ইতিমধ্যে মনে বাসনা জাগল থানাভবনের দরবারে একবার হাজিরি দিই। থানাভবন কান্দালা এবং রামপুরের মাঝামাঝিতে অবস্থিত।\nআমি ইলিয়াস কান্দলভির কাছে চব্বিশঘন্টা থানাভবন থেকে সফর করে তিনি যে গাড়িতে রামপুর যাবেন সে গাড়িতেই থানাভবন থেকে রামপুর যাওয়ার অনুমতি চাইলাম। ইলিয়াস কান্দলভি সাহেব মাওলানা থানবিকে শাইখের মর্যাদা দিতেন। আমার থানাভবন যাওয়ার সংবাদ শুনে খুব খুশি হলেন এবং আনন্দের সাথে অনুমতি প্রদান করলেন।\nথানাভবন যাবেন এমন এক হযরতের কাছে আমার আগমনের সংবাদ জানিয়ে মাওলানা থানবিকে একটি চিঠি পাঠালাম।\nএকদিন পর দুপুরের গাড়িতে থানাভবন পৌঁছুলাম। স্টেশন থেকে খানকাহে এমদাদিয়া খুব দূরে নয়। হেঁটেই চলে গেলাম। থানাভবনের আদাব ও কানুনের কথা এত অধিক শোনা হয়েছে যে, খানকায় পা দিতেই মনে হলো কোনো তালিবে ইলম মাদরাসায় ‘দাখিল’ হচ্ছে।\nগরমের দিনে দুপুরের সময় খানকায় অবস্থানকারীরা নিজেদের কামরায় বিশ্রাম করছিলেন। আমি একপাশে ‘সামানা’ গুটিয়ে বসে পড়লাম। দুপুরের আযান হলে মাওলানা থানবি অযু করতে বের হলেন। এ মুহূর্তে সাক্ষাত উপযোগি মনে হলো না।\nনামাযের পর বড় বড় ব্যক্তিত্ব এবং হযরতের নিকটজনদের নিয়ে বৈঠক শুরু হলো। যাদের মধ্যে খাজা আযিযুল হাসান মাজযুব সাহেব আমার পূর্ব পরিচিত ছিলেন। আমিও এক কিনারে বসে পড়লাম। মজলিসে বসতেই আমার নজরে পড়ল হযরতের ডেস্কের উপর আমার লেখা সিরাতে সাইয়্যিদ আহমদ শহিদ রাখা। যদিও আমার জানা নেই হযরত কি আমার মনতুষ্টির জন্য সেদিন কিতাবটি তার ডেস্কে রেখেছিলেন নাকি এটা সবসময় সেখানে থাকে। তবে এ দৃশ্য আমার অন্তরকে প্রফুল্ল করে দিল।\nমজলিস শেষে হযরত চিঠির উত্তর দিতে ডেস্কে বসলেন। খাজা সাহেব পাশেই ছিলেন। হযরত খাজা সাহেবকে জিজ্ঞেস করলেন, লক্ষৌ থেকে ডাক্তার আবদুল আলী সাহেবের ভাই আসার কথা ছিল না! আমি তৎক্ষণাত সামনে এগিয়ে সাক্ষাত করলাম। জিজ্ঞেস করলেন, আগে দেখা করেননি কেনো! আসুন মুসাফাহা করি। আমি আরয করলাম, হযরতের অসুবিধে হতে পারে ভেবে আগে দেখা করতে আসিনি। হযরত বললেন, ‘এটা তো আমার জন্য লজ্জা, আফসোস এবং হতাশার কথা যে, আপনার আগমনের সংবাদ আমি পাইনি। এটাও কি কম কষ্টের আপনি এতক্ষণ এখানে অথচ আমি আপনার কোনো খোঁজই করতে পারিনি। আপনি আসবেন জেনে চিঠি লেখার অনেক কাজ আজ নামাযের আগেই করে রেখেছি। যেন আপনার সাথে একান্তে কথা বলতে পারি’। আমার মতো কমবয়সী একজনের জন্য হযরতের এই আকুলতা ছিল অকল্পনীয়।\nহযরত আবার জিজ্ঞেস করলেন, সাথে কেউ আছে কি না এবং খাবারে কোনো বাছবিচার করি কি না! ধারণা করা যাচ্ছিলো হযরত নিজেই আমার মেহমানদারি করবেন। তবে এটা ছিল সাধারণ প্রচলনের বিপরিত।\nঅতপর হযরত কোনো প্রকার কৃত্রিমতা ছাড়াই বললেন, ‘তবে আমাকে ক্ষমা করতে হবে যে, ‘তবিয়তে’ সামান্য অসুবিধে থাকার কারণে দস্তরখানে শরিক হতে পারব না’।\nজিজ্ঞেস করলেন, কতদিন থাকবার ‘এরাদা’। আমি বললাম একদিন। হযরত বললেন, এত সংক্ষিপ্ত সফর! তবে যা হোক ‘ইসরার’ পীড়াপীড়ি করে কষ্টে ফেলাও উচিত নয়।\nঅতপর সাধারণ কথা শুরু হলো। অধমের খানদান, শাহ ওলিউল্লাহ, শাহ আবদুল আযীয, শাহ ইসমাঈল শহীদকে নিয়ে কথা হলো বেশি।\nরাতের খাবার হযরতের ঘরে হলো। দস্তরখানে মেহমানের মনতুষ্টি ও যত্নের ছাপ ছিল স্পষ্ট।\nফজরের পরে সাধারণ বৈঠক ছিল। খাজা সাহেবের মাধ্যমে হযরত আমার ইযাযত তলব করলেন, বৈঠকে আরো কেউ উপস্থিত হতে পারবে কি না! আমি লজ্জিত হয়ে বললাম, অবশ্যই।\nবৈঠকে হযরত কথা বলছেন। কী প্রাণবন্ত আলোচনা! সুফিবাদের নামে যেসব সুক্ষতা ও রুক্ষতা প্রচলিত তার ছিটেফোঁটাও নেই।\nএকদিন খানকাহে এমদাদিয়েতে অবস্থান করে আমার কাছে সুস্পষ্ট হয়ে গেলো, থানাভবনের খানকাহর ব্যাপারে কঠোরতার যে বক্তব্য লোকমুখে প্রচলিত তার মূল কারণ হচ্ছে ভুল বুঝাবুঝি এবং লোকদের বাড়িয়ে বলার প্রবণতা।\nকানুনে কঠোরতা ছিল, তবে তা কেবল ‘সালেকিন’দের জন্য। যারা ইসলাহ ও তরবিয়তের জন্যই থানাভবনে হাযির হয়েছে কেবল তাদের জন্য। মেহমান এবং দর্শনার্থীদের উপর তার কোনো প্রয়োগ ছিল না। বরং মেহমানদের মেজাজ-মর্জির ব্যাপারে পূর্ণ লক্ষ্য রাখা হতো। তবে লোকেরা ভুল বুঝে ‘কানুনের’ অপপ্রয়োগ করতো।\nঅনুবাদ: ওলিউর রহমান\nপূর্ববর্তি সংবাদ‘সরল বিশ্বাসের’ বক্তব্যে দুর্নীতি শব্দটি ছিল না : দুদক চেয়ারম্যান\nপরবর্তি সংবাদ‘ট্রাম্পের কাছে প্রিয়া সাহার অভিযোগ দায়ের গভীর ষড়যন্ত্রের অংশ’


ইরান-সৌদি আরবের দ্বন্দ্ব চরমে! | BD Times365\nইরান-সৌদি আরবের দ্বন্দ্ব চরমে!\nআপডেট : ৫ জানুয়ারী, ২০১৬ ১৫:২৫\nপ্রখ্যাত শিয়া ধর্মগুরু নিমর আল নিমর’র শিরোশ্ছেদকে কেন্দ্র করে পশ্চিম এশিয়ার দুই শক্তিশালী রাষ্ট্র ইরান এবং সৌদি আরবের দ্বন্দ্ব এখন চরমে।\nশিরোশ্ছেদের প্রতিবাদে তেহরানে সৌদি দূতাবাস জ্বালিয়ে দেওয়ার ঘটনায় ইরানের সঙ্গে কূটনৈতিক সম্পর্ক ছিন্ন করার ঘোষণা দেয় সৌদি আরব। এসময় তারা ৪৮ ঘণ্টার মধ্যে ইরানের কূটনীতিকদের দেশ ছেড়ে যাওয়ার নির্দেশ দেয়। ইতোমধ্যেই ছিন্ন হয়েছে দুদেশের মধ্যে বিমান চলাচল।\nসৌদি পররাষ্ট্রমন্ত্রী আদেল আল জুবেইর সাংবাদিকদের জানান, সৌদি আরব ছাড়তে হবে ইরানের প্রতিনিধিদের। দেশের নিরাপত্তা বিঘ্নিত করার কোনও সুযোগ দেওয়া হবে না তাদের।\nইরানের দূতাবাস ও কনস্যুলেটদের সেই বার্তা পৌঁছে দিতে ইরানি দূতকে সমন পাঠানো হয়। জুবেইর বলেন, ‘‘কূটনৈতিক রীতিনীতি লঙ্ঘন করার দীর্ঘ ইতিহাস রয়েছে ইরানের। ১৯৭৯ সালে মার্কিন দূতাবাসের দখল নিয়েছিল ওরা। এ বার সৌদি দূতাবাস পোড়াল।’’\nজুবেইরের অভিযোগ, দূতাবাস জ্বালানোর ঘটনায় পরোক্ষ মদত ছিল ইরানি প্রশাসনের। আন্দোলনকারীদের সাহায্য করেছিল তারা।\nতেহরানের দূতাবাসে যখন ভাঙচুর চলছিল, সৌদি কূটনৈতিক প্রতিনিধিরা তখন ইরান পররাষ্ট্রমন্ত্রণালয়ে সাহায্য চেয়েছিল বলে জানান জুবেইর। তিনি বলেন, তিন তিন বার সাহায্যের আর্জি ফিরিয়ে দিয়েছিলেন কর্তৃপক্ষ। নিরাপত্তার খাতিরে এখন তাই সৌদি কূটনীতিকদের তেহরান থেকে ফিরিয়ে আনার কথা ঘোষণা করেছেন তিনি।\nসোমবার সন্ধ্যায়ই তেহরান থেকে দুবাই পৌঁছেন ৮০ জন সৌদি নাগরিক। তাদের বেশির ভাগই সৌদি কূটনীতিক ও তাদের পরিবার।\nসৌদি আরবের মিত্ররাষ্ট্র বাহরাইন, সুদান ও আরব আমিরাতও ইরানের সঙ্গে কূটনৈতিক সম্পর্ক ছিন্ন করার সিদ্ধান্ত নিয়েছে।\nসম্পর্ক ভাঙার জবাব দিয়েছে ইরানও।\nস্থানীয় চ্যানেলে ইরানের উপ-পররাষ্ট্রমন্ত্রী হুসেন আমির আবদোল্লাহিয়ান বলেন, ‘‘কূটনৈতিক সম্পর্ক ছিন্ন করে শেখ নিমরকে হত্যা করার পাপ ঢাকা দিতে পারবে না রিয়াধ।’’\nআমিরের মত, দূতাবাসে হামলার মতো বিচ্ছিন্ন ঘটনাকে কাজে লাগিয়ে দু’দেশের তিক্ততা ফের উস্কে দিতে চাইছে সৌদি আরব।\nতিনি আরো বলেন, ‘‘আন্তর্জাতিক চুক্তির ভিত্তিতে কূটনৈতিক নিরাপত্তা দিতে ইরান দায়বদ্ধ। সৌদি আরব সব সময় অশান্তি চায়। এ বারও তাই করছে।’’\nতিনি জানান, সৌদি দূতাবাস জ্বালানোর ঘটনায় জড়িত সন্দেহে সোমবার ৪০ জনকে আটকও করেছে তেহরান পুলিশ।\nইরান-সৌদি দ্বন্দ্বে মধ্য এশিয়ায় এখন বিচ্ছিন্নতাবাদী সংঘর্ষ ছড়িয়ে পড়ার আশঙ্কা করছেন কূটনীতি বিশেষজ্ঞরা। সোমবারই ইরাকে দু’টি সুন্নি মসজিদে আত্মঘাতী বিস্ফোরণ হয়েছে। নিহত হয়েছেন এক ইমাম।\nপশ্চিম এশিয়ার এই দুই তেল উৎপাদনকারী দেশের দ্বন্দ্বের প্রভাব পড়েছে বিশ্ববাজারেও। সোমবার অপরিশোধিত তেলের দাম ২.৫% বেড়েছে।\nপরিস্থিতি সামলাতে মাঠে নেমেছে আমেরিকা, রাশিয়া। সৌদি-বন্ধু আমেরিকা আলোচনার মাধ্যমে দ্বন্দ্ব মিটানোর পরামর্শ দিচ্ছে দু’পক্ষকে। সংঘর্ষ মেটাতে মধ্যস্থতায় যেতে চাইছে রাশিয়াও।\nএদিকে বিবিসি জানায়, তেহরানের সৌদি দূতাবাসে হামলার ঘটনার তীব্র নিন্দা করেছে জাতিসংঘও।\nইরানের সঙ্গে কূটনৈতিক সম্পর্ক ছিন্ন করলো আরো তিন দেশ\nউত্তর কোরিয়ার সঙ্গে আমিরাতের কূটনৈতিক সম্পর্ক ছিন্ন


Purbasha – পূর্বাশাআশরাফের মনোনয়নপত্রের বৈধতা নিয়ে বিএনপির প্রশ্ন আশরাফের মনোনয়নপত্রের বৈধতা নিয়ে বিএনপির প্রশ্ন - Purbasha – পূর্বাশা\nপ্রচ্ছদ »রাজনীতি » আশরাফের মনোনয়নপত্রের বৈধতা নিয়ে বিএনপির প্রশ্ন\nপূর্ববর্তীহাজি সেলিমের স্ত্রীর নগদ টাকা বেড়েছে ২০৪ গুণ\nপরবর্তীভোটে নেই জিয়া-খালেদা পরিবারের\nআশরাফের মনোনয়নপত্রের বৈধতা নিয়ে বিএনপির প্রশ্ন\nডেস্ক রিপোর্টঃ আওয়ামী লীগের সাবেক সাধারণ সম্পাদক সৈয়দ আশরাফুল ইসলামের মনোনয়নপত্রের বৈধতা নিয়ে প্রশ্ন তুলেছে বিএনপি। দলটির অভিযোগ, মনোনয়নপত্রে সৈয়দ আশরাফের স্বাক্ষর ছিল না।\nআজ সোমবার সকালে ঢাকার নয়াপল্টনে বিএনপির কেন্দ্রীয় কার্যালয়ে অনুষ্ঠিত সংবাদ সম্মেলনে দলটির জ্যেষ্ঠ যুগ্ম মহাসচিব রুহুল কবির রিজভী এ কথা বলেন।\nলিখিত বক্তব্যে বিএনপি বলছে, স্বাক্ষর না থাকা প্রসঙ্গে বলা হয়েছে-সৈয়দ আশরাফের মনোনয়নপত্রে টিপসই দেওয়া হয়েছে। তিনি অসুস্থ। অচেতন অবস্থায় থাইল্যান্ডে চিকিৎসাধীন। বিএনপির দাবি, কেউ বিদেশে অবস্থান করলে তাঁর স্বাক্ষর অথবা টিপসই সংশ্লিষ্ট দেশে বাংলাদেশ অ্যাম্বেসির একজন ফার্স্ট সেক্রেটারি কর্তৃক সত্যায়িত করতে হবে। এর মর্যাদা হবে প্রথম শ্রেণির একজন ম্যাজিস্ট্রেটের সমমানের। সৈয়দ আশরাফের মনোনয়নপত্র এ ধরনের কর্মকর্তার দ্বারা সত্যায়িত হয়নি। তাঁর মনোনয়নপত্র বাংলাদেশে নোটারি করা হয়েছে। এটি আইনসিদ্ধ নয়। সৈয়দ আশরাফের নামে নির্বাচনী কোনো ব্যাংক অ্যাকাউন্ট নেই। যেখান থেকে নির্বাচনী খরচ চালানো হবে। তাহলে সৈয়দ আশরাফের মনোনয়নপত্র বৈধ হলো কীভাবে?\nবিএনপির অভিযোগ, লক্ষ্মীপুর-৩ আসনে বিমান ও পর্যটনমন্ত্রী এ কে এম শাহজাহান কামাল কাগজপত্র ও অন্যান্য তথ্য দাখিল না করলেও তাঁর মনোনয়নপত্র বৈধ করা হয়েছে। নিউজ করতে গেলে তিনি সাংবাদিকদের হুমকি-ধমকি দিচ্ছেন। আওয়ামী লীগের অনেক দণ্ডিত নেতারও মনোনয়নপত্র বৈধ করা হয়েছে। অবশ্য বিএনপির এই অভিযোগের সত্যতা প্রথম আলোর পক্ষ থেকে যাচাই করা সম্ভব হয়নি।\nসংবাদ সম্মেলনে বিএনপি অভিযোগ করেছে, তাঁদের দলীয় চেয়ারপারসন খালেদা জিয়াসহ বিএনপির অসংখ্য প্রার্থীর মনোনয়নপত্র বাতিল করা হয়েছে। টার্গেট করে ৫০ জনের মতো দলের হেভিওয়েট জনপ্রিয় নেতা ও সাবেক এমপিদের মনোনয়নপত্র বাতিল করা হয়েছে।\nরিজভী বলেন, গত ২০১৪ এর ৫ জানুয়ারির নির্বাচনে গণতন্ত্রকে হত্যার পর এবারের নির্বাচনের মাধ্যমে সেই লাশটির ময়নাতদন্তের রিপোর্টও গায়েব করে দিতে উদ্যোগী হয়েছে নির্বাচন কমিশন। তফসিল ঘোষণার পর থেকে অবৈধ শাসক গোষ্ঠীর অসমাপ্ত কাজ সমাপ্ত করছে নির্বাচন কমিশন। বিএনপি নেতা-কর্মীদের শান্তি নেই, স্বস্তি নেই, ঘুম নেই। নেতা-কর্মীরা প্রতিনিয়ত গুম আর গ্রেপ্তার হচ্ছে কিংবা গ্রেপ্তার ও গুম আতঙ্কে ভুগছে। তাঁর অভিযোগ, নির্বাচন কমিশন সরকারের পরিব্যাপ্ত ছায়া। সরকারের পূর্ণ নিয়ন্ত্রণে নির্বাচন কমিশন। প্রধানমন্ত্রীর প্রচ্ছন্ন নির্দেশেই ইসি সব কার্যক্রম পরিচালনা করছে।\nডেস্ক রিপোর্ট : জাতীয় সমাজতান্ত্রিক দল-জাসদ সভাপতি, সাবেক তথ্যমন্ত্রী হাসানুল হক ইনু এমপি বলেছেন,...\nডেস্ক রিপোর্ট : তথ্যমন্ত্রী এবং আওয়ামী লীগের প্রচার ও প্রকাশনা সম্পাদক ড. হাছান মাহমুদ বলেছেন,...\n‘উন্নয়নের নজির তো আমরা দেখছি, জলাবদ্ধতা সৃষ্টি সরকারের উন্নয়নের জোয়ারের ফসল : মোশাররফ\nডেস্ক রিপোর্ট : ঢাকা-চট্টগ্রামে জলাবদ্ধতা সৃষ্টি সরকারের উন্নয়নের জোয়ারের ফসল বলে মন্তব্য করেছেন খন্দকার মোশাররফ...\nছাত্রদলের কমিটি গঠন নিয়ে সৃষ্ট সঙ্কটে সড়ে দাঁড়ালেন মির্জা আব্বাস-গয়েশ্বর\nডেস্ক রিপোর্ট : ছাত্রদলের কমিটি গঠন নিয়ে সৃষ্ট সঙ্কট সমাধানের দিকে এগুলেও শেষ মুহূর্তে আবার...\nআন্দোলন এবং নিবার্চনে ব্যর্থ হয়ে এখন অপপ্রচার চালাচ্ছে বিএনপি : ওবায়দুল কাদের\nডেস্ক রিপোর্ট : দেশ গণতন্ত্র সংকটে রয়েছে বিএনপি নেতাদের এমন দাবির জবাবে আওয়ামী লীগের সাধারণ...\nপদোন্নতি পেয়ে মন্ত্রী হচ্ছেন একজন, প্রতিমন্ত্রী পদে আসছে নতুন মুখ\nডেস্ক রিপোর্ট : মন্ত্রিসভায় নতুন মুখ আসছে। নতুন মন্ত্রী ও প্রতিমন্ত্রীদের নামে আজ বৃহস্পতিবার প্রজ্ঞাপন...\nআওয়ামী লীগের সদস্য পদ যাকে তাকে আমরা দিতে পারব না, দুষ্টু গরুর থেকে শূন্য গোয়াল অনেক ভালো: ওবায়দুল কাদের\nডেস্ক রিপোর্ট : আওয়ামী লীগের চলতি সদস্য সংগ্রহ অভিযানে যাকে-তাকে সদস্য করা যাবে না বলে...\n৩৪ মাস কারাবাস শেষে জামিনে মুক্ত সাবেক এমপি রানা\nডেস্ক রিপোর্টঃ টাঙ্গাইলে আওয়ামী লীগ নেতা মুক্তিযোদ্ধা ফারুক আহমদ ও যুবলীগের দুই নেতার হত্যা মামলায়...


/ At least 30 migrants have been killed inaboat capsize in Greece\n২৬ ডিসেম্বর, ২০২১ ০৮:৫৫\nআপডেট: ২৬ ডিসেম্বর, ২০২১ ১২:০৫\nডুবে যাওয়া নৌকার ৬৩ যাত্রীকে জীবিত উদ্ধার করা হয়েছে। ছবি: সংগৃহীত\nউদ্ধার হওয়া ব্যক্তিদের কাছ থেকে জানা গেছে, নৌকাটিতে ৮০ জনের মতো যাত্রী ছিল। ধারণা করা হচ্ছে, তারা তুরস্ক থেকে রওনা দিয়ে ইতালি পৌঁছানোর চেষ্টা করছিল।\nগ্রিসের উপকূলে আবারও ডুবল অভিবাসী বোঝাই নৌকা।\nকাতারভিত্তিক সংবাদমাধ্যম আল জাজিরার প্রতিবেদনে জান যায়, গ্রিসের কোস্ট গার্ড ১৬ জনের মরদেহ উদ্ধার করতে পেরেছে। এর মাঝে ৩ জন নারী ও ১ জন শিশু।\nগ্রীসের কোস্টগার্ড জানাচ্ছে, কমপক্ষে ৩০ জন মারা গিয়ে থাকতে পারে।\nডুবে যাওয়া নৌকার ৬৩ যাত্রীকে জীবিত উদ্ধার করা হয়েছে।\nঅভিবাসী বোঝাই নৌকাটি মোড় নিতে গেলে পারোস দ্বীপের কাছাকাছি ডুবে যায়।\nকোস্ট গার্ডের তিনটি প্যাট্রল বোট, একটি বিমান ও কয়েকটি ব্যক্তিগত নৌকা বেঁচে থাকাদের বাঁচাতে উদ্ধারকাজ চালিয়ে যাচ্ছে।\nনৌকা থেকে উদ্ধার হওয়া দুজনকে গ্রেপ্তার করেছে কোস্ট গার্ড। গ্রেপ্তার দুজনই মানবপাচারে জড়িত, এমনটাই মনে করছে কর্তৃপক্ষ।\nএই ঘটনার দুই দিন আগেও গ্রিসের উপকূলে ৫০ জন অভিবাসী বোঝাই নৌকা ডুবে অনেকেই নিখোঁজ হন।\nঅভিবাসীদের নিরাপত্তা দাবিতে মানববন্ধন\nইংলিশ চ্যানেলে অভিবাসীবোঝাই নৌকাডুবি, ২৭ মৃত্যু\nগাঁজা চাষে বিনিয়োগে জার্মান ব্যবসায়ীর সঙ্গে তালেবানের চুক্তি!\nশিমেকার মতো হাজারও নিখোঁজ যুক্তরাষ্ট্রে\nগৃহযুদ্ধ নিয়ে অস্ত্রবিরতিতে সম্মত ইউক্রেন-রাশিয়া\nকানাডায় এক বাড়িতে ৪ মরদেহ\nচাঁদে আছড়ে পড়ছে ইলন মাস্কের রকেট\nরাশিয়ার দাবি প্রত্যাখ্যান যুক্তরাষ্ট্রের, উত্তেজনা চরমে\n২৭ জানুয়ারি, ২০২২ ১৭:৫১\nকান্দাহারের গাঁজা ক্ষেতে কাজ করছেন আফগান চাষী। ছবি: এএফপি\n৫৬ বছর বয়সী ভের্নার জিমারমান সিফার্ম ইন্টারন্যাশনালের মালিক ও ব্যবস্থাপনা পরিচালক। তিনি জানান, তালেবানের সঙ্গে চুক্তির বিষয়টি প্রকাশ হওয়ায় তিনি বিরক্ত। অনেকেই চুক্তিটিকে ফুলিয়ে-ফাঁপিয়ে বড় করছে এবং মিডিয়া এর পিছু ছাড়ছে না।\nআফগানিস্তানে গত আগস্টে তালেবান ক্ষমতা দখলের পর থেকে দেশটিতে চলছে অর্থনৈতিক মন্দা। গত ছয় মাসে দেশটি ছেড়ে পালিয়েছেন অসংখ্য নাগরিক। তালেবান সরকারের বিরুদ্ধে ব্যাপকভাবে মানবাধিকার লঙ্ঘন এবং নিপীড়নের অভিযোগও রয়েছে।\nঅস্থির রাজনৈতিক পরিস্থিতিতে ভেঙে পড়া অর্থনীতি নিয়ে তালেবান সরকারও উদ্বিগ্ন। নানাভাবে বিদেশি বিনিয়োগ আনার চেষ্টা করছে তারা। এমনকি দেশটিতে গাঁজা চাষে বিদেশি বিনিয়োগ পেতেও মরিয়া সরকার।\nগত নভেম্বরে তালেবান সরকারের স্বরাষ্ট্র মন্ত্রণালয় এক টুইট বার্তায় জানায়, আফগানিস্তানে গাঁজা প্রক্রিয়াজাতকরণের কারখানা স্থাপনের জন্য তারা সিফার্ম নামে একটি বিদেশি কোম্পানির সঙ্গে ৪০ কোটি ইউরোর চুক্তি করেছে।\nখবরটি প্রকাশ হওয়ার সঙ্গে সঙ্গে নানা মহলে সমালোচনার ঝড় ওঠে। তোপের মুখে পড়ে অস্ট্রেলিয়ান মেডিক্যাল কনসালট্যান্ট প্রতিষ্ঠান সিফার্ম। প্রতিষ্ঠানটি দাবি, এ চুক্তির বিষয়ে তারা কিছুই জানে না।\nপরে জানা যায়, সিফার্ম ইন্টারন্যাশনাল (ইসিআই) একটি জার্মান গবেষণা ও উন্নয়ন সংস্থা। এই প্রতিষ্ঠান গত ২০ বছর ধরে গাঁজা গাছ নিয়ে পরীক্ষা-নিরীক্ষা করছে।\n৫৬ বছর বয়সী ভের্নার জিমারমান প্রতিষ্ঠানটির মালিক ও ব্যবস্থাপনা পরিচালক। তিনি কারেন্ট অ্যাফেয়ার্সভিত্তিক সাইট ভাইসকে জানান, চুক্তির বিষয়টি প্রকাশ হওয়ায় তিনি বিরক্ত। অনেকেই চুক্তিটিকে ফুলিয়ে-ফাঁপিয়ে বড় করছে এবং মিডিয়া পিছু ছাড়ছে না।\nজিমারমান জানান, তার প্রতিষ্ঠান এরই মধ্যে বিশ্বের অনেকগুলো দেশের সঙ্গে কাজ করেছে। এসব দেশের মধ্যে আছে লেসুটু, মরক্কো, কাজাখস্তান, কিরগিজস্তান, নর্থ মেসিডোনিয়া ও সাইপ্রাস।\nসিফার্ম ইন্টারন্যাশনাল গাঁজা প্রক্রিয়াজাতকরণ কারখানা স্থাপনে পারদর্শী। এছাড়া এক দেশ থেকে আরেক দেশে কীভাবে গাঁজা আইনিভাবে রপ্তানি করা যায় সে বিষয়েও প্রতিষ্ঠানটি পরামর্শ দেয়। কাজাখস্তানে পাঁচ লাখ ইউরোর একটি কারখানা স্থাপন করতে যাচ্ছে সিফার্ম। এর পরই কাজ শুরু হবে আফগানিস্তানে।\nকান্দাহারে গাঁজা গাছ পরখ করছেন আফগান চাষী। ছবি: এএফপি\nঅভ্যন্তরীণ ও আন্তর্জাতিক বাজারের জন্য আফগানিস্তানে ওষুধি গাঁজা চাষের পরিকল্পনা রয়েছে জিমারমানের। তবে জার্মানির মতো দেশগুলো গাঁজা সেবন বৈধ ঘোষণা করলে তার প্রতিষ্ঠান আফগানিস্তানে সাধারণ গাঁজা চাষও করবে।\nআফগানিস্তানে শত শত বছর ধরে গাঁজা গাছ চাষ হচ্ছে। ১৯৭০ এর দশকে দেশটিতে আনুষ্ঠানিকভাবে গাঁজা সেবন নিষিদ্ধ করা হলেও, তালেবান ক্ষমতার আসার আগ পর্যন্ত দেশটির প্রত্যন্ত অঞ্চলে গাঁজা সেবনের রীতি ছিল।\nজিমারমান বেশ কয়েক বার আফগানিস্তান গেছেন। একজন পেশাদার অ্যাথলিট ও দূরপাল্লার দৌড়বিদ হিসেবে ক্যারিয়ার শুরু করা জিমারমান ১৯৮৯ সালে কাজাখস্তানের আলমাটিতে তখনকার সোভিয়েত সৈনিকদের সঙ্গে দেখা করেন। সেখানে তার সঙ্গে বেশ কিছু আফগান নাগরিকেরও দেখা হয়। ১৯৯১ সালে জিমারমান আফগানিস্তান ভ্রমণের সিদ্ধান্ত নেন।\nজিমারমানের দাবি, আফগানিস্তানে তিনি সোভিয়েতবিরোধী গেরিলা নেতা আহমাদ শাহ মাসুদের সঙ্গে বন্ধুত্ব করেন। সোভিয়েত সেনাদের বিতাড়িত করার পর শাহ মাসুদ সামরিক বাহিনী নর্থ অ্যালায়েন্স গঠন করেন। ১৯৯৬ সালে ক্ষমতায় আসা তালেবান সরকারের বিরোধী ছিল এই বাহিনী। ২০০১ সালের ৯ সেপ্টেম্বর মাসুদকে হত্যা করা হয়। তার ছেলে আহমাদ মাসুদ বর্তমান তালেবান প্রতিরোধ শক্তির অন্যতম গুরুত্বপূর্ণ নেতা।\nজিমারমানের দাবি, আফগানিস্তান সম্বন্ধে তার জানাশোনা অনেক বিস্তৃত। তিনি জানান, বর্তমানে পরামর্শ দেয়ার জন্য আফগানিস্তান থেকে কোনো অর্থ পাচ্ছেন না। তার প্রতিষ্ঠান তখনই আয় করা শুরু করবে যখন গাঁজা আইনিভাবে রপ্তানি শুরু হবে।\nপ্রশ্ন উঠছে জার্মান একটি প্রতিষ্ঠান কীভাবে এমন একটি সরকারের সঙ্গে ব্যবসা করবে যাকে জার্মানির সরকারই স্বীকৃতি দেয়নি! জিমারমান অবশ্য মনে করছেন, জার্মানির উচিত তালেবানদের স্বীকৃতি দেয়া। যে কারণে মূলত তার ভূমিকা হচ্ছে তালেবানের স্বরাষ্ট্রমন্ত্রীকে বিভিন্ন দেশের সঙ্গে চুক্তি করতে সহায়তা দেয়া এবং অদূর ভবিষ্যতে আফগানিস্তানে বিদেশি বিনিয়োগের সুযোগ তৈরি করা।\nজিমারমান বলেন, ‘আমরা তো অপরাধী নই!’\nগাঁজা ক্ষেতে কাজ করছে আফগান কিশোর। ছবি: এএফপি\nতালেবানদের বিরুদ্ধে গুরুতর মানবাধিকার লঙ্ঘনের অভিযোগ সম্পর্কে জিমারমান বলেন, ‘আমি সেগুলো জানি। তবে আফগানিস্তান একক কিছু নয়। অনেকগুলো গোত্র ও পরিবারের সদস্যরা দেশের ইমেজকে বিদেশে প্রভাবিত করছে। আমি পেশাদার ভাবে কাজ করি। আমার কাজ দেশের স্বরাষ্ট্র মন্ত্রীর সঙ্গে। আমার প্রজেক্টের মাধ্যমে আমি তাদের সমর্থন করি।’\nজার্মান এ ব্যবসায়ী জোর দিয়ে বলেছেন তিনি সন্ত্রাসবাদকে সমর্থন করেন না। আফগানিস্তানে চলমান মানবাধিকার সংকটের বিষয়ে তিনি অনেকটাই নিয়তিবাদী।\nজিমারমান বলেন, ‘আফগানিস্তানের চলমান নৈতিকতা ও আদর্শের সঙ্গে আমি যেভাবে মানবতাকে দেখি তার কোনো মিল নেই। তবে আমি একে বদলাতে পারব না। আমি আফগান সরকারকে সমর্থন করি বলে বলছি না, তবে আমার মনে হয় জীবনে আফগানিস্তানে সমতা ফিরবে না।’\nমানবাধিকার লঙ্ঘনের প্রতিক্রিয়া হিসাবে একাধিক দেশ ইতোমধ্যে তালেবান সরকারের ওপর নিষেধাজ্ঞা আরোপ করেছে। তবে এ নিষেধাজ্ঞা বেশিরভাগ ক্ষেত্রে দরিদ্র আফগানের ওপর প্রভাব ফেলেছে এবং চলমান অর্থনৈতিক সংকটকে আরও তীব্র করেছে। দেশটিতে এখন ২ কোটি ৩০ লাখ মানুষ খাদ্য সংকটে ভুগছেন।\nআপাতত, সিফার্ম ও তালেবানের মধ্যে চুক্তি স্থগিত থাকার সম্ভাবনা রয়েছে৷ সিফার্ম বলছে, বিনিয়োগ করার আগে তারা নতুন তালেবান সরকারের প্রতি আন্তর্জাতিক অঙ্গনের প্রতিক্রিয়া দেখতে চায়।\nজিমারমান জানান, তিনি আপাতত এ চুক্তি স্থগিতের কথা ভাবছেন। কারণ তিনি ইউরোপিয়ান ড্রাগ কার্টেলগুলোর কাছ থেকে মৃত্যুর হুমকি পেয়েছেন। আফগানিস্তানে জিমারমানের গাঁজার ব্যবসা তাদের অবৈধ মাদক ব্যবসার প্রতিদ্বন্দ্বী হয়ে দাঁড়াতে পারে।\nএকই ধরনের সতর্ক বার্তা জিমারমান পেয়েছেন কিরগিজস্তানের স্বরাষ্ট্রমন্ত্রীর কাছ থেকে। কিরগিজস্তানের মন্ত্রী তার বন্ধু। দেশটিতে জিমারমানের একটি বাড়িও রয়েছে। তিনি স্বীকার করেন, আফগানিস্তানে রাজনৈতিক পরিস্থিতি কোন দিকে যাবে তা অনুমান করা কঠিন। তবে, জিমারমানের দাবি তার মনের শক্তি অনেক বেশি।\n২৭ জানুয়ারি, ২০২২ ১৪:৩৪\nআপডেট: ২৭ জানুয়ারি, ২০২২ ২১:৪৬\nহারিয়ে যাওয়া মেয়েকে খুঁজে ফিরছেন পৌলা হিলস। ছবি: সংগৃহীত\n১৯৯০ সাল থেকে ২০২০ সাল পর্যন্ত ৩০ বছরের পরিসংখ্যান পর্যালোচনা করে দেখা গেছে, এর মধ্যে ২০২০ সালে সর্বনিম্ন ৫ লাখ নিখোঁজের অভিযোগ লিপিবদ্ধ হয়েছে। এর মাঝে ১৯৯৭ সালে সর্বোচ্চ ৯ লাখ ৮০ হাজার নিখোঁজের অভিযোগ জমা পড়ে কর্তৃপক্ষের কাছে।\nবিশ্বব্যাপী মানবাধিকার, গুম, আইনশৃঙ্খলা ও বিচারবহির্ভূত হত্যা নিয়ে ব্যাপক সোচ্চার দেখা যায় যুক্তরাষ্ট্রকে। তবে দেশটির নাগরিকরাই বছরের পর বছর এ ধরনের অত্যাচারের শিকার হচ্ছেন। অভিযোগ আছে, অনেক ঘটনারই প্রতিকার পান না আমেরিকানরা।\nদীর্ঘদিন ধরে যুক্তরাষ্ট্রে চলমান পুলিশি নির্যাতনের বিষয়টি সামনে আসে ২০২০ সালের ২৫ মে। জর্জ ফ্লয়েড নামের এক কৃষ্ণাঙ্গ যুবককে আটক করার সময় হাঁটু দিয়ে ঘাড় চেপে ধরে তাকে হত্যা করে পুলিশ।\nঅনলাইনে জর্জ ফ্লয়েড হত্যার ভিডিও ভাইরাল হলে পুলিশি নির্যাতন ও বিচারবহির্ভূত হত্যার প্রতিবাদে যুক্তরাষ্ট্রে ‘ব্ল্যাক লাইভস ম্যাটারস’ নামের আন্দোলন ছড়িয়ে পড়ে।\nএরপরই দেশটিতে পুলিশি হেফাজতে নির্যাতনের বিষয়টি সামনে আসে। স্ট্যাটিসটিকায় প্রকাশিত এক পরিসংখ্যানে দেখা যায়, শুধু গত বছরেই পুলিশের গুলিতে দেশটিতে ৮১৯ জন প্রাণ হারিয়েছেন।\nদেশটিতে গত ৯ বছরে শুধু পুলিশের গুলিতে নিহত হয়েছেন ৯ হাজার ৫৮৬ জন। যদিও এই পরিসংখ্যানে ফ্লয়েডের মতো পুলিশি হেফাজতে থাকার সময়ে মারা যাওয়া ব্যক্তিদের হিসাব রাখা হয়নি।\nযুক্তরাষ্ট্রের ন্যাশনাল ক্রাইম ইনফরমেশন সেন্টারের (এনসিআইসি) তথ্য বলছে, ২০২০ সালেই দেশটির আইনশৃঙ্খলা রক্ষাকারী সংস্থাগুলোর কাছে ৫ লাখ ৪৩ হাজার ১৮ জন নিখোঁজ হওয়ার অভিযোগ এসেছে।\nঅবশ্য এফবিআইয়ের ডেটা অনুযায়ী, এর মাঝে ৫ লাখ ৪০ হাজার ৮৭২টি অভিযোগের সুরাহা হয়েছে। তবে অমীমাংসিত থেকে গেছে ২ হাজার ১৪৬টি অভিযোগ।\n২০০৮ সালে বড়দিনের কিছু দিন আগে পৌলা হিলের মেয়ে শিমেকা কোসি নিখোঁজ হন। হারিয়ে যাওয়া শিমেকাকে এখনও খুঁজে ফিরছেন তার মা।\nদ্য সেন্টার ফর জাস্টিস অ্যান্ড অ্যাকাউন্টিবিলিটির প্রতিবেদনে বলা হয়েছে, যুক্তরাষ্ট্রে বলপ্রয়োগ ও নির্যাতনের মতো বিষয়ে খুব অল্প ক্ষেত্রেই পুলিশ বা আইনশৃঙ্খলা বাহিনীকে দায়ী করা হয়। আন্তর্জাতিক মানবাধিকার আইনে তদন্তের বাধ্যবাধকতা থাকলেও সেই অর্থে পুলিশি নির্যাতনের বিচার ও ক্ষতিপূরণ প্রাপ্তির ঘটনা ঘটেনি।\n২০১৩ থেকে ২০২০ সাল পর্যন্ত পুলিশি হত্যাকাণ্ডের ৯৮.৩ শতাংশের ক্ষেত্রে কোনো জবাবদিহি করতে হয়নি।\nগত বছর ১১ এপ্রিল জর্জ ফ্লয়েডের হত্যার বিচার চলাকালীন বিচারস্থলের কাছে পুলিশের গুলিতে মারা যান ২০ বছর বয়সী আরেক কৃষ্ণাঙ্গ তরুণ ডন্ট রাইট। পুলিশের দাবি, ডন্ট গ্রেপ্তার এড়ানোর চেষ্টা করছিলেন।\n৬ আগস্ট নিউ ইয়র্ক অঙ্গরাজ্যের রচেস্টার শহরে পুলিশের গুলিতে মারা যান ২৪ বছর বয়সী সিমরান গর্ডন নামের এক কৃষ্ণাঙ্গ। গর্ডনের স্বজনের অভিযোগ, পুলিশ ইচ্ছাকৃতভাবে তাকে হত্যা করেছে।\nযুক্তরাষ্ট্রে বিচারবহির্ভূত হত্যাকাণ্ডের পরিস্থিতি নিয়ে উদ্বেগজন তথ্য দিয়েছে দ্য জার্নালিস্ট'স রিসোর্স। আমেরিকাভিত্তিক এই জার্নালে প্রকাশিত এক প্রতিবেদনে বলা হয়, যুক্তরাষ্ট্রের একজন কৃষ্ণাঙ্গ নাগরিকের পুলিশের গুলিতে মারা যাওয়ার আশঙ্কা এক হাজার ভাগের এক ভাগ।\nপ্রতিবেদনটিতে আরও বলা হয়েছে, শ্বেতাঙ্গদের তুলনায় দেশটিতে গুলিতে মারা যান আড়াইগুণ বেশি কৃষ্ণাঙ্গ।\nএত ঘটনা ও অভিযোগ, এমনকি পরিসংখ্যানের পরেও নিজ দেশে মানবাধিকার পরিস্থিতি উন্নয়নে যুক্তরাষ্ট্রের ভূমিকা হতাশাজনক বলে মনে করছে দেশটির বিভিন্ন সংগঠন।\n২৭ জানুয়ারি, ২০২২ ১২:০৭\nআপডেট: ২৭ জানুয়ারি, ২০২২ ১২:৫৮\nইউক্রেনের নেতৃত্ব দিয়েছেন ডেপুটি চিফ অফ স্টাফ দিমিত্রি কোজাক (বাঁয়ে) এবং রাশিয়ার নেতৃত্ব দিয়েছেন ফ্রান্সে নিযুক্ত রাশিয়ার রাষ্ট্রদূত আলেক্সেই মেশকভ (ডানে)। ছবি: সংগৃহীত\n২০১৯ সালের পর এই প্রথমবার ইউক্রেন ও রাশিয়া ইউক্রেনের পূর্বাঞ্চলে বিচ্ছিন্নতাবাদীদের সঙ্গে ইউক্রেনীয় বাহিনীর সংঘর্ষের বিষয় নিয়ে জার্মানি ও ফ্রান্সের সঙ্গে এক যৌথ বিবৃতিতে স্বাক্ষর করতে সম্মত হয়েছে।\nপূর্ব ইউরোপে উত্তেজনার মাঝেই ইউক্রেনে চলমান গৃহযুদ্ধ নিয়ে রাশিয়া ও ইউক্রেন অস্ত্রবিরতিতে সম্মত হলো।\nদ্য মস্কো টাইমসের প্রতিবেদনে বলা হয়েছে, ফ্রান্সের কূটনীতিকদের মধ্যস্ততায় প্যারিসে মস্কো ও কিয়েভের প্রতিনিধিদলের দীর্ঘ ৮ ঘণ্টা আলোচনার পর দেশ দুটি অস্ত্রবিরতিতে সম্মত হয়েছে।\nআলোচনায় ইউক্রেনের নেতৃত্ব দিয়েছেন দেশটির ডেপুটি চিফ অফ স্টাফ দিমিত্রি কোজাক এবং রাশিয়ার প্রতিনিধিদলের নেতৃত্ব দিয়েছেন ফ্রান্সে নিযুক্ত রাশিয়ার রাষ্ট্রদূত আলেক্সেই মেশকভ।\nফ্রান্স অস্ত্রবিরতি সম্মত হওয়ার ঘটনাকে ‘শুভ সংকেত’ হিসেবে দেখছে।\nএই ৪টি দেশ ২০১৪ সাল থেকেই পূর্ব ইউক্রেনে রুশ অধ্যুষিত অঞ্চলে শান্তি আনায়নে কাজ করে যাচ্ছে।\nফরাসি প্রেসিডেন্ট ইমানুয়েল ম্যাক্রোর একজন সহযোগী ইউক্রেনে রাশিয়ার সামরিক আগ্রাসনের হুমকির বিষয়ে এই সম্মতিতে আসেনি। এটি ২০১৪ সাল থেকে পূর্ব ইউরোপে বিচ্ছিন্নতাবাদীদের সঙ্গে ইউক্রেনের সংঘাতের সমাধানের লক্ষ্য নিয়ে দুই পক্ষ অস্ত্রবিরতিতে সম্মত হয়েছে।\nএদিকে রাশিয়ার সেনারা ইউক্রেনের পূর্ব সীমান্তে প্রায় ১ লাখ সেনা মোতায়েন করে। ফলে কিয়েভ আশঙ্কা প্রকাশ করে, দেশটি যে কোনো সময় আগ্রাসন চালাতে পারে। এই বিষয়ে ন্যাটোর সঙ্গে রাশিয়ার দফায় দফায় আলোচনাতেও কোনো মীমাংসা হচ্ছে না।\nন্যাটোর দাবি, রাশিয়াকে অবশ্যই সীমান্ত থেকে সেনা প্রত্যাহার করতে হবে ও কূটনৈতিক উপায়ে সমস্যা সমাধানে উদ্যোগী হতে হবে। ওদিকে রাশিয়াও পূর্ব ইউরোপে ন্যাটোর প্রভাব কমিয়ে আনার দাবি করেছে। তবে এই দাবি উড়িয়ে দিয়েছে যুক্তরাষ্ট্র। ফলে যুদ্ধের সম্ভাবনা আরও বৃদ্ধি পেয়েছে।\nআপডেট: ২৭ জানুয়ারি, ২০২২ ১৪:৫৫\nঘটনাটি তদন্তে এরই মধ্যে ইন্টিগ্রেটেড হোমিসাইড ইনভেস্টিগেশন টিমকে (আইএইচআইটি) দায়িত্ব দেয়া হয়েছে। ছবি: সংগৃহীত\nপ্রাথমিক তদন্তে পুলিশ ধারণা করছে, সোমবার সন্ধ্যা ৭টার কাছাকাছি সময়ে এসব ব্যক্তিকে গুলি করে হত্যা করা হয়েছে। হত্যার শিকার ব্যক্তিরা একে অপরকে চিনতেন।\nকানাডার পশ্চিমাঞ্চলে অভিবাসী অধ্যুষিত ব্রিটিশ কলাম্বিয়া প্রদেশের রিচমন্ড আবাসিক এলাকার একটি বাড়িতে ৪টি মরদেহ পাওয়া গেছে।\nকানাডা ব্রডকাস্টিং করপোরেশনের প্রতিবেদনে বলা হয়েছে, রয়েল কানাডিয়ান মাউন্টেড পুলিশের হোমিসাইড ইউনিট ঘটনাটি তদন্ত করে দেখছে।\nরিচমন্ড পুলিশের পক্ষ থেকে জানানো হয়েছে, মঙ্গলবার ভ্যানকুভারের দক্ষিণের গার্ডেন সিটির ৪৫০০-ব্লক থেকে ফোন আসে। পরে পুলিশের একটি দল সেখানে উপস্থিত হলে দেখতে পায়, স্থানীয়রা একটি বাড়ির ভেতরে ৪টি মরদেহ পেয়েছে।\nপ্রাথমিক তদন্তে পুলিশ ধারণা করছে, সোমবার সন্ধ্যা ৭টার কাছাকাছি সময়ে এসব ব্যক্তিকে গুলিতে হত্যা করা হয়েছে। হত্যার শিকার ব্যক্তিরা একে অপরকে চিনতেন।\nঘটনাটি তদন্তে এরই মধ্যে ইন্টিগ্রেটেড হোমিসাইড ইনভেস্টিগেশন টিমকে (আইএইচআইটি) দায়িত্ব দেয়া হয়েছে।\nপুলিশ ইতিমধ্যে বাড়ির সামনের রাস্তা বন্ধ করে দিয়েছে। এ ছাড়া বাড়ির সামনে ও পেছনে পুলিশের গাড়ি দাঁড়িয়ে থাকতে দেখা গেছে।\nএ ঘটনায় বিস্তারিত এখনও জানায়নি কর্তৃপক্ষ।\nইন্টিগ্রেটেড হোমিসাইড ইনভেস্টিগেশন টিম (আইএইচআইটি) এর পক্ষ থেকে বলা হয়েছে, আমরা বিষয়টি অনুসন্ধান করে দেখছি। আশা করছি, আমরা কমিউনিটিকে শিগগিরই জবাব দিতে পারব।\n২৭ জানুয়ারি, ২০২২ ০৯:৫৭\nআপডেট: ২৭ জানুয়ারি, ২০২২ ১০:২২\nএটিই হতে যাচ্ছে মানব ইতিহাসে প্রথম কোনো রকেট চাঁদে গিয়ে বিধ্বস্ত হবার ঘটনা। ছবি: সংগৃহীত\nমানবজাতিকে মাল্টিপ্ল্যানেটারি স্পিসিসে পরিণত করার ইলন মাস্কের পরিকল্পনার অংশ হিসেবে দূরের গ্রহের আবহাওয়া পর্যবেক্ষণের জন্য একটি স্যাটেলাইট পৌঁছে দেয়াই ছিল মিশনের উদ্দেশ্য।\nমঙ্গলে মানুষ পাঠাতে চান স্পেসএক্সের সিইও ও ইনফ্লয়েনশিয়াল বিলিয়নেয়ার ইলন মাস্ক। এ কথা সবারই জানা। শুধু তা-ই নয়, নাসার চাঁদে যাওয়ার মিশন প্রজেক্ট আর্টিমেসের সঙ্গেও যুক্ত স্পেসএক্স।\nবিবিসির প্রতিবেদনে বলা হয়েছে, এবার আর্টিমেসের আগেই ইলন মাস্কের রকেট পৌঁছে যাচ্ছে চাঁদে।\nযদিও এটি কোনো চন্দ্রাভিযান নয়। ২০১৫ সালে স্পেসএক্সের ফ্যালকন-৯ রকেট মহাকাশে গমন করে। তার অভিযান ছিল পৃথিবী থেকে চাঁদের দূরত্বেরও ৪ গুণ বেশি দূরে। মানবজাতিকে মাল্টিপ্ল্যানেটারি স্পিসিসে পরিণত করার ইলন মাস্কের পরিকল্পনার অংশ হিসেবে দূরের গ্রহের আবহাওয়া পর্যবেক্ষণের জন্য একটি স্যাটেলাইট পৌঁছে দেয়াই ছিল মিশনের উদ্দেশ্য।\nকিন্তু মিশন শেষ করার পর পর্যাপ্ত জ্বালানির অভাবে রকেটটি আর পৃথিবীতে ফেরত আসতে পারেনি। মাধ্যাকর্ষণ শক্তির বলয়ে আটকে এটি মহাকাশেই অবস্থান করতে থাকে।\nজ্যোতির্বিজ্ঞানী জোনাথান ম্যাকডয়েল বলেছেন, এটিই হতে যাচ্ছে মানব ইতিহাসে প্রথম কোনো রকেট চাঁদে গিয়ে বিধ্বস্ত হওয়ার ঘটনা। যদিও মহাকাশ বিজ্ঞানে এর প্রভাব সামান্য।\nজোতির্বিজ্ঞানীরা বলছেন, আগামী ৪ মার্চ চাঁদে আছড়ে পড়বে মহাকাশ যানটি।


ইন্স্যুরেন্স এজেন্ট হতে চাইলে যা জানা দরকার - CareerKi\nএকজন ইন্স্যুরেন্স এজেন্ট বা বীমা প্রতিনিধি বীমা প্রতিষ্ঠানের বিভিন্ন পলিসির ব্যাপারে ক্লায়েন্টদের অবহিত করেন। এ পেশায় ক্লায়েন্টের প্রয়োজন বুঝে তাকে নিজ প্রতিষ্ঠানের বীমা পলিসির প্রতি আগ্রহী করে তোলাই হবে আপনার মূল কাজ।\nব্যবসা-বাণিজ্যের প্রসার ও ভবিষ্যৎ দুর্ঘটনা নিয়ে মানুষের সচেতনতা বাড়ার কারণে ইন্স্যুরেন্স প্রতিষ্ঠানে কাজের ক্ষেত্র ও চাহিদা ক্রমেই বেড়ে চলেছে।\nএক নজরে একজন ইন্স্যুরেন্স এজেন্ট\nসাধারণ পদবী: ইন্স্যুরেন্স এজেন্ট\nএন্ট্রি লেভেলে সম্ভাব্য গড় বেতন: ৳১৫,০০০ – কাজ, প্রতিষ্ঠান, কমিশন ও অভিজ্ঞতাসাপেক্ষ\nমূল স্কিল: বীমা সম্পর্কে জ্ঞান, সেলসের দক্ষতা\nবিশেষ স্কিল: যোগাযোগের দক্ষতা, সহযোগিতার সম্পর্ক তৈরি করতে পারা\nইন্স্যুরেন্স এজেন্টের পেশা সম্পর্কিত প্রশ্ন\nএকজন ইন্স্যুরেন্স এজেন্ট কোথায় কাজ করেন?\nএকজন ইন্স্যুরেন্স এজেন্টের কাজ কী?\nএকজন ইন্স্যুরেন্স এজেন্টের কী ধরনের যোগ্যতা থাকতে হয়?\nএকজন ইন্স্যুরেন্স এজেন্টের কী ধরনের দক্ষতা ও জ্ঞান থাকতে হয়?\nকোথায় শিখবেন ইন্স্যুরেন্স এজেন্টের কাজ?\nএকজন ইন্স্যুরেন্স এজেন্টের মাসিক আয় কেমন?\nএকজন ইন্স্যুরেন্স এজেন্টের ক্যারিয়ার কেমন হতে পারে?\nইন্স্যুরেন্স এজেন্টরা দেশের বিভিন্ন বীমা সংস্থায় প্রতিনিধি হিসেবে কাজ করে থাকেন। যেমন:\nআমেরিকান লাইফ ইনস্যুরেন্স কোম্পানি (আলিকো)\nডেল্টা লাইফ ইনস্যুরেন্স কোম্পানি\nন্যাশনাল লাইফ ইনস্যুরেন্স কোম্পানি\nসানলাইফ ইনস্যুরেন্স কোম্পানি\nফারইস্ট লাইফ ইনস্যুরেন্স\nহোমল্যান্ড লাইফ ইনস্যুরেন্স\nমেঘনা লাইফ ইনস্যুরেন্স কোম্পানি\nসন্ধানী লাইফ ইনস্যুরেন্স কোম্পানি\nগোল্ডেন লাইফ ইনস্যুরেন্স\nপ্রতিষ্ঠানের গ্রাহকসংখ্যা বাড়ানোর জন্য সম্ভাব্য ক্লায়েন্টদের সাথে যোগাযোগ করা\nসম্ভাব্য ক্লায়েন্টদের আর্থিক সম্পদ সম্পর্কে তথ্য নেয়া\nইন্স্যুরেন্স কভারেজ নিয়ে আলোচনা করা\nপ্রতিষ্ঠানের ইন্স্যুরেন্স সম্পর্কিত বিভিন্ন নীতি ব্যাখ্যা করা\nক্লায়েন্টদের বর্তমান ইন্স্যুরেন্স পলিসিগুলো বিশ্লেষণ করা ও প্রয়োজনে সংযোজন বা পরিবর্তন করতে সহায়তা করা\nক্লায়েন্টের চাহিদা অনুযায়ী ইন্স্যুরেন্স প্রোগ্রাম নির্বাচনে সহায়তা করা\nপলিসি নবায়ন করতে সহায়তা করা\nপলিসি বাতিল করতে সহায়তা করা\nসকল তথ্যের রেকর্ড রাখা\nশিক্ষাগত যোগ্যতাঃ স্বীকৃত শিক্ষা প্রতিষ্ঠান থেকে ন্যূনতম এইচএসসি বা স্নাতক ডিগ্রি থাকতে হয়।\nবীমা সম্পর্কে পরিষ্কার ধারণা\nধৈর্য ও দূরদর্শিতা\nইন্স্যুরেন্স এজেন্ট হিসাবে কাজ করতে চাইলে আলাদাভাবে কোন প্রশিক্ষণের প্রয়োজন নেই। স্নাতক পাশ করে অনেকেই এ পেশায় ঢুকছেন। এছাড়া বিভিন্ন প্রতিষ্ঠানে এসএসসি ও এইচএসসি পাশ করা প্রার্থীও নেয়া হয়।\nসাধারণত বীমা প্রতিষ্ঠানগুলো এজেন্টদের আলাদাভাবে প্রশিক্ষণ দেয়, যেখানে কোম্পানির বিভিন্ন পলিসি থেকে শুরু করে কীভাবে ক্লায়েন্টদের সাথে আলোচনা করতে হবে – সবকিছু শেখানো হয়।\nইন্স্যুরেন্স এজেন্টের আয় মূলত হিসাব করা হয় ক্লায়েন্টপ্রতি কমিশন হিসেবে। প্রতি এজেন্টের গ্রাহককে বীমা করানোর নির্দিষ্ট লক্ষ্য থাকে। সে অনুযায়ী তিনি কমিশন পেয়ে থাকেন।\nচাকরির শুরুতে গড়ে ৳১৫,০০০ – ৳২০,০০০ আয় করা সম্ভব। সেলসের দক্ষতা অনুযায়ী সময়ের সাথে এ আয় বেড়ে যাবে। গ্রাহককে আগ্রহী করে তোলার ক্ষমতা থাকলে এজেন্ট হিসেবে নিজ লক্ষ্য পূরণ করে ভালো আয় করা সম্ভব।\nসরকারি জীবন বীমা কর্পোরেশনে চাকরি করলে সরকারি স্কেলে বেতন হয়ে থাকে।\nবীমা কোম্পানিতে এজেন্ট হিসেবে যোগদান করা হলো এ পেশার প্রাথমিক ধাপ। পরবর্তীতে ডেভেলপমেন্ট অফিসার বা ডিও, ডেভেলপমেন্ট ম্যানেজার বা ডিএম, মার্কেটিং বা অ্যাসিস্ট্যান্ট ম্যানেজার (সেলস) ইত্যাদি পদে নিয়োগ পাবেন। উল্লেখ্য যে, পরিশ্রম করার সামর্থ্য ও কাজের দক্ষতা থাকলে এ পেশায় খুব দ্রুত পদোন্নতি লাভ করা সম্ভব। সাথে রয়েছে আকর্ষণীয় আয়ের সুযোগ।\n2 thoughts on “ইন্স্যুরেন্স এজেন্ট”\nRifat Nasrin says:\nঅনেক অজানা তথ্য জানানোর জন্য ধন্যবাদ।\nস্বাগতম। ক্যারিয়ারকী’র সাথেই থাকুন।


২০ মিনিট আগের আপডেট ; রাত ১২:৫০ ; শুক্রবার ; ডিসেম্বর ১৩, ২০১৯\nবাংলাদেশ ব্যাংকের রিজার্ভ চুরিডলার ফেরত আনার আইনি প্রক্রিয়া দেখবেন অ্যাটর্নি জেনারেল\nপ্রকাশিত : ১৩:১৬, এপ্রিল ২১, ২০১৬ | সর্বশেষ আপডেট : ১৩:৩০, এপ্রিল ২১, ২০১৬\nহ্যাকিংয়ের মাধ্যমে বাংলাদেশ ব্যাংকের রিজার্ভ থেকে চুরি যাওয়া অর্থ কোন আইনি প্রক্রিয়ায় ফিরিয়ে আনা যায়, তা নির্ধারণের কাজ করবেন অ্যাটর্নি জেনারেল। তাকে এ বিষয়ে সাহায্য করবে বাংলাদেশ ব্যাংক।\nচুরি যাওয়া ডলার উদ্ধারের সরকার গঠিত আন্তঃসংস্থা টাস্কফোর্সের প্রধান অর্থ মন্ত্রণালয়ের ব্যাংক ও আর্থিক প্রতিষ্ঠান বিভাগের সচিব মো. ইউনুসুর রহমান এই তথ্য জানান। বৃহস্পতিবার (২১ এপ্রিল) টাস্কফোর্সের প্রথম বৈঠকের পর সচিব এই তথ্য জানান। অর্থ মন্ত্রণালয়ের সভাকক্ষে এই বৈঠক হয়।\nসম্প্রতি প্রধানমন্ত্রীর কার্যালয়, অ্যাটর্নি জেনারেলের কার্যালয়, পররাষ্ট্র ও স্বরাষ্ট্র মন্ত্রণালয় এবং বাংলাদেশ ব্যাংকের একজন করে প্রতিনিধিকে সদস্য করে এই টাস্কফোর্স গঠন করা হয়। বাংলাদেশ ব্যাংকের ‘বাংলাদেশ ফাইন্যান্সিয়াল ইন্টেলিজেন্স ইউনিট’-এর মহাব্যবস্থাপক টাস্কফোর্সের সদস্য সচিবের দায়িত্বে রয়েছেন।\nআরও পড়ুন- বাংলাদেশকে রিজার্ভ চুরির অর্থ ফেরত দেওয়ার প্রক্রিয়া শুরু\nমো. ইউনুসুর রহমান বলেন, ফিলিপাইন থেকে অর্থ ফিরিয়ে আনতে আইনি প্রক্রিয়ায় কাজ করতে হবে। কীভাবে সেই অর্থ ফিরিয়ে আনা যায়, তা নির্ধারণ করবেন অ্যাটর্নি জেনারেল ও বাংলাদেশ ব্যাংক। টাস্কফোর্সের আগামী সভায় এ বিষয়ে তারা সিদ্ধান্ত জানাবেন।\nতবে টাস্কফোর্সের আগামী বৈঠকের তারিখ এখনও নির্ধারণ হয়নি।\nউল্লেখ্য গত ৫ ফেব্রুয়ারি বাংলাদেশ ব্যাংকের সিস্টেম থেকে অর্থ স্থানান্তরের সংকেতলিপি (সুইফট কোড) হ্যাক করে যুক্তরাষ্ট্রের ফেডারেল রিজার্ভ ব্যাংক থেকে ১০ কোটি ডলার ফিলিপাইন ও শ্রীলঙ্কার দুটি ব্যাংকে সরিয়ে নেওয়া হয়। বানান ভুলের কারণে শ্রীলঙ্কায় যাওয়া ২ কোটি ডলার আটকে দেওয়া সম্ভব হয়। তবে ফিলিপাইনে যাওয়া আট কোটি ১০ লাখ ডলারের বেশিরভাগই কয়েকটি ক্যাসিনোতে চলে যায়।\nআরও পড়ুন- সাইবার ক্রাইম আতঙ্কে ক্ষমতাসীনরা\nবিষয়: বিজনেসপ্রধান খবর\n৪১৯৮সংঘবদ্ধ ধর্ষণ কি সন্ত্রাস মোকাবিলার পথ: গাম্বিয়ার প্রশ্ন\n৩৭৬৮শেখ হাসিনার অধীনে বাংলাদেশে ধর্মীয় নিপীড়ন হচ্ছে না: ভারত\n৩৫৭৭এবার ভারত সফর স্থগিত করলেন স্বরাষ্ট্রমন্ত্রী\n৩৫৭২সবকিছু খালেদা জিয়ার সম্মতির অপেক্ষায়: অ্যাটর্নি জেনারেল\n৩৩৩১জামিন পেলেন না খালেদা জিয়া, ‘সম্মতি’ পেলে উন্নত চিকিৎসার নির্দেশ\n৩২৩৫পররাষ্ট্রমন্ত্রীর ভারত সফর বাতিল\n২৯৬৮নকল নাকি আসল: ‘বীর’ নিয়ে বাদানুবাদ\n২৭১৭পুলিশের সঙ্গে বাগবিতণ্ডা, আইনজীবী আটক\n২২৩৪গণপূর্তের সাবেক নির্বাহী প্রকৌশলীসহ গ্রেফতার ১৩\n২২০৪বসনিয়া মামলার মতো ভুল করবেন না, আদালতের কাছে অনুরোধ গাম্বিয়ার


অলিকে সামনে রেখেই সক্রিয় হচ্ছে জামায়াত - CoxsbazarNEWS.Com - CBNCoxsbazarNEWS.Com – CBN\nঅলিকে সামনে রেখেই সক্রিয় হচ্ছে জামায়াত\nপ্রকাশ: ২৯ জুন, ২০১৯ ১০:২২\nএলডিপি’র চেয়ারম্যান কর্নেল (অব.) অলি আহমদ সক্রিয় হওয়ায় চাপে পড়েছে বিএনপি। আর এই চাপ উত্তাপ ছড়াচ্ছে দলটির দুই জোট জাতীয় ঐক্যফ্রন্ট ও ২০ দলীয় জোটে। দুই জোটের শরিকদের মধ্যে দ্বন্দ্ব, অবিশ্বাস ক্রমান্বয়ে বেড়ে চলেছে। এ অবস্থায় দুই জোটকেই নতুন আঙ্গিক দেওয়ার চিন্তা-ভাবনা চলছে বিএনপিতে। শুরু হয়েছে জোটগুলোর নেতৃত্বের কাঠামোতে পরিবর্তন আনার আলোচনাও।\n২০ দলীয় জোটের শরিক ও বিএনপির নেতারা মনে করছেন, খালেদা জিয়ার ইস্যুটিকে কেন্দ্র করে অলি আহমদ রাজনীতিতে ‘নতুন অবস্থান’ তৈরি করতে চাইছেন। এক্ষেত্রে ‘জাতীয় মুক্তি মঞ্চ’ গঠনে তিনি প্রাথমিকভাবে ২০ দলীয় জোটের শরিক কল্যাণ পার্টি ও খেলাফত মজলিসের মৌন সম্মতি পেলেও জাগপা ও জামায়াতে ইসলামীর প্রত্যক্ষ সহযোগিতা পেয়েছেন।তবে কল্যাণ পার্টির চেয়ারম্যান সৈয়দ মুহাম্মদ ইবরাহিম মঞ্চে অংশগ্রহণ করলেও পরবর্তীতে তিনি এ বিষয়ে আগ্রহ নাও দেখাতে পারেন,এমন সম্ভাবনার ইঙ্গিত দিয়েছেন তার দলের গুরুত্বপূর্ণ এক নেতা।\nবৈঠকে ২০ দলীয় জোটের শীর্ষ নেতারাবিএনপি ও ২০ দলীয় জোটের কয়েকটি শরিক দলের নেতারা বলছেন, ২০১১ সাল থেকে টানা আট বছর রাজনৈতিকভাবে কোনঠাসা অবস্থায় থাকার কারণে জামায়াতই অলি আহমদকে সামনে আনার পেছনে ভূমিকা রেখেছে। আর এই ভূমিকার বিষয়টি অলি আহমদের দলের একাধিক গুরুত্বপূর্ণ নেতা বাংলা ট্রিবিউনের কাছে স্বীকার করেছেন।\nএলডিপির যুগ্ম মহাসচিব শাহাদাত হোসেন সেলিম বাংলা ট্রিবিউনকে বলেন, ‘আগামী ১ জুলাই চট্টগ্রাম প্রেস ক্লাবে অলি আহমদ আলোচনা সভা করবেন। তার এই সভাকে কেন্দ্র করে আমরা শোডাউন করবো। এতে জামায়াতের নেতাকর্মীরা থাকবেন।’\nবৃহস্পতিবার (২৭ জুন) ‘জাতীয় মুক্ত মঞ্চ’ যে ১৮টি দফা দিয়েছে, তার ভিত্তিতে জোটের পক্ষ থেকে বিভাগীয় পর্যায়ে শুরুতেই কর্মসূচি দেওয়ার কথা জানিয়েছেন শাহাদাত হোসেন সেলিম।\nবিএনপির দায়িত্বশীল সূত্রগুলো বলছে, ২০ দলীয় জোটের টানাপোড়েনের মধ্যেই অলি আহমদের জাতীয় মুক্তি মঞ্চ গঠনকে কেন্দ্র করে চাপে আছে দলটির হাইকমান্ড।একইসঙ্গে জাতীয় ঐক্যফ্রন্টের অভ্যন্তরেও কাদের সিদ্দিকী ও মাহমুদুর রহমান মান্নাকে কেন্দ্র করে অস্বস্তি রয়েছে বিএনপির। দলটির সংসদে যোগ দেওয়ার সিদ্ধান্তে কাদের সিদ্দিকী এবং কোনও ধরনের কর্মসূচি না থাকায় মাহমুদুর রহমান মান্নার চাপা ক্ষোভ রয়েছে। তাদের ঘনিষ্ঠজনেরা বলছেন, বিএনপিই নির্বাচন পরবর্তী সময়ে সক্রিয় প্রতিবাদ করেনি এবং এতে জনগণের কাছে ভুল বার্তা গেছে।\nসূত্রের ভাষ্য, জোটগত রাজনীতির এই বিপজ্জনক পরিস্থিতিতে ২০ দলীয় জোট বা ঐক্যফ্রন্ট কোনও জোটকেই ভাঙতে চায় না বিএনপি।এক্ষেত্রে উভয়জোটের সমস্যাগুলোকে চিহ্নিত করে আগামী দিনে এর একটি সমাধান করার বিষয়ে চিন্তাভাবনা শুরু হয়েছে দলটির হাইকমান্ডে।শনিবার (২৯ জুন) বিএনপির স্থায়ী কমিটির সদস্যদের নিয়মিত বৈঠক হবে। এই বৈঠকে ছাত্রদলের সংকট সমাধানের পাশাপাশি এ বিষয় দুটি আলোচনায় উঠবে, আগাম তথ্য সূত্রটির।\nবিএনপির দায়িত্বশীল সূত্রের খবর, ২০ দলীয় জোটে অলি আহমদ ও জামায়াতে ইসলামীকে কেন্দ্র করে যে সংকট সৃষ্টি হয়েছে এবং জাতীয় ঐক্যফ্রন্টে কাদের সিদ্দিকীর আল্টিমেটামের বিষয়টি মাথায় রেখেই ভিন্ন সমাধানের উপায় খুঁজছে বিএনপি।এক্ষেত্রে দুটো জোটেরই নেতৃত্বের ফরমেশনে পরিবর্তন আসতে পারে। জাতীয় ঐক্যফ্রন্টের একাধিক গুরুত্বপূর্ণ নেতার সঙ্গে আলাপকালেও এ বিষয়ে সম্পর্কে ইঙ্গিত পাওয়া গেছে।\nএকই মঞ্চে জাতীয় ঐক্যফ্রন্টের শীর্ষ নেতারা জাতীয় ঐক্যফ্রন্টের শীর্ষ পর্যায়ের একাধিক নেতা জানান, ফ্রন্টের আহ্বায়ক ড. কামাল হোসেন। একাদশ জাতীয় নির্বাচনের পর থেকে তিনি শারীরিকভাবে অসুস্থ এবং নেতৃত্ব নিয়ে তার নিজেরও আগ্রহ কম। গত বছরের শেষ দিকে জাতীয় ঐক্যফ্রন্ট গঠনের প্রক্রিয়ার সময়ও তিনি একাধিকবার বাংলা ট্রিবিউনকে বলেছেন, তিনি যৌথ নেতৃত্বে বিশ্বাসী। এছাড়া, বিএনপির ড. খন্দকার মোশাররফ হোসেন, ব্যারিস্টার মওদুদ আহমদসহ কয়েকজন নেতার আপত্তি আছে খ্যাতনামা এই আইনজীবীকে নিয়ে।\nসূত্র বলছে, জাতীয় ঐক্যফ্রন্টের নতুন ফরমেশনে কামাল হোসেনকে প্রধান উপদেষ্টা, কারাবন্দি খালেদা জিয়াকে প্রধান নেতা (প্রতীকী অর্থে) হিসেবে রাখা হবে। এক্ষেত্রে কাদের সিদ্দিকী, আ স ম আবদুর রব, মির্জা ফখরুল ইসলাম আলমগীর, মাহমুদুর রহমান মান্না, অ্যাডভোকেট সুব্রত চৌধুরী, আবদুল মালেক রতনসহ প্রথম সারির নেতাদের মধ্য থেকে মুখপাত্র, সমন্বয়ক ইত্যাদি পদগুলো বিন্যাস করা হবে। বর্তমানে ঐক্যফ্রন্টে আহ্বায়ক কামাল হোসেনসহ মোস্তফা মোহসীন মন্টু প্রধান সমন্বয়ক ও মির্জা ফখরুল মুখপাত্র হিসেবে আছেন।\nজাতীয় ঐক্যফ্রন্টের স্টিয়ারিং কমিটির সদস্য আবদুল মালেক রতন বাংলা ট্রিবিউনকে বলেন, ‘এমন চিন্তা ফরমালি বৈঠকে প্লেস করা হয়নি। খালেদা জিয়া নেতৃত্বে এলে মন্দ কী, ভালো। এই চিন্তাটা ব্যক্তি-ব্যক্তির চিন্তা হচ্ছে।’\nনেতৃত্বের ফরমেশনে কারও সমস্যা সৃষ্টি হতে পারে কিনা, এমন প্রশ্নের জবাবে আবদুল মালেক রতনের ভাষ্য— ‘প্রয়োজন জোটের, ড. কামাল সাহেবের প্রয়োজন দিয়েও জোট এগুবে না, অন্য কারও প্রয়োজনে এগুবে না। জোটের বিষয়, জোটের আলোচনাতেই ঠিক হবে।’\nকামাল হোসেনের দল গণফোরামের নির্বাহী সভাপতি অ্যাডভোকেট সুব্রত চৌধুরী। তিনিও মনে করেন, ‘এগুলো কোনও ব্যাপারই না। কামাল সাহেব তো কখনও নেতা বা নেতৃত্ব দেবেন, এসব কোনও ব্যাপার না। তিনি এখনও ফ্রন্টের আহ্বায়ক, এসবও তিনি বলতে চান না। সবাই বলছে, তিনি ঐক্যফ্রন্টের শীর্ষ নেতা। আমার মনে হয়, এগুলো কোনও বিষয়ই না।’\nবিএনপি জোটের কয়েকটি শরিক দলের নেতারা বলছেন, জাতীয় মুক্তি মঞ্চের নেতৃত্বে অলি আহমদকে রাখার নেপথ্যে সক্রিয় জামায়াতে ইসলামী। ২০১১ সাল থেকে প্রত্যক্ষ রাজনীতিতে নেই বলেই এ কৌশল হাতে নিয়েছে দলটির বর্তমান নেতৃত্ব। জামায়াতের রাজনৈতিক উইং হিসেবে নতুন একটি সংগঠনের কার্যক্রম ভেতরে-ভেতরে চলছে এবং জাতীয় মুক্তি মঞ্চের কর্মসূচিকে সামনে রেখে নেতাকর্মীদের চাঙ্গা করা সহজ হবে বলেও মনে করেন কয়েকজন জামায়াত নেতা।\nবৃহস্পতিবারের সংবাদ সম্মেলনে লিখিত বক্তব্য পাঠ করছেন কর্নেল (অব) অলি আহমেদঅলি আহমদ নিজেও জামায়াতে ইসলামীকে বিশেষভাবে মূল্যায়ন করেছেন বৃহস্পতিবার। এদিন মঞ্চের আত্মপ্রকাশ অনুষ্ঠানে তিনি জানিয়েছেন, ‘৭১ এর জামায়াত এবং ১৯ এর জামায়াত এক নয়। এখনকার জামায়াত দেশপ্রেমী।’\nবিএনপি জোটের শরিক দলের নেতারা বলছেন, খালেদা জিয়া গ্রেফতারের পর অলি আহমদ বিএনপির স্থায়ী কমিটিতে আসতে চেয়েছেন। এতে বিএনপির শীর্ষ স্থানীয় নেতারা খুব একটা গা করেনি। বিএনপির কাছে গুরুত্ব না পাওয়ার কারণেই তিনি খালেদা জিয়া মুক্তির ইস্যুটিকে সামনে রেখে পৃথক অবস্থান তৈরি করতে চাইছেন, যার পেছনে সক্রিয় সহযোগিতা দিচ্ছে জামায়াত। যারা গত আট বছর ধরে প্রকাশ্য রাজনীতিতে অনুপস্থিত।\nঅলি আহমদের উদ্যোগে অংশগ্রহণ করার বিষয়ে জামায়াতের শীর্ষ পর্যায়ের এক নেতা ‘আমন্ত্রিত’ হিসেবেই যুক্ত থাকার কথা জানিয়েছিলেন এ প্রতিবেদককে। যদিও শুক্রবার (২৮ জুন) রাতে কেন্দ্রীয় মজলিসে শূরা ও ঢাকার একটি অঞ্চলের দায়িত্বশীল এক নেতা বাংলা ট্রিবিউনকে বলেন, ‘জামায়াতে ইসলামী এখনও বিএনপির সঙ্গেই আছে। অলি আহমদও আছেন জোটে। সেক্ষেত্রে তার সঙ্গ দেওয়াটা স্বাভাবিক।’ তবে কোন পর্যায়ে, কীভাবে যুক্ত থাকবে জামায়াত, এজন্য আরও কয়েকদিন পর্যবেক্ষণ করার পরামর্শ দেন এই নেতা।\nঅলি আহমদের পেছনে জামায়াতের সহযোগিতার বিষয়টিকে ইতিবাচক হিসেবে দেখছেন জাতীয় ঐক্যফ্রন্টের স্টিয়ারিং কমিটির সদস্য অ্যাডভোকেট সুব্রত চৌধুরী। তিনি বলেন, ‘খুবই ভালো, অলি সাহেব যদি জামায়াতকে নিয়ে নিতে পারেন, তাহলে খুব ভালো। বিএনপির বুকের ওপর থেকে চাপটা কমবে।’\nজেএসডির সাধারণ সম্পাদক আবদুল মালেক রতন বলেন, ‘বিএনপির করণীয় হচ্ছে— নিজেদের ঝামেলা ও সংকট মিটমাট করে সক্রিয় হওয়া। এখানে সমাধান হচ্ছে— জামায়াত জামায়াতের প্লেসে থাকুক, আমরা আমাদের প্লেসে থাকি।এক জোট হলেই সমস্যা।’\nজাতীয় ঐক্যফ্রন্টের স্টিয়ারিং কমিটির সদস্য ডা. জাফরুল্লাহ চৌধুরী বলেন, ‘আজকে যারা জামায়াত করে তাদেরকে বলতে হবে যে, তাদের পূর্বসূরীরা ভুল কাজ করেছে। তাদের দর্শন ভুল ছিল। এর জন্য জাতির কাছে ক্ষমা চাইতে হবে, দুঃখ প্রকাশ করতে হবে।’\nজাফরুল্লাহ আরও বলেন, ‘অলি আহমদের বক্তব্যের প্রথম অংশ ঠিক আছে। কিন্তু কেন তিনি জামায়াতকে ক্ষমা চাইতে বলেন না, এটা আমি জানি না। অলি আহমদের চাইতে জামায়াতের শক্তি বেশি, রাজনৈতিকভাবে তিনি জামায়াতকে সঙ্গে নিলে তার লাভ হবে।’\nজানতে চাইলে বিএনপির স্থায়ী কমিটির সদস্য নজরুল ইসলাম খান বলেন, ‘আমরা জাতীয় ঐক্যফ্রন্ট গঠনের আগে ২০ দলীয় জোটের সঙ্গে আলোচনা করেই করেছি। কিন্তু অলি আহমেদের এই উদ্যোগ নিয়ে জোটের বৈঠকে কোনও আলোচনা হয়নি। তার কাছে এ বিষয়ে জানতে চাওয়া হবে। আর জামায়াতকে নিয়ে দেওয়া যে বক্তব্য, সেটা তার নিজস্ব বিষয়।’


বস্ত্রখাতের দুঃসময়ে বায়াররা কেমন ভূমিকা পালন করছে? | Textile News, Apparel News, RMG News, Fashion Trends | TextileEngineers.Org\nHome Business বস্ত্রখাতের দুঃসময়ে বায়াররা কেমন ভূমিকা পালন করছে?\nবস্ত্রখাতের দুঃসময়ে বায়াররা কেমন ভূমিকা পালন করছে?\nকরোনা শুধু একটি প্রাণঘাতী মহামারী নয় বরং পুরো পৃথিবীকে স্তব্ধ করে দেয়া এক ভয়াবহ থাবার নাম। এই মহামারী শুধু মানুষের প্রাণ নিয়েই থেমে থাকে নি, পুরো বৈশ্বিক অর্থনীতিকে করে দিয়েছে স্থবির । করোনার থাবায় সবচেয়ে বেশি ক্ষতিগ্রস্ত যে শিল্পটি সেটি হচ্ছে পোশাকশিল্প। বাংলাদেশের সবচেয়ে গুরুত্বপূর্ণ শিল্প হচ্ছে পোশাকশিল্প। দেশের সিংহভাগ বৈদেশিক মুদ্রার জোগান দেয়ার পাশাপাশি অর্থনীতির মূল চালিকা শক্তির উৎস হিসেবে কাজ করে এই খাত। কিন্তু করোনার কারণে এই খাত আজ ভয়াবহ হুমকির মুখে। চীনকে বলা হয় সারা বিশ্বের কারখানা। কিন্তু তৈরি পোশাকের বেলায় বাংলাদেশ, ইন্দোনেশিয়া, ক্যাম্বোডিয়া, ভিয়েতনাম এবং মিয়ানমার পালন করে গুরুত্বপূর্ণ ভূমিকা।\nবাংলাদেশে গার্মেন্টস শ্রমিকের সংখ্যা প্রায় চল্লিশ লাখ। গত বছর বাংলাদেশের মোট রফতানির প্রায় ৯০ শতাংশ এসেছে এই খাত থেকে। যদি ইউরোপ বা আমেরিকার যে কোন শহরে প্রাইমার্কের যে কোন স্টোরে ঢুকে যে কোন একটি পোশাক হাতে তুলে নেন, এমন সম্ভাবনাই বেশি যে সেটি বাংলাদেশে তৈরি। রেডিমেড গার্মেন্টস (RMG) রপ্তানিতে চীনের পরেই বাংলাদেশের অবস্থান। সারাবিশ্বের বিভিন্ন ছোট-বড় নামিদামি ব্রান্ড, বাংলাদেশ থেকে পোশাক আমদানি করে। যাদেরকে আমরা বলে থাকি ‘বায়ার’। পুরো পৃথিবী এখন লকডাউন, তাই মানুষ এখন ঘরবন্দী। এমতাবস্থায় মানুষের বিভিন্ন জিনিসের চাহিদা কমে গেছে শুধুমাত্র খাদ্যপণ্য এবং ঔষধপণ্য ব্যতিত। চাহিদা কমে যাওয়ার মধ্যে পোশাক পণ্যওরয়েছে। ফলে পোশাক বিক্রি অনেক পরিমাণে কমে গেছে । এজন্য বেশির ভাগ কোম্পানির এখন আর পোশাক আমদানি বা ক্রয় করার দরকার নেই। তাই তারা তাদের ক্রয়াদেশ বাতিল করছে। যার ফলে আমাদের পোশাকখাত হুমকির মুখে পড়েছে।\nএ পর্যন্ত মোট ১ হাজার ১৫০টি কারখানায় ৩১৮ কোটি ডলারের অর্ডার বাতিল হয়েছে। এর ফলে সরাসরি ক্ষতির শিকার হবে ২২ লাখ শ্রমিক। গত ২০১৮-১৯ অর্থ বছরে ৩ হাজার ৪১৩ কোটি ডলারের পোশাক রপ্তানি হয়েছিলো। চলতি অর্থ বছরে প্রথম ৯ মাসে (জুলাই-মার্চ) ২ হাজার ৪১০ কোটি ডলারের পোশাক রপ্তানি হয়েছে।এটি গত অর্থ বছরের একই সময়ের চেয়ে ৭ দশমিক ১২ শতাংশ কম। গত এপ্রিল মাসে ৩৬ কোটি ৬৫ লাখ ডলারের তৈরি পোশাক রপ্তানি হয়েছে। পরিমানটি কতটা কম তা বোঝার জন্য ২০১৯ এর এপ্রিল মাসের দিকে চোখ রাখতে হবে। ২০১৯ এর এপ্রিল মাসে রপ্তানি হয়েছিলো প্রায় ২৪২ কোটি ডলারের পোশাক। সেই হিসেবে গত মাসে পোশাক রপ্তানী কমেছে ৮৪ শতাংশের বেশি এবং যদি তুলনা করা হয় ২০২০ এর মার্চ মাসের সাথে এপ্রিল মাসের অর্থাৎ মাত্র ১ মাসের ব্যবধানে পোশাক রপ্তানী কমে গেছে ১৮৮ কোটি ডলার।\nআশার খবর হচ্ছে করোনার এই সময়ে উৎপাদিত বা সরবরাহ করা পোশাকের কোন ক্রয়াদেশ বাতিল বা স্থগিত করলে ন্যায্য ক্ষতিপূরণ হিসেবে সংশ্লিষ্ট ক্রয়াদেশের FBO ( ফ্রেইড অন বোর্ড) মূল্যের শতভাগ পরিশোধ করতে বিদেশি ব্র্যান্ড ও ক্রেতা প্রতিষ্ঠান এর প্রতি আহ্বান জানিয়েছে স্টার নেটওয়ার্ক। উল্লেখ্য স্টার নেটওয়ার্ক হচ্ছে এশিয়ার ছয় দেশের পোশাক,বস্ত্র, হোসিয়ারি ও টাওয়াল উৎপাদনও রপ্তানি কারক প্রতিষ্ঠানের নয়টি ব্যবসায়িক সংগঠনের জোট। কিছু ক্রেতা প্রতিষ্ঠান। পোশাক শ্রমিকদের জন্য ১টি তহবিল গঠন করেছে যার অর্থ পাবেন বাংলাদেশ, কম্বোডিয়া,ভারত,মিয়ানমার শ্রীলঙ্কা ও ভিয়েতনামের শ্রমিকেরা।\nপুরনো অর্ডার আছে অন্তত ৪ বিলিয়ন ডলার। পুরনো অর্ডার যাতে হাতছাড়া না হয়, সেজন্য সব কারখানা খুলতে হচ্ছে। এ প্রসঙ্গে বিকেএমইএর প্রথম সহ-সভাপতি মোহাম্মদ হাতেম বলেন, যেসব অর্ডার এখনও বহাল আছে সেগুলো ঠিক রাখতে কারখানা চালু করা হচ্ছে। তিনি উল্লেখ করেন, প্রতি মাসে গড়ে ৩ বিলিয়ন ডলারেরঅর্ডার থাকে। এপ্রিল, মে, জুন ও জুলাই এই চার মাসের অর্ডার থাকার কথা ১২ বিলিয়ন ডলার। এর মধ্যে ৮ বিলিয়ন ডলার বাতিল হয়েছে। বাকি ৪ বিলিয়ন ডলারের অর্ডার এখনও ক্রেতারা অব্যাহত রেখেছে।\nসুইডিশ প্রধাণমন্ত্রীর আশ্বাস:\nসুইডিশ প্রধানমন্ত্রী স্ট্যাফেন লোফভেন নিশ্চিত করেছেন যে, বাংলাদেশে কাছে দেওয়া তৈরি পোশাকের কোন অর্ডার বাতিল করবে না তার দেশ। ফোনালাপে স্ট্যাফেন লোফভেন বাংলাদেশের প্রধানমন্ত্রী শেখ হাসিনা কে বলেন, আমার দেশ বাংলাদেশে থেকে তৈরি পোশাক আমদানি চালিয়ে যাবে।\nডাচ ক্রেতাদের আশ্বাস:\nসাম্প্রতিক তথ্য অনুযায়ী বাংলাদেশ থেকে নেদারল্যান্ডসে মোট পোশাক রপ্তানি করা হয়েছে প্রায় ৯৮৬ দশমিক ৯৩ ডলার। আগ থেকেই বাংলাদেশ ও নেদারল্যান্ডসের মধ্যে খুব ভালো বাণিজ্য সম্পর্ক বিরাজ করছে। নেদারল্যান্ডস নিশ্চিত করেছে যে বিশ্বব্যাপী COVID-19 প্রভাবে ডাচ ক্রেতারা বাংলাদেশী পোশাক কারখানা থেকে কোনো অর্ডার স্থগিত করবেনা। নেদারল্যান্ডসের বৈদেশিক ওবাণিজ্য মন্ত্রী Sigrid Kaag বাংলাদেশের পররাষ্ট্রমন্ত্রীকে এই আশ্বাসপ্রদান করেন।\nদেশীয় প্রতিষ্ঠান গুলির ভূমিকা:\nঅ্যাডাম অ্যাপারেলসের ব্যবস্থাপনা পরিচালক শহীদুল হক মুকুল জানান, তার কারখানায় আগামী শীত মৌসুমের উপযোগী পোশাকের দুটি রপ্তানি আদেশ পেয়েছেন। আয়ারল্যান্ডের আরও কয়েকজন ক্রেতার সঙ্গে তার কথা হচ্ছে। তিনি জানান, করোনার ঘটনায় চীনের প্রতি সারাবিশ্বের নেতিবাচক মানসিকতা তীব্র হচ্ছে। বাংলাদেশের জন্য এটা একটা বড় সুযোগ। স্বাভাবিক উৎপাদনে ফিরতে পারলে এই সুযোগে বাংলাদেশ আবার ঘুরে দাঁড়াতে সক্ষম হবে। বিশ্বব্যাপী করোনার সংক্রমণের পরিপ্রেক্ষিতে ব্যক্তিগত সুরক্ষা সামগ্রীর (পিপিই) বড় বাজার তৈরি হয়েছে বলে জানান তিনি। নিজের উদাহরণ দিয়ে তিনি বলেন, গত সপ্তাহে ফ্রান্সের একটি বিখ্যাত ক্রেতা প্রতিষ্ঠানকে দেড় লাখ পিস পিপিই সরবরাহ করেছেন তিনি।\nটেক্স ওয়েভের ব্যবস্থাপনা পরিচালক আশিকুর রহমান তুহিন জানান, জার্মানি সরকারের সিদ্ধান্ত অনুযায়ী ছোট শোরুম খুলে দেওয়া হয়েছে গত সপ্তাহে। এরপর সেখানে অবিশ্বাস্য রকম বিক্রি হচ্ছে। এতে শোরুমে পোশাকের টান পড়েছে। চাহিদা তৈরি হওয়ায় ক্রেতারা আবার ফিরতে শুরু করেছেন। নেদারল্যান্ডসেও একই অবস্থার কথা জানিয়েছেন তার ক্রেতারা। এই সুবাদে নতুন করে রপ্তানি আদেশ পেয়েছেন তিনি। তিনি আরও জানান, শীতের নতুন মৌসুমের রপ্তানি আদেশ এবার আগাম পাওয়া যাচ্ছে। ফলে এখনো ব্যাপক হারে রপ্তানি আদেশ না এলেও আগামী কয়েক সপ্তায় অনেক বেশি হারে রপ্তানি আদেশ পাওয়া যাবে। তিনি বলেন, পিপিইর পাশাপাশি নানা রকম ফ্যাশনেবল মাস্ক যুক্ত হয়েছে নতুন রপ্তানি পণ্যের তালিকায়।\nবিশ্বখ্যাত ব্র‍্যান্ডগুলো নিয়ে পর্যালোচনাঃ\nH&M ২ মার্চ নিম্নরূপ প্রতিক্রিয়া জানিয়েছে যে, তারা ইতিমধ্যে উৎপাদিত পোশাক এবং উৎপাদনের পণ্য সরবরাহ করে আমাদের পোশাক উৎপাদন সরবরাহকারীদের প্রতি আমরা প্রতিশ্রুতিবদ্ধ হয়ে দাঁড়াব। আমরা এই পণ্যগুলির জন্য অর্থ প্রদান করব।\nমহামারীর ক্রান্তিলগ্নে Primark পোশাক শিল্পকে আশাহত করলেও পরবর্তীতে তারা জানায় বাংলাদেশ সহ ১২ টি পোশাক রপ্তানী কারক দেশে ৩৭০ মিলিয়ন ডলার প্রণোদনা দিবেন।\nASDA STORES/GEORGE UK:\nপ্রথমদিকে অর্ডার বাতিল করলেও পরবর্তীতে বিবিসি কে ASDA জানায় এখনো যেসব অর্ডারের কাজ শেষ হয়নি সেগুলোর ৩০% মূল্য প্রদান করবে তারা। তাছাড়া যেসব অর্ডার সম্পন্ন হয়েছে সেগুলোর ক্ষতিপূরণ হিসেবে অর্ধেক মূল্য প্রদান করবে।\nM&S, PVH, IndiTex, Kaibi, Target:\nসমুদ্রের মধ্যে যে পণ্যগুলি চালিত হওয়ার জন্য প্রস্তুত এবং প্রগতিতে চলছে তা নিয়ে যাওয়ার নিশ্চিত করেছে বিশ্বখ্যাত ব্র‍্যান্ডগুলো। খুচরা বিক্রেতাদের মধ্যে তিনটি ইইউ এর এবং বাকি দুটি উত্তর আমেরিকার।\nআশা করি, আগামী কয়েক মাসের মধ্যে পরিস্থিতি স্বাভাবিক হয়ে উঠবে। ততক্ষণ পর্যন্ত নির্মাতাদের বেঁচে থাকার জন্য ব্র্যান্ড এবং ক্রেতাদের প্রাথমিক সহায়তা প্রয়োজন।\nলেখাটি লিখতে যেসব সোর্স ব্যাবহার করা হয়েছেঃ Google , bbc.com, Textile Today, BGMEA,BKMEA, The Financial Express, RTV News, প্রথম আলো, কালের কণ্ঠ.\n1. Md Rafi (DWMTEC)\n2. Ashadulla Rabbul (PCIU)\n3. Sajjadul Islam Rakib (NITER)\n4. Arafat Khan Pritom (DWMTEC)\n5. Nahida Akter Tonima (BUFT)\nPrevious articleরঙের জাদু ও Pantone\nNext articleযারা টেক্সটাইল থেকে ফ্রেশার বের হয়েছে বা সম্প্রতি বের হবে,তাদের করনীয় !!


করোনাকালে পাঁচ শিক্ষার্থীর মানবতার গল্প - BANGLANEWSUS.COM\nপ্রকাশিত:সোমবার, ১৯ অক্টো ২০২০ ০৮:১০\nআমরা চাই আশেপাশের দুঃখী, অসহায় মানুষকে সাহায্য করতে। তবে ব্যাপারটা কিন্তু এত সহজও নয়। সহজ নয় কথাটি এ জন্য বলা যে, মানুষের সদিচ্ছার অভাব আজকাল। আবার অনেককেই পাওয়া যায়, লোক দেখানো সহযোগিতা করতে। ফেসবুক-ইউটিউবের এ যুগে দুস্থ ও অসহায় মানুষকে দান করা এবং তাদের পাশে সহযোগিতার জন্য দাঁড়ানোর ঘটনা- এসব মাধ্যমে প্রচার করে খুব সহজেই দানবীর ও মানবতার কাণ্ডারি উপাধি পাওয়া যায়! তবে করোনার এ সংকটকালে এরকম মৌসুমী মানবতার কাণ্ডারিদের দেখা মিলছে না।\nজীবনের ঝুঁকি নিয়ে দান আর সহযোগিতার সেলফি তোলার সাহস এরকম মানবতার কাণ্ডারিদের নেই। তবে এর ব্যতিক্রম দেখা গেছে জগন্নাথ বিশ্ববিদ্যালয়ের পাঁচ তরুণের মাঝে। তারা হলেন- ১২তম ব্যাচের পদার্থবিজ্ঞান বিভাগের কনিক স্বপ্নীল, ১৩তম ব্যাচের ব্যবস্থাপনা বিভাগের মোহন আলী, ১৪তম ব্যাচের ব্যবস্থাপনা বিভাগের রাফসান রাজু, ১৪তম ব্যাচের প্রাণিবিদ্যা বিভাগের ফারহান আহমেদ রাফি ও ১৫তম ব্যাচের হিসাববিজ্ঞান বিভাগের মো. মেহেদী হাসান। করোনার প্রাদুর্ভাবে বিশ্ববাসীর মতো আমাদের দেশের মানুষও স্বাস্থ্য-অর্থনৈতিক ঝুঁকিতে রয়েছে। বহু মানুষ চাকরি হারিয়েছে। বিপদে পড়েছে মেসে থাকা কলেজ ও বিশ্ববিদ্যালয়ের শিক্ষার্থীরা।\nএসব শিক্ষার্থীদের অনেকেই টিউশনি করে মেসের ভাড়াসহ নিজের পড়াশোনার খরচ চালাত। একদিকে কোভিড-১৯ আর অন্যদিকে টিউশনি বন্ধ থাকায় এসব শিক্ষার্থীর দুর্ভোগের শেষ নেই। মেসের বকেয়া নিয়ে বেশ কিছু অপ্রীতিকর ঘটনাও ঘটেছে বিচ্ছিন্নভাবে। এ অবস্থায় এসব শিক্ষার্থীর বইপত্রসহ অন্যান্য মালামাল বাড়িতে নিয়ে যাওয়া বেশ কষ্টসাধ্য ছিল। তার ওপর চলছিল লকডাউন। বিপদ আর আতঙ্কে দূরপাল্লার যাতায়াতে অতি গুরুত্বপূর্ণ একাডেমিক কাগজপত্র হারিয়ে যাওয়ারও সংশয় ছিল। আবাসিক হল না থাকায় এ সমস্যা জগন্নাথ বিশ্ববিদ্যালয়ের শিক্ষার্থীদের যেন একটু বেশিই।


আমরা কি আন্তর্জাতিক সহযোগীদের নির্বোধ মনে করি | The Daily Star Bangla\nশুক্রবার, ফেব্রুয়ারি ১১, ২০২২ ০৭:২৭ অপরাহ্ন\nর‌্যাপিড অ্যাকশন ব্যাটালিয়ন (র‌্যাব) এবং সংস্থাটির সাবেক-বর্তমান বেশ কয়েকজন কর্মকর্তার ওপর যুক্তরাষ্ট্রের নিষেধাজ্ঞা আরোপের পর এ বিষয়ে আমাদের বেশ কয়েকজন মন্ত্রীর মন্তব্য পাওয়া গেছে। গত ৫ ফেব্রুয়ারি আমাদের পররাষ্ট্রমন্ত্রী বলেছেন, 'জাতিসংঘের কয়েকটি সংস্থা আমাদের গুম হওয়া ব্যক্তিদের একটি তালিকা দিয়েছেন। পরে দেখা গেছে তাদের মধ্যে অনেকের ভূমধ্যসাগরে সলিলসমাধি হয়েছে। বাংলাদেশের একটি প্রতিষ্ঠানের সহায়তা নিয়ে তারা প্রতিবেদনটি তৈরি করে। এ বিষয়ে তাদের নিজেদের কোনো গবেষণা নেই।'\nতিনি আরও বলেন, 'আমরা এ বিষয়ে পুলিশকে সাংবাদিকদের উপস্থিতিতে গুম হওয়া ব্যক্তিদের পরিবারের সদস্যদের সঙ্গে কথা বলতে বলেছি। তখন পরিবারের সদস্যরা জানাবেন তাদের (নিখোঁজ ব্যক্তি) কখন, কীভাবে নিয়ে যাওয়া হয়েছে এবং তারা ফিরে এসেছে কি না।' মার্কিন নিষেধাজ্ঞার বিষয়ে তিনি বলতে চেয়েছিলেন, 'আসল উদ্দেশ্য মানবাধিকার কিংবা খুন-গুম নয়। আসল উদ্দেশ্য হলো, এসব উপায়ে চাপ দিয়ে কিছু ফায়দা নেওয়া যায় কি না সে চেষ্টা করা... যেহেতু আমরা কৌশলগত দিক দিয়ে ভালো অবস্থানে আছি, তাই কারও জন্য চক্ষুশূল হয়েছি। এ ছাড়া অনেক দেশ তাদের স্বার্থ হাসিলের উদ্দেশ্যে গুমের প্রসঙ্গটি সামনে নিয়ে আসছে।'\n'ব্র্যান্ডিং বাংলাদেশ' শীর্ষক একটি সম্মেলনে তিনি এসব কথা বলেছেন। এখন প্রশ্ন হচ্ছে, এত গুরুত্বপূর্ণ একটি বিষয়ে তিনি তথ্য-প্রমাণহীন মন্তব্য করে ঠিক কী ধরনের 'ব্র্যান্ড ভ্যালু' তৈরি করতে চাইলেন?\nআমরা মনে করি, তিনি জাতিসংঘের মানবাধিকার সংক্রান্ত বহুপাক্ষিক জবাবদিহিতার প্রক্রিয়াকে উপহাস করেছেন, বাংলাদেশে যেখানে অন্যতম স্বাক্ষরকারী একটি দেশ। পাশাপাশি তিনি মার্কিন যুক্তরাষ্ট্রের সঙ্গে সম্পর্ককে এমন একটি সময়ে তাচ্ছিল্য করেছেন, যখন বিষয়টিকে খুব সতর্কতার সঙ্গে এগিয়ে নেওয়া দরকার বলে প্রতীয়মান হয়। একই সঙ্গে তিনি উন্নত জীবনের খোঁজে সমুদ্র পাড়ি দিতে গিয়ে নির্মম ট্রাজেডির প্রতি অত্যন্ত অসংবেদনশীল মনোভাব দেখিয়েছেন।\nভূমধ্যসাগরে মর্মান্তিক সলিলসমাধি হওয়া মানুষদের বিষয়ে তিনি বলেছেন, 'পরে দেখা গেল' তাদের অনেকেই জাতিসংঘের 'গুম' হওয়া মানুষের তালিকায় ছিলেন।\nতার কাছে কী এসব নামের কোনো তালিকা আছে? কখন এ তালিকা বানানো হয়েছে এবং কে বানিয়েছেন? তিনি কি এর সত্যতা যাচাই করেছেন? এবং কেন তিনি সেটি জনসম্মুখে প্রকাশ করছেন না? (৯ ফেব্রুয়ারি আমাদের পররাষ্ট্রসচিব গণমাধ্যমের কাছে জানান, বাংলাদেশ থেকে গুম হিসেবে জাতিসংঘের তালিকাভুক্ত প্রায় ৮ থেকে ৯ জনের খোঁজ পাওয়া গেছে। তবে, এ তথ্যের সূত্র সম্পর্কে তিনি কিছু জানাননি। তার কথাগুলো ছিল অস্পষ্ট এবং শুনে মনে হয়েছে তার হাতে যে তথ্য আছে তা না জানিয়ে বরং তিনি যা শুনেছেন তা আমাদেরকে জানাচ্ছেন।)\nপররাষ্ট্রমন্ত্রী বলেছেন, 'আমরা পুলিশের সঙ্গে কথা বলেছি এবং তাদের অনুরোধ করেছি নিখোঁজ ব্যক্তিদের পরিবারের সঙ্গে কথা বলে জানতে যে, কখন এবং কীভাবে তাদের গুম করা হয়েছে।' অবস্থা দেখে মনে হচ্ছে, তিনি কখনো এই পরিবারগুলোকে নিয়ে লেখা সংবাদপত্রের প্রতিবেদনগুলো দেখেননি, যেখানে জানানো হয়েছে কীভাবে তারা বছরের পর বছর অশ্রুসিক্ত চোখে তাদের কান্নায় ভেঙে পড়া কমবয়সী শিশুদের সঙ্গে করে নিয়ে প্রেসক্লাবে এসে প্রিয়জন হারানোর ঘটনার হৃদয়বিদারক বিবরণ দেন।\nজাতিসংঘ প্রসঙ্গে পররাষ্ট্রমন্ত্রী বলেছেন, 'জাতিসংঘের কিছু সংস্থা আমাদের একটি তালিকা দিয়েছিল।' ঘটনাচক্রে, উল্লেখিত প্রতিষ্ঠানটি হচ্ছে জাতিসংঘের গুমসংক্রান্ত ওয়ার্কিং গ্রুপ ডব্লিউজিইআইডি। এই প্রতিষ্ঠানটি ১৯৮০ সালে প্রতিষ্ঠিত হয়। এটি জাতিসংঘের মানবাধিকার কাউন্সিলের আওতায় কাজ করে এবং এতে বিশ্বের প্রতিনিধিত্বকারী ৫ জন স্বতন্ত্র বিশেষজ্ঞ আছেন। বর্তমান বিশেষজ্ঞরা ইতালি, লিথুয়ানিয়া, দক্ষিণ কোরিয়া, গিনি-বিসাউ ও আর্জেন্টিনার। আর্জেন্টিনার নাগরিক বর্তমানে এর চেয়ারম্যানের দায়িত্ব পালন করছেন।\nপ্রতিষ্ঠানটির সবশেষ প্রতিবেদন (২০২১) অনুযায়ী বাংলাদেশে ৭৬টি গুমের 'অমীমাংসিত' ঘটনা রয়েছে। প্রতিবেদনের ৬৪ নম্বর অনুচ্ছেদে বলা হয়েছে, 'ওয়ার্কিং গ্রুপ বাংলাদেশে গুমের পরিস্থিতি নিয়ে তাদের উদ্বেগের বিষয়টি পুনর্ব্যক্ত করছে, যে বিষয়টি তারা একই ধরনের প্রতিবেদনে বেশ কয়েক বছর ধরে তুলে ধরা সত্ত্বেও সরকারের পক্ষ থেকে এ বিষয়ে উদ্যোগের ঘাটতি দেখা গেছে। এ প্রসঙ্গে ওয়ার্কিং গ্রুপ উল্লেখ করছে, তারা এই প্রতিবেদন প্রকাশের সময়সীমার মধ্যে কোনো অমীমাংসিত ঘটনার বিষয়ে কোনো উত্তর পায়নি। ১৯৯৬ সালে প্রথমবারের মতো এ ধরনের ঘটনা প্রকাশের পর সরকার এত দিনে শুধু একটি ঘটনার বিষয়ে স্পষ্ট তথ্য দিয়েছে। ওয়ার্কিং গ্রুপ আশা করছে, তারা অমীমাংসিত ঘটনাগুলোর বিষয়ে যত দ্রুত সম্ভব তথ্য পাবে। গুমের ঘটনার অভিযোগের দ্রুত তদন্ত হতে হবে এবং দোষীদের বিচারের মুখোমুখি করতে হবে, বিশেষ করে যেসব ঘটনার সঙ্গে র‍্যাপিড অ্যাকশন ব্যাটালিয়ন (র‍্যাব) জড়িত।' ৬৫ নম্বর অনুচ্ছেদে বলা হয়েছে, 'ওয়ার্কিং গ্রুপ বাংলাদেশে সরেজমিন পরিদর্শনের আগ্রহ পুনর্ব্যক্ত করছে, যে ইচ্ছার কথা ২০১৩ সালের পর থেকে একাধিকবার জানানো হয়েছে।'\nডব্লিউজিইআইডির প্রতিবেদন থেকে পরিষ্কার বোঝা যাচ্ছে, তারা আমাদের সরকারের সঙ্গে ১৯৯৬ সাল থেকে বা অন্যভাবে বলতে গেলে, গত ২৬ বছর ধরে যোগাযোগ রক্ষা করে চলেছে। ২০১৩ সাল থেকে তারা বাংলাদেশ পরিদর্শন করতে চাইছে, কিন্তু তাদের সে অনুমতি দেওয়া হয়নি। যখন পররাষ্ট্রমন্ত্রী ডব্লিউজিইআইডির বিরুদ্ধে 'কোনো গবেষণা না থাকার' অভিযোগ তোলেন—এর উত্তরে বলা যায়, ৯ বছর আগে তারা অনুসন্ধানমূলক সফরের জন্য দেশে আসতে চাইলেও আমরা তাদের সে অনুমতি দেইনি। কেন? আমাদের লুকানোর কী আছে?\nআমরা যাচাই করে জানতে পেরেছি, কমপক্ষে ৩ বার—২০১৩ সালের সেপ্টেম্বর, ২০১৩ সালের নভেম্বর এবং ২০১৫ সালের অক্টোবরে জেনেভায় বাংলাদেশের স্থায়ী মিশন এই ওয়ার্কিং গ্রুপের কাছ থেকে বার্তা পেয়েছে এবং উত্তরে জানিয়েছে, 'স্থায়ী মিশন সম্মানের সঙ্গে আশ্বস্ত করছে যে বার্তায় যা লেখা হয়েছে তা গ্রহণ করা হয়েছে এবং সেটিকে বাংলাদেশের সংশ্লিষ্ট কর্তৃপক্ষের কাছে প্রয়োজনীয় তদন্ত ও সে অনুযায়ী ব্যবস্থা নেওয়ার জন্য পাঠানো হবে।'\nতাহলে, ২০১৩ সাল থেকে শুরু করে এখন পর্যন্ত কী কী 'প্রয়োজনীয় তদন্ত ও ব্যবস্থা' নিয়েছি আমরা? প্রতিবেদনে পরিষ্কার বলা হয়েছে, 'কোনো অমীমাংসিত ঘটনার বিষয়ে উত্তর পাওয়া যায়নি' এবং '১৯৯৬ সাল থেকে শুধু একটি ঘটনার বিষয়ে স্পষ্ট তথ্য দেওয়া হয়েছে।' ২৬ বছরে মাত্র একটি ঘটনা? ডব্লিউজিইআইডির প্রতিবেদনগুলোতে আলাদা করে র‍্যাবের নাম বারবার উঠে এসেছে, বিশেষ করে ২০১৩ সালের পর থেকে। কিন্তু যখন যুক্তরাষ্ট্র তাদের ওপর নিষেধাজ্ঞা আরোপ করলো, আমরা অবাক হয়ে ঘুম থেকে জেগে উঠলাম। আমরা যদি আগে ডব্লিউজিইআইডির প্রতিবেদনগুলোকে গুরুত্ব সহকারে বিবেচনা করতাম, তাহলে আমরা নিশ্চিতভাবে বলতে পারি যে, এই নিষেধাজ্ঞা এবং এর সঙ্গে আসা খারাপ ভাবমূর্তির বিষয়টিকে এড়ানো যেত। আমি মনে করি আমাদের পররাষ্ট্র মন্ত্রণালয় এ বিষয়ে একটি ব্যাখ্যা দিতে দায়বদ্ধ, বিশেষ করে দেশের মানুষের কাছে। কারণ তারা ব্যাখ্যাতীতভাবে ২ দশকের বেশি সময় ধরে এবং বিশেষত ২০১৩ সাল থেকে এ বিষয়ে কোনো কাজই করেনি।\nপররাষ্ট্রমন্ত্রী জানিয়েছেন, যুক্তরাষ্ট্রের নিষেধাজ্ঞার 'আসল কারণ' মানবাধিকার বা গুম নয় বরং 'আমাদের ওপর চাপ সৃষ্টি করা'। এ কথা বলার মাধ্যমে তিনি যুক্তরাষ্ট্রের দিকে অঙ্গুল তুলেছেন এবং তাদের বিরুদ্ধে অভিযোগ আনছেন। আপনি যখন নিষেধাজ্ঞার সিদ্ধান্ত পরিবর্তনের জন্য আলোচনা করছেন—তখন এ ধরনের একটি কথা বলা কূটনৈতিক দৃষ্টিতে কতটা যুক্তিযুক্ত? বিশ্বের পরাশক্তিদের সঙ্গে অন্যান্য দেশের সম্পর্কে একে অপরের ওপর চাপ সৃষ্টি করা খুবই স্বাভাবিক একটি বিষয় এবং এটি জানেন না, এমন কেউ কী আছেন? কিন্তু মন্ত্রীর কাছে আমাদের প্রত্যাশা কী? কূটনৈতিক রীতিনীতি অনুসরণ করে পর্দার অন্তরালে আলোচনা, সূক্ষ্ম বার্তার আদান-প্রদান, তৃতীয় পক্ষের সহায়তা নেওয়া এবং বিভিন্ন ধরনের বৈঠক ও সফরের মাধ্যমে বিষয়টি সুরাহা করার চেষ্টা করা নয়কি? মন্ত্রী যদি প্রকাশ্যে বলেন, আমরা 'চক্ষুশূলে' পরিণত হয়েছি, তাহলে ইতিবাচক সমাধান সম্ভব? এর আগে যখন যুক্তরাষ্ট্র বাংলাদেশকে গণতন্ত্র সম্মেলনে যোগদানের আমন্ত্রণ জানায়নি, তখন তিনি বলেছিলেন খুব সম্ভবত যুক্তরাষ্ট্র শুধু 'দুর্বল' গণতন্ত্রের দেশগুলোকেই ডেকেছে। কূটনীতি বটে!\nআমাদের সঙ্গে সাময়িকভাবে সমস্যা চলছে এরকম দেশগুলোর ব্যাপারে গণমাধ্যমের কাছে হেলাফেলা করে প্রতিক্রিয়া দেওয়া এবং তাদের বিরুদ্ধে অভিযোগমূলক মন্তব্য করে কূটনীতি হয় না। বরং পরিপক্ব যোগাযোগের মাধ্যমেই তা সম্ভব। যেকোনো ধরনের জবাবদিহিতা এড়িয়ে যাওয়ার এই অসুস্থ অভ্যাস আমাদের বেশি দূর এগিয়ে যেতে দেবে না। সাম্প্রতিক অর্থনৈতিক সাফল্যের কারণে অতিরিক্ত আত্মবিশ্বাস দেখানোর এই প্রবণতা শাঁখের করাতের মতো হতে পারে এবং কোনো কোনো ক্ষেত্রে ক্ষতির মাত্রা অনেক বেশিও হতে পারে।\nদয়া করে আন্তর্জাতিক সহযোগীদের বোকা বা নির্বোধ ভাববেন না। তাদের সঙ্গে আমাদের নিবিড় যোগাযোগ ও হৃদ্যতাপূর্ণ সম্পর্ক গড়ে তোলা ও এগিয়ে নেওয়া অত্যন্ত জরুরি।\nবিশেষ করে যখন আমরা একটি উন্নয়নশীল দেশে পরিণত হওয়ার প্রত্যাশা করছি।


ধোবাউড়া সীমান্তে ভারতীয় কসমেটিকস জব্দ\nময়মনসিংহের ধোবাউড়া উপজেলায় সীমান্ত এলাকা থেকে ৩৬ লক্ষ ৮০ হাজার টাকা মূল্যমানের ভারতীয় কসমেটিকস জব্দ করেছে বর্ডার গার্ড বাংলাদেশ (বিজিবি)। জব্দকৃত চোরাচালানী পণ্যের মধ্যে রয়েছে ১১ হাজার পাঁচশ’ পিস (২৫ কার্টুন) স্কীন শাইন ক্রীম। তবে এ অভিযানে কোন চোরাকারবারীকে আটক করতে পারেনি বিজিবি।\nবুধবার (১৫ সেপ্টেম্বর) দুপুরে এক প্রেস বিজ্ঞপ্তিতে এতথ্য জানান নেত্রকোনা ব্যাটালিয়নের অধিনায়ক (৩১ বিজিবি) লে. কর্ণেল এএসএম জাকারিয়া।\nতিনি জানান, ধোবাউড়া উপজেলার দক্ষিণ মাইজপাড়া ইউনিয়নে মুন্সিপাড়া বিওপি (বর্ডার অবজারবেশন পোষ্ট) অবস্থিত। এ বিওপির হাবিলদার মো. কামরুল ইসলামের নেতৃত্বে ছয় সদস্যের টহল দল দায়িত্ব পালনের সময় মঙ্গলবার দিবাগত রাত সাড়ে ১২টার দিকে গোয়েন্দা তথ্যের ভিত্তিতে কড়াইগড়া নামক স্থানে ফাঁদ পেতে থাকে। সীমান্ত পিলার ১১৩৯/৯-এস হতে আনুমানিক চারশ’ গজ বাংলাদেশের অভ্যন্তরে মাথায় করে মালামাল নিয়ে আসতে দেখে টহল দলটি।\nএ সময় বিজিবি সদস্যদের উপস্থিতি টের পেয়ে মালামাল রেখে পালিয়ে যায় চোরাকারবারীরা। পরে ফেলে রাখা মালামালের মধ্যে ১১ হাজার ৫০০ পিস ভারতীয় স্কীন শাইন ক্রীম জব্দ করে বিজিবির সদস্যরা। চোরাচালানকৃত পণ্যের সিজার মূল্য ৩৬ লক্ষ ৮০ হাজার টাকা এবং জব্দকৃত পণ্য নেত্রকোনা কাষ্টমস অফিসে জমা দেয়া হবে বলে বিজ্ঞপ্তিতে জানান তিনি।


you should know how to treat your body after work out ; শরীরচর্চার পর নিজেকে ঠান্ডা রাখুন, নইলে বিপদ! | Indian Express Bangla\nyou should know how to treat your body after work out\nশরীরচর্চার পর নিজেকে ঠান্ডা রাখুন, নইলে বিপদ!\nশরীরের সঙ্গেও মনকে ঠান্ডা রাখুন\nApril 9, 2022 1:26:09 pm\nনিজের ওজনের প্রতি ভীষণ নজর? একেবারেই একদিনের জন্যও ব্যায়াম কিংবা শরীরচর্চা ছাড়া থাকতে পারেন না? তবে এটুকু মাথায় রাখতেই হবে যে প্রতিদিন ব্যায়াম করার পরে নিজের শরীরকে ঠান্ডা রাখতে হবে। কারণ এই সময় শরীরের প্রদাহ বেড়ে যায়। তৎক্ষণাৎ কোনও কাজ করতে শুরু করলে দুর্বলতা অনুভূত হবে, যদি এই ভুল আপনি করে থাকেন, তবে আজ থেকেই অভ্যাস বদলান। প্রসঙ্গে জানাচ্ছেন, পুষ্টিবিদ নিধি।\nতিনি বলছেন, অত্যধিক গরমে যারা ব্যায়াম করেন তারা কিন্তু প্রথম থেকেই হাঁপিয়ে যান। এরপর যদি দৈহিক শান্তি কিংবা নিজেকে সাধারণ তাপমাত্রায় নিয়ে না এলে এর থেকে হার্টের সমস্যা, পেশীর ব্যথা এগুলি প্রতিনিয়ত বেড়েই যাবে। এইসময় খুব শান্ত থাকা দরকার, বিশেষ করে মাটিতে বসা, ঠান্ডা জল খাওয়া এবং হাত পা টানটান করে পেশীর ব্যথা কমানো খুব দরকার।\nযদি না আপনি এই কাজ করতে পারেন তবে মাথায় রাখতে হবে এর থেকে শারীরিক এবং মানসিক এক বিরাট বিপদ ঘটে যাবে। অনেক সময়ই শারীরিক গতি সক্রিয় থাকে না, তাই শরীরচর্চার পর কী করলে সবদিক থেকেই ভাল, জানাচ্ছেন পুষ্টিবিদ।\nহার্ট বিট স্বাভাবিক করুন :- এই সময় হার্ট বিট বেড়ে যাওয়া কিংবা হাঁপানো খুব স্বাভাবিক। অনেক সময় এটি অত্যধিক কমে যেতে পারে তখন মুশকিল। তাই ভাল করে ভেজা তোয়ালে দিয়ে নাক মুখ মুছে নিন, জল খান, নিজেকে স্বাভাবিক করুন।\nপেশীকে স্ট্রেচ করুন :- ব্যায়ামের পর পেশী খুব শক্ত থাকে, হাত পা গরম থাকে। এই সময় স্ট্রেচিং খুব দরকার। একে সক্রিয় করে তুলতে গেলে হাত পা আসতে ধীরে সচল রাখুন। অনেক সময় পেশীতে উপস্থিত ফাইবার কষ্ট দিতে পারে, সুতরাং সেইদিকে নজর দিতে হবে।\nমন শান্ত রাখুন :- শরীরের সঙ্গে সঙ্গে মানসিক চাপ এইসময় ঘিরে ধরে। অস্থিরতা মনকেও গ্রাস করে, তাই খেয়াল রাখতে হয়, এই সময় সব ভাবনা দূরে ঠেলে দরকার পড়লে অন্ধকার ঘরেই নিজেকে শান্ত ভাবে বসিয়ে রাখুন। মন শান্ত না হলে হার্টবিট কমবে না।\nশরীরচর্চা তো করলেন, তবে এরপর নিজেকে শান্ত করতে গেলে এই যোগাসন গুলি বেশ ভাল কাজে দেবে :\nআধো মুখ সভাসন, শরীরের কোষ এবং পেশীর তন্তুকে সক্রিয় রাখতে অভ্যাস করুন।\nপিজন পোজ অথবা এক পদ রাজাকাপতাসন স্ট্রেচিং এর অন্যতম গুরুত্বপূর্ণ। শুধু তাই নয় এটি মানসিক চাপ কমাতে সাহায্য করে।\nবলাসন, যেকোনও সমস্যায় খুব কাজে দেয়। এটি অভ্যাস করতেও সহজ তাই নিজেকে সুস্থ রাখতে এটি অভ্যাস করুন।\nfitnesshealthHuman bodywork out\nWeb Title: You should know how to treat your body after work out\nশরীর চাঙ্গা রাখতে ডায়েটে রাখুন ক্যালোরিযুক্ত খাবার


মালয়েশিয়া প্রবাসীকে ধরে নিয়ে লুটপাট, দুই এসআইসহ ৪ পুলিশ রিমান্ডে\nচীপ ইডিটরআঞ্চলিকNo Comment on মালয়েশিয়া প্রবাসীকে ধরে নিয়ে লুটপাট, দুই এসআইসহ ৪ পুলিশ রিমান্ডে\nনরসিংদীতে এক প্রবাসীকে ধরে নিয়ে তার কাছে থাকা স্বর্ণ ও নগদ টাকা লুটের অভিযোগে পুলিশের দুই উপপরিদর্শক ও দুই কনস্টেবলসহ গ্রেফতার হওয়া ৭ জনকে রিমান্ডে পাঠিয়েছেন আদালত।\nবৃহস্পতিবার দুপুরে ডাকাতি ও লুটের মামলায় নরসিংদী জুডিশিয়াল ম্যাজিস্ট্রেট শাহিন আক্তার তাদের এ রিমান্ড মঞ্জুর করেন। এর আগে গ্রেফতারকৃতদের আদালতে হাজির করে মামলার তদন্তকারী কর্মকর্তা এসআই রুপম সরকার অধিকতর তদন্তের স্বার্থে তাদের ৭ দিনের রিমান্ডের আবেদন করেন।\nশুনানি শেষে আদালত রায়পুরা থানার উপপরিদর্শক সাখাওয়াত হোসেন, উপপরিদর্শক আজহারুল ইসলাম ও গাড়িচালক নুরুজ্জামান মোল্লার ৩ দিনের রিমান্ড মঞ্জুর করেন। একই সঙ্গে দুই কনস্টেবল মাইনুল ইসলাম, সাইদুল ইসলাম ও তাদের অপর দুই সহযোগী সাদেক মিয়া ও নূর মোহাম্মদের দুই দিনের রিমান্ড মঞ্জুর করেন।\nআদালত সূত্র জানায়, নরসিংদীর রায়পুরা উপজেলার হাইরমারা গ্রামের বাসিন্দা মালয়েশিয়া প্রবাসী মো. সোহেল মিয়া গত ২৬ জানুয়ারি শুক্রবার সন্ধ্যায় ঢাকার এয়ারপোর্ট থেকে একটি ভাড়া করা গাড়িতে করে তার স্বজন আব্দুল্লাহসহ বাড়ি ফিরছিলেন। পথে নরসিংদী সদর উপজেলার ঢাকা সিলেট মহাসড়কের সাহেপ্রতাব এলাকার একটি সিএনজি পাম্পে গ্যাস নেয়ার জন্য চালক গাড়ি থামান। এ সময় অপর একটি প্রাইভেটকারযোগে আসা রায়পুরা থানার উপপরিদর্শক সাখাওয়াত ও আজহার আলীসহ সঙ্গীয় ফোর্স ডিবি পুলিশ পরিচয় দিয়ে তাদের আটক করে নিয়ে যান।\nপরে পুরানপাড়া ব্রিজ এলাকায় নিয়ে প্রবাসী সোহেলের কাছে থাকা দুটি স্বর্ণের বার, মোবাইল ফোন ও নগদ টাকা লুট করে নেন। বিষয়টি জানাজানি হলে তাদের গ্রেফতার করা হবে এমন ভয় দেখিয়ে তাদের ছেড়ে দেয়।\nএদিকে এ ঘটনার পর প্রবাসী সোহেলের এক আত্মীয় মো. শাহজাহান পুলিশ সুপার বরাবর লিখিত অভিযোগ করেন। পুলিশ সুপারের নির্দেশে গোয়েন্দা পুলিশের ওসি সাইদুর রহমান,উপপরিদর্শক আব্দুল গাফ্ফার ও রুপম সরকার তদন্তে নামেন। এবং তারা ওই সিএনজি পাম্পের সিসিটিভির ফুটেজে ডাকাতির সত্যতা পান।\nসিসিটিভির ফুটেজে দেখা যায়, রায়পুরা থানার এসআই সাখাওয়াত হোসেন, এসআই আজহারুল ইসলাম, কনস্টেবল মাইনুল ইসলাম, সাইদুল ইসলামসহ অন্য তিনজন প্রবাসীদের আটক করে নিয়ে যান।\nএরই ধারাবাহিকতায় প্রথমে গোয়েন্দা পুলিশ এসআই সাখাওয়াত হোসেনকে জিজ্ঞাসাবাদের জন্য আটক করে। পরে তার দেয়া তথ্যের ভিত্তিতে এসআই আজহারুল ইসলাম, কনস্টেবল মাইনুল ইসলাম, সাইদুল ইসলামকে আটক করা হয়।\nআটকের সময় এসআই সাখাওয়াতের কাছ থেকে ডাকাতির ১৮ হাজার টাকা,এসআই আজহারুল ইসলামের ট্রাঙ্ক থেকে স্বর্ণের বার ও সাদেক মিয়ার কাছ থেকে একটি বিদেশি পিস্তল উদ্ধার করা হয়। পরে বুধবার রাতেই প্রবাসী সোহেল বাদী হয়ে আটককৃতদের বিরুদ্ধে ডাকাতি ও লুটের মামলা দায়ের করেন।\nউল্লেখ্য, এর আগেও রায়পুরা থানার উপপরিদর্শক সাখাওয়াত হোসেনের বিরুদ্ধে ৭০ লাখ টাকা ডাকাতির অভিযোগ উঠে, যা তদন্তাধীন রয়েছে বলে জানান জেলা গোয়েন্দা পুলিশের পরিদর্শক (ওসি) সাইদুর রহমান।\nওমরাহ পালন সম্পন্ন করলেন মাশরাফি !!